budhvar ni bapore by ashok dave|ગાંધી રોડ પણ ગાંધી માર્ગે ચાલ્યો છે...\nbudhvar ni bapore by ashok dave\nબુધવારની બપોરે / ગાંધી રોડ પણ ગાંધી માર્ગે ચાલ્યો છે...\nAug 14, 2019, 08:01 AM IST\nઅમદાવાદની જેમ ગાંધી રોડ ગુજરાતનાં જ નહીં, દેશભરનાં અનેક શહેરો પાસે છે. જ્યાં જાઓ ત્યાં એકાદો ગાંધી રોડ પડ્યો હોય, જેમાં ગાંધી સિવાયનું બધું યાદ આવતું હોય. એમાંના એકે ય નું નામ ‘ગાંધી’ ઉપરથી પાડવાનું કરતૂત મહાત્માએ કે એમનાં સંતાનોએ કર્યું નહોતું. જ્યાં પોતાના નામના ઝંડા ફરકાવી શકાતા હતા, એ સ્થળોનાં નામો ય એમણે હૃદય-કુટિર, સેવાગ્રામ, ફિનિક્સ કે સાબરમતી આશ્રમ રખાવ્યાં હતાં. મારું ય એવું જ છે. મારો ફ્લેટ હજી મારા નામે નથી, બોલો!\nહું અંગત રીતે મારા નામ ઉપર અમદાવાદ શહેરમાં કોઈ રોડ કે ચોક બને તેવું ઝનૂનપૂર્વક ઇચ્છતો નથી (આમ તો, કોઈ નવરું ય નથી!) કારણ સીધું છે. મોદીવાળી સ્વચ્છતા તો આવશે ત્યારે આવશે, પણ અત્યારે તો રોડ કે ચોકના કોઈ પણ ખૂણે લોકો સુ-સુ કરવા ઊભા રહી જાય છે. યસ. મારી પાછળ કાંઈ બનાવવું જ હોય તો દુબઈના 166 માળના બુર્જ-ખલિફા જેવું કાંઈ ઊંચું ઊંચું બનાવજો, જેથી આવાં કામો કરવા આટલે ઊંચે કોઈ આવે નહીં ને બધું નીચે જ પતાવતા આવે! આ તો એક વાત થાય છે.\nગાંધી રોડ ઉપર વિમાનનાં પૈડાં કે રેલવેના પાટા સિવાય બધો માલસામાન મળી શકે. અલબત્ત, વિમાનનું એક પૈડું ખરીદવું હોય તો વેપારી પાસે આવાં આખાં બે-ત્રણ વિમાનો ખરીદવાની રકઝક કરવી પડે. ખરીદીમાં આંખ ઠારનારો સંતોષ ફક્ત શિયાળામાં મળતો.\nશિયાળામાં જ સુંદર અને આપણા કરતાં ઘણી ગોરી ગોરી તિબેટી છોકરીઓ ઊનના સ્વેટરો કે શોલ વેચવા ઊભી રહેતી. કુટિર ઉદ્યોગોને વધુ પ્રોત્સાહન આપવું જોઈએ, એ દેશપ્રેમને ખાતર પોળના છોકરાઓ રોજ નવરા પડે ગાંધી રોડ ઉપર ઊભી રહેતી આ મા-બહેનો પાસે જઈને એક-એક સ્વેટરનો ભાવ પૂછે. પેલી એકસામટાં 20-25 સ્વેટરો ઊંચકીને ઊભી હોય. સ્વાભાવિક છે કે વધુ સારું શું છે, એની અમને બધાને બહુ સમજ પડતી એટલે સ્વેટર કરતાં એ ગોરી તિબેટી સામે બહુ વજનદાર મૈત્રીભાવથી સ્વેટરો વિશે પૂછપરછ કરવામાં સમય ખેંચતા. (આ બતાવે છે કે, અમે તો જવાનીમાં ય હખણા નહોતા રહ્યા!) પોળે પાછા આવીને ઘણા ફાંકા મારે, ‘મેં તો ગુલાબી ઊનનું સ્વેટર જોતાં જોતાં એની આંગળીને અડી લીધું’તું! પેલીને અમારા બધાના બદઇરાદાની ક્યારેક તો ગંધ આવી જાય, એટલે ખિજાઈને કહી દે, ‘ચલો જાઓ, નહીં બેચના હૈ સ્વેટર-બેટર!’ સારી કહો કે, ગલત કહો, અમારી મજબૂર એ જુવાની હતી! ખાડિયાના તમામ કુંવારા યુવાનોની લગ્ન અંગે ખાનદાની એ હતી કે, અમે કોઈ પ્રાંતવાદ કે જ્ઞાતિવાદમાં માનતા નહોતા. અમદાવાદની કોઈ પણ દેશી છોકરી માટે અમે સહુ તો તૈયાર હતા.\nસામા પક્ષે ખેલદિલી નહોતી જણાતી. ‘વહેલી, તે પહેલી’ને ચાન્સ આપવાની વાત નહોતી. કોઈને અમે બીજા નંબરે ઊભા રહેવા દેતા નહોતા. પહેલી અરજી આપણી જ હોય, પણ છોકરીઓ ય ખાડિયાની ને? એ લોકોમાં તો ટેસ્ટ જેવું કાંઈ હતું, સાલું! ખાડિયાનાં છસ્સો વર્ષના ઇતિહાસમાં અહીંની એક પણ છોકરી અહીંના એકે ય છોકરાને પરણી નથી! (પરણી હશે તો સુખી હશે!)\nરતન પોળની સામે માણેકચોક જવાના ઢાળ ઉપર મથુરાના ચૌબાઓ પડિયામાં પ્રસાદ વેચવા બેસતા. બિચારાઓ આખી રાત બીજે ય ક્યાંક નોકરીઓ કરતા હશે, એટલે થાકેલાપાકેલા બેઠાં બેઠાં ઊંઘતા ને ઝોલાં ખાતાં હોય, એનો અમને લાભ મળતો. પ્રસાદ ખરીદવાના બહાને એમની પાસે ઘૂંટણિયે બેસીને, ‘ઇસકા ક્યા હૈ?’ જેવા સવાલો પૂછીને બે-ચાર મીઠાઈઓ મફતમાં ચાખવાની, પણ ચૌબાને ખબર પડી જાય ને એ ગુસ્સે થઈને ઘાંટો પાડે, પાછળ દોડે, એ પહેલાં આપણે ઘાંટો પાડ્યા વગર ઊભા થઈને ભાગવાનું. અમને વિશ્વાસ કે, ચૌબાજી આવા ગોળમટોળ શરીરે ઊભા થઈને અમારી પાછળ દોડી શકવાના નથી.\nગાંધી રોડ ઉપર જે કાંઈ આવ્યું હોય, એનાં નામોનો અર્થ નહીં પૂછવાનો! દુનિયામાં ક્યાંય ભોંયરામાં ઊતરી ગયેલા ભગવાન જોયા છે? અહીંના બાલા હનુમાન રસ્તાથી દસેક ફૂટ નીચે રહે છે. હનુમાનજીને ‘બાલા’ શેના માટે કહે છે, એની તો ખબર નથી, પણ આ હનુમાનજી સરકારી કામોમાં હાથ નથી નાખતા, એટલે કે ઇંગ્લેન્ડ-અમેરિકા જવા માગતા ગુજરાતીઓને પાસપોર્ટ કઢાવી આપતા નથી. એ પાછા બીજા હનુમાનજી. શ્રદ્ધાને બુદ્ધિ સાથે કાંઈ સંબંધ નહીં, એ વાત આ આપણા ‘બાલા’ હનુમાન જાણે, એટલે પાસપોર્ટ કે આધારકાર્ડ જેવું એકે ય કાર્ડ કાઢી ન આપે. આ બાલા હનુમાનને ‘ધંધો’ કરતા ન આવડ્યો. ભક્તોની શ્રદ્ધાનું વેપારીકરણ કરતા ન આવડ્યું. બિચારા આજે ય ખૂણામાં નીચે પડ્યા છે.\nગાંધી રોડ પર ભગવાનો તો શું, પોલીસોને પણ નીચે ઊતરી જવું પડે છે. બાલા હનુમાન નીચે ઊતર્યું, એમ આ જ રોડ ઉપર સરૈયા પોળના ઢાળ નીચે આખેઆખી ઢીંકવા ચોકી ઊતરી ગઈ છે. જીવનમાં ગુનો કરતી વખતે માણસ નીચે ઊતરી જાય છે, અહીં પકડાયા પછી નીચે ઊતરવું પડે છે.\n‘ઢીંકવા ચોકી?’ આ તે કેવું નામ? અને એ ય પોલીસચોકીનું?\nઢીંકવા એટલે શું, એ નહીં પૂછવાનું, કારણ કે બીજી અનેક પોલીસચોકીઓના નામના અર્થો ખુદ પોલીસોને મળ્યા નથી. આ જ રોડ ઉપર ‘કારંજ’ પોલીસ સ્ટેશન છે, એ તો ચલો ફોઈએ પાડેલું નામ હશે, પણ કાગડાપીઠનો અર્થ શું સમજવો? ગુનેગારને પકડ્યા પછી પોલીસો એની ‘પીઠ’ ઉપર ધબાધબી કરતા હોય છે, એમાં ‘કાગડો’ વચ્ચે ક્યાંથી આવ્યો? પોલીસને કારણે કાગડાને બદનામ કરવામાં આવ્યો છે કે ચોરને કારણે, એની નોંધ ગુનાખોરીના ઇતિહાસમાં ક્યાંય લેવાઈ નથી. ધોળિયાઓ અમદાવાદ આવે તો હજી સુધી ઉચ્ચારી નથી શકતા, એ ‘છડાવાડ’ પોલીસચોકીનું નામ કઈ કમાણી ઉપરથી પડ્યું હશે? આંબાવાડીના પરિમલ ગાર્ડનને અડીને આવેલી આ છડાવાડ ચોકી પાસેથી પસાર થાઓ તો ‘મફત છાશની પરબ’ પાસેથી વટેમાર્ગુ નીકળ્યો હોય, એવું લાગે.\nપોલીસ-ભરતી વખતે સામાન્ય જ્ઞાનના પેપરમાં ભલભલાને નાપાસ કરી શકાય, એવી બે ચોકીઓનાં નામ છે, શહેરકોટડા કે ઇદગાહ ચોકી? એમને આ બંને શબ્દોના અર્થ પૂછો. બધા ફેલ! પાનકોર નાકાનો અર્થ તો હજી સમજાય છે કે, કોઈ ‘પાનકુંવર’બાનું નામ અપભ્રંશ થયું હશે, પણ એ પહેલાંના વિસ્તારને ‘ફુવારા’ પાણીના કયા ધધૂડાને કારણે કહેવાય છે, તે સમજાતું નથી. આ ભરચક ભીડના રસ્તા ઉપર ફુવારો તો ઠીક, પાનની પિચકારીઓ સિવાય કોઈ ફુવારા-બુવારા નથી.\nયસ. ગાંધી રોડના પહેલા ખોળાનું માણેક ચોક અને વ્હાલી છતાં પતલી-પતલી તો ય ભરખમ થઈ ગયેલી દીકરી જેવી રતનપોળ એનાં માનસ સંતાનો છે. માણેક ચોક દિવસભર શેરબજાર અને સોના-ચાંદીના ધંધામાં ડૂબેલું હોય ને રાત પડે, એ જ દુકાનો ઉપર ખાણીપીણીનું માર્કેટ બની જાય.\nગાંધી રોડ ઉપર ગાંધીજી પોતે ચાલ્યા હતા કે નહીં, એની તો મને ખબર નથી, પણ રોજના કરોડો લોકો ‘ગાંધી માર્ગ’ ઉપર ચાલે છે, એ હકીકત છે. ભારતનાં લગભગ તમામ શહેરો પાસે ‘ગાંધી’ હોય કે ન હોય, ‘ગાંધી માર્ગ’ ચોક્કસ છે.\nપાછો પેલો ‘વર્લ્ડટૂર’ પર નીકળ્યો છે. પોરબંદરમાં તો મોઢું બતાવી ગયો.\nકોણ? કોની વાત કરો છો?\nઅરે ભઈ, ધરતીકંપ!


ઓશન કિંગ3પ્લસ : રેગિંગ ફાયર - હાઇ પ્રોફિટ હોલ્ડિંગ ફિશ ગેમ્સ. ગેમ સ Softwareફ્ટવેરને કસ્ટમાઇઝ કરો. ઉત્તમ મંત્રીમંડળ.\nમાછલી શૂટિંગ ગેમ્સ\nખેર » ઓશન કિંગ3પ્લસ : રેગિંગ ફાયર\nમત્સ્યઉદ્યોગ કમાન - માર્ગ રમત મહાસાગર કિંગ3પ્લસ રેગીંગ ફાયર\nમાછલી હન્ટર રમત મહાસાગર કિંગ3પ્લસ માસ્ટર ઓફ ધ ડીપ\nમાછલી શૂટિંગ રમત સોફ્ટવેર મહાસાગર કિંગ3પ્લસ બ્લેકબાર્ડની ફ્યુરી\nમાછલી રમત જુગાર મહાસાગર કિંગ3ફોનિક્સની પ્લસ લિજેન્ડ\nમત્સ્યઉદ્યોગ રમતો મહાસાગર કિંગ3પ્લસ એક્વામન ક્ષેત્ર\nમત્સ્યઉદ્યોગ હન્ટર ગેમ મહાસાગર કિંગ3પ્લસ ફાયર ફોનિક્સ\nમાછલી રમત ટેબલ જુગાર મહાસાગર રાજા3વધુ થાનોઝ એવેન્જર્સ\nઆઇજીએસ આર્કેડ ફિશ ગેમ્સ ઓશન કિંગ3ટ્રેઝર્સની પ્લસ ડ્રેગન લેડી\nઓશન કિંગ3પ્લસ : રેગિંગ ફાયર\nઅમે ઉત્તમ ચિની ઉત્પાદકો છે. અમે બહુવિધ પ્રકારના સંબંધિત ઉત્પાદનો પ્રદાન કરી શકીએ છીએ, such as fishing games, માછલી શિકાર રમતો, માછલી ટેબલ આર્કેડ રમત, માછલી શિકારી રમત મશીન, વગેરે. જો તમે આ વિશે વધુ જાણવા માંગતા હો, અમારો સંપર્ક કરવા માટે આપનું સ્વાગત છે!\nઓશન કિંગ3પ્લસ રેગીંગ ફાયર isabrand new fish shooting games from TAS. ઓશન કિંગ3પ્લસ રેગિંગ ફાયર ઓશન કિંગમાં નવીનતમ છે3પ્લસ શ્રેણી અને તે 2~10 ખેલાડીઓ માટે ગોઠવી શકાય છે.\nઆર્કેડ માછલી શૂટિંગ ગેમ્સ બોસ: Raging Dragon\nWhen player catch the Raging Dragon , તેને પકડવા માટે સાંકળ બહાર ફેંકવામાં આવશે અને તે સ્ટ્રગલ મોડમાં પ્રવેશ કરશે. સંઘર્ષ દરમિયાન, every smash caused by the dragon will net more points. If the Raging Dragon is caught it will startamore furious attack and the player will winahigher prize.\nIf you want to know more about Ocean King3પ્લસ : Raging Fire or our products, જેમ કે માછીમારીની રમતો, માછલી શિકાર રમતો, માછલી ટેબલ આર્કેડ રમત, માછલી શિકારી રમત મશીન, વગેરે, you can contact us directly.\nપોસ્ટ સમય: 2019-07-24\nએડ્રેસ: A1201, હેંગ રેન ક્રિએટિવ પાર્ક, શિક્સિન આર.ડી., પાન્યુ જિલ્લો, ગુઆંગઝુ, ચીન\nફોન: +86 13543475292\nગુઆંગઝો ટાઇમ-સ્પેસ એનિમેશન ટેકનોલોજી કું., લિ. © 2021 બધા હકો અમારી પાસે રાખેલા છે ઉપયોગની શરતો અને ગોપનીયતા નીતિ


મુંબઇની એ7લકઝરી રેસ્ટોરન્ટ જેના ભોજનનો ટેસ્ટ કરવા આવે છે તમારા ફેવરિટ બૉલીવુડ સેલિબ્રિટીઝ - Tripoto\nમુંબઇની એ7લકઝરી રેસ્ટોરન્ટ જેના ભોજનનો ટેસ્ટ કરવા આવે છે તમારા ફેવરિટ બૉલીવુડ સેલિબ્રિટીઝ\nશું તમે ક્યારેય વિચાર્યું છે તમારા ફેવરિટ ફિલ્મ સ્ટાર્સ મીલ એન્જોય કરવા ક્યાં જાય છે? મુંબઇમાં એવા ઘણાં રેસ્ટોરન્ટ છે જ્યાં બૉલીવુડ સેલિબ્રિટીની આવન-જાવન રહેતી હોય છે. જ્યાં તમને કદાચ આ સેલિબ્રિટીનો ભેટો પણ થઇ જાય. તમારી સહાયતા માટે અમે આવી ટોપ7લકઝરી રેસ્ટોરન્ટની યાદી તૈયાર કરી છે.\n1.\tપિંક વસાબી, જુહૂ\nઆ રેસ્ટોરન્ટ ફિલ્મ સ્ટાર્સની પસંદ બની રહ્યું છે. આને એશિયન થીમ પર બનાવાયું છે. રેસ્ટોરન્ટમાં ગુલાબ અને પિંક કલરની ચીજો સજાવટ માટે રાખવામાં આવી છે. અહીંના ભોજનની ક્વોલિટી પણ એકદમ ટોપ છે. હકીકતમાં આ એક બુટિક રેસ્ટોરન્ટ છે જેની સુંદરતા પર તમે મોહી જશો. બોલીવુડનો કોઇને કોઇ કલાકાર તો તમને દર બીજા દિવસે અહીં જોવા ચોક્કસ મળશે જ.\nસરનામું: ઇડન સ્ક્વેર બિલ્ડિંગ, ગ્રાઉન્ડ ફ્લોર, 10 રોડ એનએસ મણિકિકર રોડ, સાઇનાથ નગર, જેવીપીડી સ્કીમ, જુહૂ, મુંબઇ\nખર્ચ: 1,600 રુપિયા (બે લોકો માટે)\n2.\tકિચન ગાર્ડન બાય સુજૈટ\nબૉલીવુડ સિતારાના જીવનમાં સારા ડાયેટનું ઘણું મહત્વ છે. સ્ટાર્સ મોટાભાગે બહાર જમતા હોવાથી હેલ્ધી ખાવા માટે રેસ્ટોરન્ટ પણ એવી જ શોધતા હોય છે. મુંબઇનું કિચન ગાર્ડન એવી જગ્યા છે જ્યાં તેમને પૌષ્ઠિક આહાર મળે છે. આ રેસ્ટોરન્ટનું લાજવાબ ખાવાનું દરેક સેલિબ્રિટીને પસંદ આવે છે. મલાઇકા અરોરા, ઇશાન ખટ્ટર, સાન્યા મલ્હોત્રા, આદિત્ય રૉય કપૂર જેવા સ્ટાર્સને મોટાભાગે આ રેસ્ટોરન્ટમાં ખાવાનુ એન્જોય કરતા જોઇ શકાય છે. જો તમે પણ પૌષ્ટિક ખાવાનું એન્જોય કરવા માંગો છો તો આ રેસ્ટોરન્ટમાં જરુર જજો.\nસરનામું: શૉપ 8 અને 9, ગેસ્પર એન્ક્લેવ, સેન્ટ જૉન સ્ટ્રીટ, પાલી માલા રોડ, બાંદ્રા વેસ્ટ\nખર્ચ: 1,000 રુપિયા (બે લોકો માટે)\n3. હક્કસન, બાંદ્રા\nહક્કસન માત્ર બાન્દ્રાનું જ નહીં પરંતુ આખા મુંબઇનું સૌથી સારુ કેંટોનીઝ રેસ્ટોરન્ટ છે. આ રેસ્ટોરન્ટની લોકપ્રિયતાનો અંદાજો અહીંની ભીડ જોઇને લગાવી શકાય છે. ફિલ્મી દુનિયાના કલાકારોથી માંડિને ટીવી જગતના કલાકારો સુધી બધાને હક્કસન ઘણું જ પસંદ આવે છે. કરીના કપૂર ખાન, કરિશ્મા કપૂર, ફરહાન અખ્તરથી લઇને શિબાની દાંડેકર અને કરણ જોહર સુધી બધાને હક્કસન ખુબ પસંદ છે.\nસરનામું: બીજો માળ, ક્રિસ્ટલ બિલ્ડિંગ, વોટરફિલ્ડ રોડ, બાંદ્રા વેસ્ટ, મુંબઇ\nખર્ચ: 2,600 રુપિયા (બે વ્યક્તિનાં)\n4. બેરુટ, જુહૂ\nબેરુટની એક નહીં પરંતુ અનેક બ્રાન્ચ છે. અહીંનું મેડિટેરિયન ક્વિઝીન એક્ટર્સને ઘણું જ પસંદ આવે છે. અહીંની સુંદરતા અને મહેમાનગતિ ખાસ છે. અહીં તમને સંપૂર્ણ રીતે રાજસી માહોલ જોવા મળશે. અક્ષય કુમાર, ટ્વિંકલ ખન્ના, વરુણ ધવન જેવા કલાકારો માટે બેરુટ સૌથી ફેવરિટ રેસ્ટોરન્ટ રહ્યું છે. તમે પણ આને તમારા લિસ્ટમાં સામેલ કરી શકો છો.\nસરનામું: 14, સિલ્વર બીચ, જુહૂ પોસ્ટ ઓફિસની સામે, એબી નાયર રોડ, જુહૂ, મુંબઇ\nખર્ચ: 3,000 રુપિયા (બે વ્યક્તિનાં)\n5. ઑલિવ બાર એન્ડ કિચન, ખાર\nઆ જગ્યા દરરોજ સમાચારોમાં ચમકતી રહે છે. સારા અલી ખાન, દીપિકા પાદુકોણ, કરીના કપૂર અને મલાઇકા અરોરા એ કલાકારો છે જેમને આ રેસ્ટોરન્ટ ઘણું પસંદ છે. અનેક સેલેબ્રિટી પોતાના દોસ્તો અને પરિવારની સાથે અહીં લંચ કરવા આવતા રહે છે. અહીના જમવાની સાથે સાથે તેની સજાવટ મન મોહી લે છે. તમે અહીં ગ્રીક, મેડિટેરિયન, યૂરોપીય અને ઇટાલિયન ક્વિઝીનની મજા લઇ શકો છો.\nસરનામું: 14, નરગિસ દત્ત રોડ, યૂનિયન પાર્ક, ખાર વેસ્ટ, મુંબઇ\nખર્ચ: 3,500 રુપિયા (બે વ્યક્તિનાં)\n6. બાસ્ટિયન, વર્લી\nજો તમે સોશિયલ મીડિયાનો ઉપયોગ કરો છો તો તમે સારી રીતે જાણતા હશો કે બાસ્ટિયન બૉલીવુડ કલાકોરનું સૌથી પસંદગીનું રેસ્ટોરન્ટ છે. થોડાક દિવસો પહેલા રણવીર સિંહ પોતાની માતાનો જન્મદિવસ મનાવવા અહીં પહોંચ્યા હતા તો આલિયા ભટ્ટ તેના મિત્રોની સાથે બાસ્ટિયનમાં એન્જોય કરતી જોવા મળી હતી. અહીંની સજાવટ અને શાનદાર ભોજન આ જગ્યાને ખાસ બનાવે છે. તેની એક બ્રાન્ચ બાન્દ્રામાં પણ છે. અહીં કલાકારોનો જમાવડો જોવા મળે છે.\nસરનામું: વડિયા ઇન્ટરનેશનલ સેન્ટર, પાંડુરંગ બઢકર માર્ગ, કામગાર નગર નંબર 1, વરલી, મુંબઇ\n7. યાઉતચા, બીકેસી\nપોતાના લાજવાબ એશિયન ક્વિઝીન માટે મુંબઇની આ ફેમસ રેસ્ટોરન્ટની જેટલી પ્રશંસા કરીએ તેટલી ઓછી છે. યાઉતચાની સજાવટથી લઇને અહીંના જમવાના સુધીનું બધુ જ બેસ્ટ ક્વોલિટીનું છે. યાઉતચાની ડિમ લાઇટમાં ડિનર કરવાનું સુખ આપને આ રેસ્ટોરન્ટમાં લઇ જઇ શકે છે. કેવળ આટલુ જ નહીં યાઉતચા એશ્ચર્યા રાય બચ્ચન, શ્રદ્ધા કપૂર અને સંજય દત્ત જેવા મોટા સ્ટારનું પસંદગીનું રેસ્ટોરન્ટ છે. યાઉતચાનું સ્વાદિષ્ટ ભોજન તમને ખુશ કરી દેશે.\nસરનામું: રહેજા ટાવર, બાન્દ્રા કુર્લા કોમ્પ્લેક્સ, બાન્દ્રા ઇસ્ટ, મુંબઇ\nખર્ચ: 2,800 રુપિયા (બે વ્યક્તિનાં)


વિચારધારા... | મારો સાહિત્ય પ્રવાસ…\nમે 14, 2015 · 12:31 પી એમ(pm)\nઅન્ધ આંખો નુ અજવાળુ-41\nકિશોર થી છુટી પડી ને નિરાશ વદને રંજન પોતાના કોલોની વાળા ફ્લેટ ઉપર આવી.\nતેના મનમા હતાશા ફરી વળી હતી, પોતાનો બધોજ પ્લાન ખુલ્લ્લો પડી ગયો અને ઉદયશેઠ ની હાથ મા આવી રહેલી દોલત સરી ગઈ એનો તેને બહુજ આઘાત લાગ્યો હતો.દિલેરસિંહ તેને સહાય કરી રહ્યો હતો કે પોતાને ખુલ્લી પાડી રહ્યો હતો એ કોયડો ઉકેલવો બહુજ મુશ્કેલ હતુ.એકજ આશ્વાસન હતુ કે કિશોરે હજી તેને છોડી ન હતી, કિશોર ની આ ઉદાર વર્તણુક્ના કારણે તેના દુખી મન મા એક નવી આશા નો સંચાર થયો હતો.\nબાકી પોતે તો ઉદયશેઠ ના કારણે કિશોર ને પણ છેહ આપવા તૈયાર થઈ હતી, એ તેને યાદ આવ્યુ. કિશોર જેવા સાચા પ્રેમી ને આમ હાંસિયા મા ધકેલી દેવા મા મોટી ભૂલ થતી હતી એ તેને હવે સમજાઈ રહ્યુ હતુ. તેમ છતા કિશોરે તેને છોડી ન હતી એ બદલ કિશોર નો આભાર તો માનવોજ જોઇએ.\nતે પોતાના રૂમ મા પડી રહી, તેને ખાવા પિવાનુ પણ મન ન હતુ. તે એજ હાલત મા ક્યાં સુધી પડી રહી એ તેને ભાન ન રહ્યુ.\nતે જ્યારે જાગી ત્યારે બહાર અન્ધારુ થવા આવ્યુ હતુ.કોલોની મા દિવાબત્તી થવા લાગ્યા હતા, તેણે ઉભા થઈ ને મુખ ઉપર પાણી છાંટ્યુ.\nએજ પળે બહાર થોડી ચહલપહલ થતી સંભળાઈ, તેના બન્ધ બારણા ઉપર કોઇએ આવેશ પુર્વક હાથ ઠોકવા માંડ્યા.\n“અત્યારે શું હશે..?” કહેતી રંજન બારણુ ઉઘાડવા ગઈ.\nસામેજ લખધીર ઉભો હતો. તેની સાથે અરુણ ને પણ ઉભેલો જોઈ રંજન સ્તબ્ધ બની ગઈ.\nલખધીરે અરુણ ને બે હાથો ના સહારે પકડી રાખ્યો હતો.\n” રંજન અરુણ મળ્યો છે એને અન્દર લેવા મા મને મદદ કર..”લખધીરે કહ્યુ.\nરંજને અરુણ ને બીજી બાજુ થી ટેકો કર્યો. બન્ને મળી ને તેને ઘરમા લઈ આવ્યા.\nબહાર એકત્ર થયેલા લોકો પણ કુતુહલ પુર્વક પાછળ ઘરમા આવ્યા.\n“લખધીર..! અરુણ ક્યાંથી મળ્યો.” કોઇએ પુછ્યુ.\nરંજને દોડી ને પથારી સરખી કરી, લખધીરે બિજા લોકો ની સહાય થી અરુણ ને તેના ઉપર સુવરાવ્યો.તે હજી અશક્ત હોય એમ લાગતુ હતુ.તેના મુખ ઉપર કેટલાયે દિવસ ના દાઢી મુછ ચઢી ગયા હતા.તેના કપડા પણ કોઈ બિજાના હોય એવુ લાગતુ હતુ.\n“અરુણ ક્યાં મળ્યા તમને..?”રંજને પણ પુછ્યુ.\n” કાંઈ કહેવા જેવુ નથી.હું થોડો મોડો પડ્યો હોત તો આપણી તેને ગુમાવી બેઠા હોત.”લખધીરે રંજને આપેલુ પાણી પિતા કહ્યુ.\n“કેમ કેમ..?” રંજન ઉપરાંત બધાજ બોલી ઉઠ્યા.\n“હું તેની શોધ મા રોજ જુદી જુદી દિશામા ભટક્યા કરતો હતો.એ જ રીતે આજે પણ હું બધે નઝર નાખતો જઈ રહ્યો હતો ત્યારે મને રેલ્વે ટ્રેક ઉપર કોઈ ને લથડતા પગલે ચાલતો જોયો. હું ઓળખી ગયો કે આતો અરુણજ છે…. સામે થી ટ્રૈન આવીજ રહી હતી, એંજિંનડ્રાયવરે તેને પાટાવચ્ચે ચાલતો જોયો હશે એટલે તેણે વ્હિસલ ઉપર વ્હિસલ મારવા માંડી, પણ આ અરુણ ઉપર તેની કોઈ અસર ન હતી,પછી મેં જિવ ઉપર આવી ને દોટ લગાવી, એક જરા માટે હું વહેલો પહોંચ્યો અને અરુણ ને બથ મા લઈ ને પાટાની બાજુમાઅમે બન્ને ગબડી પડ્યા.”\n“પણ અરુણે આવુ કેમ કર્યુ..?” લોકો એ પુછવા માંડ્યુ.\n“એને હમણા તો આરામ કરવા દઈ એ, એ જરા સ્વસ્થ થાય એ પછી બધુ પુછીશુ. હમણા કોઈ કશુ પુછે એ ઠીક નહી થાય. ” લખધીરે બધા એકત્ર થયેલા લોકો સામે બે હાથ જોડ્યા.\n” લોકો પણ સમજ્યા અને વિખરાયા.\nલખધીરે પોતાના ઘરે ફોન કરી ને જણાવ્યુ કે અરુણ મળી આવ્યો છે, અને ચિંતા કરવા જેવુ નથી. તેણે બિજો ફોન પણ કર્યો.અને અરુણ મળવા ની વાત કરી દીધી. ત્રીજો ફોન તેણે ઇંસ્પેક્ટર ઝાલા ને કરી દીધો.\n“થોડીજ વાર મા લખધીર ની પત્ની દેવકુંવર, અને બહેન સોનાલિ આવી ગયા,\n“રંજન તારુ સૌભાગ્ય અમર રહ્યુ એ જાણી ને મને કેટલો આનન્દ થઈ રહ્યો છે.” દેવકુંવરે રંજન ને ભેટતા કહ્યુ.\nસોનાલિ વેધક નજરે રંજન સામે જોઈ રહી,\n“પણ આ બધુકઈ રીતે બન્યુ એ તો વાત કરો..?”રંજને લખધીર ને કહ્યુ.\n“મને વધુ કશી ખબર નથી, હું એટલુ સમજ્યો છું કે અરુણ જિવન થી ત્રાસી ને આપઘાત કરવા જઈ રહ્યો હતો…”લખધીરે કહ્યુ\n“ઓ બાપરે…!પણ એવુ એમને શું દુખ આવી પડ્યુ..?”સોનાલી એ આંખમ્મા આંસૂ સાથે પુછ્યુ,”\n“આમ તો એ હિમ્મત પુર્વક બધુ સંભાળવા લાગ્યા હતા, અરે આગ મા બધુ બળી ગયુ તોયે એ હિમ્મત હાર્યા ન હતા તો એકાએક આપઘાત કરવા નુ શું કારણ હશે..?’રંજને કહ્યુ.\n” એ તો એજ કહી શકે, હું તો ભગવાન નો આભાર માનુ છું કે હું ખરે વખતેજ તેની પાસે પહોંચી ગયો.નહીતર શુ થઈ ગયુ હોત.” લખધીરે કહ્યુ.\n“હવે તુ અને સોનાલિ અહીં રંજન પાસે જ રહી જાઓ, હું બિજાઓ ને ખબર આપુ છુ. દિલેરસિંહ પણ બહુજ ચિંતા કરતો હતો, એને અને બિજાઓ જે આને શોધવા મા લાગ્યા છે એ બધા ને ખબર આપી ને હું પાછો આવુ છું.”કહી લખધીર ઉભો થયો. સુતેલા અરુણ તરફ એક દ્રષ્ટી કરી ને તે બહાર નિકળ્યો.\nબહાર બધા તેને ફરી પાછા ઘેરી વળ્યા અને અરુણવિષે પુછવા લાગ્યા. બધા ને ટુંક મા વાત સમજાવી ને લખધીર પોતાની બાઇક લઈ ને કોલોની ની બહાર આવ્યો.\nઅરુણ બેભાન જેવો હતો. તેની સ્થિતિ એવી દેખાતી હતી કે હમણા તેને કશુ પુછી ન શકાય.\nઅરુણ ની ખબર કાઢવા અને કુતુહલ સંતોષવા પડોશ ની સ્ત્રીઓ પણ આવી ગઈ, રંજન ને સમજાયુ નહી કે કેવી રીતે સાચો લાગે એવો પ્રતિભાવ આપવો.પણ તેના મુખ ઉપર દેખાતી મુંઝવણ નો અર્થ મળવા આવનારાઓ એ એવો કર્યો કે તે આનન્દ અને શોક ના મિશ્રભાવ વચ્ચે અવાચક થઈ ગઈ છે.\nધીમે ધીમે બધાએ વિદાય લિધી. દેવકુંવર અને સોનાલિ એ પણ રંજન ને એકલી મુકવા વિદાય લિધી.એ પછી રંજન ને જરા કળ વળી,\nતેણે અરુણ સામે જોયુ, એ હજી નિશ્ચેષ્ટ પડ્યો હતો.\n“રંજને તેની પાસે જઈ ને તેને ઢંઢોળ્યો.તેને બોલાવી જોયો,પણ અરુણ ભાન મા હોય એમ લાગતુ ન હતુ.\nતેણે પોતાનો સેલ્ફોન ઉપાડ્યો.અને કિશોર ને ફોન જોડ્યો.\n“બોલ રંજન, હમણા તો આપણે છુટા પડ્યા, હવે શું કામ આવી પડ્યુ..?”કિશોરે પુછ્યુ.\n” એક ખબર આપવા ની છે…!”રંજને કહ્યુ.\n“કેવી ખબર..?ખુશ્ખબર કે બુરી ખબર..?”કિશોરે પુછ્યુ.\n“એ તુંજ નક્કી કર. મને તો સમજાતુ નથી .સારુ થયુ કે ખરાબ.”\n“એવુ શું થયુ છે..?”\n“અરુણ મળ્યો છે..!”\n“ઓહ ! શું વાત કરે છે..?એ ક્યા ગયો હતો..?”\n“એજ સમજાતુ નથિ, ”\n” કાંઈ કહેતો નથી..?”\n” કહેવા ની સ્થિતિ માજ નથી, હું ઘરે આવી એજ વખતે તેનો મિત્ર લખધીર તેને ઉંચકી ને આવ્યો એણે કહ્યુ કે તે રેલ્વેટ્રક ઉપર આત્મહત્યા કરવા જઈ રહ્યો હતો., એણે તેને બચાવી લિધો.અને ઘરે લઈ આવ્યો.”\n“ડોક્ટર ને બોલાવ્યા..?”\n” લખધીરે એક બે ફોન તો કર્યા છે,કદાચ ડોક્ટર ને પણ બોલાવ્યા હોય. પણ તું અહીં આવી જાને પ્લિઝ…!”\n” કેમ..? મારુ શું કામ છે..?”\n” એની ખબર કાઢવા આવીશ તો બધા ને સારુ પણ લાગશે અને મને જરા ટેકો રહેશે.”રંજને કહ્યુ.\n” ઓકે હું આવી જાઉં છું.”કિશોરે કહ્યુ.\nરંજને ફોન મુક્યો ત્યાં બારણે ટકોરા પડ્યા,રંજને બારણુખોલ્યુ, લખધીર ડોક્ટર ને લઈ ને આવ્યો હતો.\nડોક્ટરે અરુણ ને તપાસવા માંડ્યો.રંજન અને લખધીર ઉત્સુક પણે જોઈ રહ્યા.\n“આમ તો બહુ ચિંતા કરવા જેવુ નથી લાગતુ. થોડો માનસિક આઘાત જેવુ લાગે છે, હું દવા લખી આપુ છું એ આપશો.હું કાલે ફરી વખત આવીશ.” કહી ડોક્ટરે વિદાય લિધી.\n“લખધીર તુરતજ ડોકટેરે લખી આપેલી દવા લેવા ગયો. થોડી વાર માંજ કિશોર આવી ગયો.તેણે અરુણ ની પાસે જઈ તેને હલાવી જોયો.\n” ડોક્ટર હમણાજ આવી ને ગયા, બહુ ચિંતા કરવા જેવુ નથી એમ કહી ને ગયા.” રંજને કહ્યુ.અને તેણે સ્મિત કરી ને કિશોર સામે આંખ મિચકારી.\n.”અરુણ ક્યાં ગયો હતો એ હજી કોઈ ને ખબર નથી એમ..?”\n” હા, એ જરા ભાન મા આવે તો પુછી શકાય. એના કપડા કોણ નાખી ગયુ.,એ રેલ્વે ટ્રેક ઉપર કેમ ગયો. એ બધુ બહુ ભેદભરમ વાળુ લાગે છે.”રંજને કહ્યુ.\n“પોલિસ કેમ નથી આવી..?”કિશોરે શંકા વ્યક્ત કરી.\n” એ ખબર નથી.કદાચ લખધીરે પોલિસ ને જાણ કરી દીધી હશે.પણ હવે આપણે શું કરીશુ..?”રંજને કહ્યુ.\n” કેમ આપણે શું કરવા નુ છે..?”\n“હું તો એવુમાનતી હતી કે અરુણ હવે પાછો નહી આવે અને આપણે સહેલાઈ થી લગ્ન થી જોડાઈ શકિશુ.પણ હવે અરુણ પાછો આવ્યો તો આપણા લગ્ન પણ લંબાઈ જશે ને..?”રંજને કહ્યુ.\n” અરુણ નો મિત્ર આપણ ને મદદ કરશે.દિલેરસિંહ ને ભૂલી ગઈ..?”\n” એ પણ એક ભેદભરમ જેવોજ મને તો લાગે છે, એણે આપણ ને લગ્ન કરવા નુ સુચન તો કર્યુ છે પણ એ આપણ ને મદદરુપ થાય એવુ ધારી ને બેસી ન રહેવાય. ગમે તેમ તોયે એ અરુણ નો મિત્ર છે, એ એનુ ભલુ ઇચ્છે કે આપણુ..?”રંજને કહ્યુ.\n“એ અરુણ નોજ મિત્ર છે એ સાચુ પણ એ સમજે છે કે આ લગ્ન થી તું પણ સુખી નથી કે અરુણ પણ સુખી નથી, એટલે તો એણેજ સામે થી આપણ ને લગ્ન કરી લેવા સમજાવ્યા હતા.એ તો થઈ પડશે, હમણા ચિંતા કરવા ની જરુર નથી.”કિશોરે કહ્યુ.\nલખધીર દવા લઈ ને આવ્યો. અને રંજન ના હાથ મા ટેબ્લેટ્સ ની સ્ક્રિપ્સ મુકી.\n“આ બે ગોળી હમણાજ એને આપી દે..”\nરંજન પાણી લઈ આવી, અને અરુણ ની પાસે બેસી ને તેનુ મોં ખોલવા પ્રયત્ન કરવા લાગી.\nલખધીર પણ તેની નજિક ગયો.\n“અરુણ..!મોં ખોલ ,, દવા લઈ લે..” તેણે અરુણ ના કાન મા મોં રાખી ને કહ્યુ.\n“અરુણે આંખો સહેજ ખોલી, અને તેની આંખ ની કિકિ ચકળવકળ ફરવા લાગી,\n“અરુણ…!અરુણ…!આ દવા લઈ લે….!” લખધીરે ફરીથી કહ્યુ.\n” મને અહીં કોણ લાવ્યુ..?”અરુણે નિર્બળ સ્વરે પુછ્યુ.\n“હું લઈ આવ્યો તને, આ તારુજ ઘર છે…”લખધીરે કહ્યુ.\nઅરુણે સાંભળ્યુ ન હોય એ રીતે ફરીથી એજ પ્રશ્ન કર્યો.\n“મને કોણ લાવ્યુ..?”\n‘”હું લાવ્યો..” લખધીરે ફરીથી કહ્યુ.\n” જવાબ તો આપો.. મને કોણ અહીં લાવ્યુ..”અરુણે ફરીથી એજ સવાલ કર્યો.\nલખધીરે રંજન અને કિશોર સામે જોયુ.\n” અરુણ…! કેમ સાંભળતો નથી..?”લખધીરે મોટા અવાજે કહ્યુ.\n” અરુણે કોઇ પ્રતિભાવ ન આપ્યો.\n” અહીં કોણ કોણ છે..?મને ક્યાં લઈ આવ્યા છો..?મારા મિત્ર લખધીર ને ખબર આપો…” અરુણ બોલ્યો.\n” અરુણ… અરુણ…..! કેમ આમ કરે છે..?હું તારી સામેજ છું, આ તારુ ઘર છે…..” લખધીરે ચિંતિત સ્વરે કહ્યુ.\n” લખધીર ને ખબર આપો…. મને ઘરે લઈ જાઓ….”અરુણે ફરીથી કહ્યુ.\nલખધીર રંજન સામે જોવા લાગ્યો.\n” મને લાગે છે કે અરુણ સાંભળવા ની શક્તિ પણ ગુમાવી બેઠો છે કે શું..?”તેણે સાશંક સ્વરે કહ્યુ,\n” ના હોય….!” રંજને મુખ ઉપર ગભરાટ દર્શાવતા કહ્યુ.\n” એવુજ લાગે છે…!અરુણ કોઈ વાત ને રિસ્પોંસ નથી આપતા….! કિશોરે પણ કહ્યુ.\n” અરુણ…!અરુણ….! લખધીરે અરુણ ને હલબલાવતા મોટા અવાજે તેના કાન મા કહ્યુ.\n” કોણ છે…? મારુ સાંભળતા કેમ નથી..?મારા મિત્ર લખધીર ને ખબર આપો…….” અરુણે અકળાઈ ને કહ્યુ.\nલખધીરે રંજન સામે જોયુ.\n” એક નવી આફત….!અરુણ ના કાન પણ ગયા….!” તેણ કહ્યુ.\n” ઓહો….!આંખ તો ગયેલિજ હતી હવે કાન પણ ગયા.હવે કેમ સાંભાળાશે….?’રંજને કહ્યુ.\n” ઇશ્વર કરે તે ખરુ.”લ્ખધીરે કહ્યુ.\nત્રણે જણા એક બિજા ની સામે જોઇ રહ્યા.\nઅન્ધ અરુણ હવે બધિર પણ થઈ ને આવ્યો હતો…!


ઠંડીમાં કરી શકો છો સફેદ તિલ નું સેવન, મળી શકે છે જાદુઈ ફાયદો - Gyan Gujarati\nશિયાળામાં આપણે આવી વસ્તુઓનું સેવન કરવું જોઈએ, જે આપણા શરીરને ગરમ રાખે છે અને આપણને અનેક રોગોથી પણ દૂર રાખે છે. આ માટે આપણે આવી ચીજોનો વપરાશ કરીએ છીએ, જે આપણને લાભ આપી શકે છે. પરંતુ ઘણા લોકોને ખબર નથી હોતી કે શિયાળામાં સફેદ તલનું સેવન આપણા માટે કેટલું ફાયદાકારક છે. આ ૠતુમાં તેનું સેવન કોઈપણ ઓષધિના વપરાશ કરતા ઓછું માનવામાં આવતું નથી. આવી સ્થિતિમાં જો તમે શિયાળામાં સફેદ તલનું સેવન નથી કરતા તો તમારે તેના ફાયદાઓ જાણવા જ જોઇએ. જેથી તમે તેનો વપરાશ શરૂ કરી શકો. તો ચાલો જાણીએ.\nઆપણી આજની દોડતી લાઇફમાં એટલું કામ હોય છે કે, એક ક્ષણ માટે પણ શ્વાસ લેવાનો સમય નથી મળતો. તે જ સમયે, ઘણી વખત આપણું વજન વધારે થાય છે અથવા કોઈ અન્ય કારણોસર, આપણે તણાવમાં આવીએ છીએ અને આપણે ડિપ્રેશનમાં જઈએ છીએ. હતાશા એ એક ખતરનાક રોગ છે કે ઘણા લોકો પોતાનો જીવ પણ ગુમાવી દે છે, જે સંપૂર્ણ રીતે ખોટી વાત છે. આવી સ્થિતિમાં જો તમને તણાવ અનુભવી રહ્યા છો, તો તમે સફેદ તલનું સેવન કરીને તેનાથી બચી શકો છો. તેમાં કેટલાક વિટામિન અને આવા કેટલાક તત્વો શામેલ છે, જે તણાવ ઘટાડવામાં મદદગાર છે.\nઆજના યુગમાં કેન્સર જેવા ગંભીર રોગ ઘણા લોકોને ભોગ બનાવી રહ્યા છે. જો તમે આ રોગથી બચવા માંગો છો, તો સફેદ તલ આમાં તમારી મદદ કરી શકે છે. આ માટે તમારે તેમનું સેવન કરવું જોઈએ. તેમને ખાવાથી ઘણા પ્રકારના કેન્સરનું જોખમ ઓછું કરવામાં ઘણી મદદ મળે છે. તલમાં સેસમીન નામનો એન્ટી ઓકિસડન્ટ હોય છે, જે કેન્સરના કોષોને વધતા અટકાવે છે. આને લીધે, સફેદ તલ પેટના કેન્સર, ફેફસાના કેન્સર, સ્તન કેન્સર, પ્રોસ્ટેટ કેન્સર અને લ્યુકેમિયા જેવા ગંભીર રોગોને રોકવામાં ઘણી મદદ કરે છે.\nજેમ જેમ કોઈ વ્યક્તિ વૃદ્ધ થાય છે, તેને હાડકાં સંબંધિત સમસ્યાઓ થવા લાગે છે. સાંધાનો દુ:ખાવો, સ્નાયુઓ સક્રિય રીતે કામ ન કરવા, શરીરમાં હંમેશા દુખાવો, પીઠનો દુખાવો જેવી ઘણી સમસ્યાઓ રહે છે. આવી સ્થિતિમાં, આપણે ઘણી દવાઓ લઈએ છીએ, જેથી આરામ મળે. પરંતુ ઘણી વખત તે આપણને મદદ રૂ થતી નથી. પરંતુ સફેદ તલમાં હાજર આહાર પ્રોટીન અને એમિનો એસિડ હાડકાંને મજબૂત બનાવવામાં મદદ કરે છે.\nઆપણે આપણી ત્વચા માટે શું નથી કરતા પરંતુ શું તમે જાણો છો કે તલનું તેલ ત્વચાને જરૂરી પોષણ આપવા અને તેના ભેજને જાળવવામાં તમારી મદદ કરી શકે છે. તે આપણી ત્વચાને નરમ બનાવવામાં પણ અસરકારક છે. આ સિવાય સફેદ તલ હૃદયના માંસપેશીઓના કામમાં પણ મદદ કરે છે. તેમાં હાજર કેલ્શિયમ, મેગ્નેશિયમ, જસત, આયર્ન અને સેલેનિયમ જેવા તત્વો આમાં મદદ કરે છે.


Treatment is the only operation of hernia, delay can lead to fatal disease|હર્નિયા ફક્ત ઓપરેશનથી જ મટી શકે છે, વિલંબ થવા પર બીમારી જીવલેણ બને છે\nTreatment is the only operation of hernia, delay can lead to fatal disease\nસ્વાસ્થ્ય / હર્નિયા ફક્ત ઓપરેશનથી જ મટી શકે છે, વિલંબ થવા પર બીમારી જીવલેણ બને છે\nDec 03, 2019, 01:25 PM IST\nહેલ્થ ડેસ્કઃ હર્નિયા એટલે કે સારણગાંઠ એ ખૂબ જ સામાન્ય રોગ છે, જે લગભગ બે ટકા લોકોમાં જોવા મળે છે. તેથી આ સ્વાસ્થ્ય સમસ્યા વિશે જાણવું જરૂરી છે. ઘણીવાર માહિતીના અભાવ અથવા ખોટી માહિતીને લીધે હર્નિયાના દર્દીઓ યોગ્ય સમયે યોગ્ય સારવારથી વંચિત રહે છે અને પછી આ રોગ એટલો ગંભીર બની જાય છે કે જીવને જોખમ ઊભું થઈ જાય છે.\nહર્નિયા શું હોય છે?\nપેટની માંસપેશીઓના કોઈપણ ભાગમાં નબળાઇ હોવાને કારણે પેટની અંદરના અવયવો, સામાન્ય રીતે આંતરડા બહાર આવવા લાગે છે અને તે એ ભાગમાં ફુગ્ગા જેવો સોજો બનાવી દે છે. આ સામાન્ય રીતે નાભિ, જાંઘ અથવા પેટના જોડાણવાળા ભાગ (ઇનગ્યુનલ રિજન/ગ્રાઇન) અથવા પેટમાં અગાઉ કરેલા ઓપરેશનની જગ્યાએ થાય છે. આ સામાન્ય રીતે પુરુષોમાં વધુ જોવા મળે છે. તે કોઈપણ વય જૂથમાં જન્મથી લઈને વૃદ્ધાવસ્થા સુધી થઈ શકે છે.\nપેટના કોઈપણ ભાગમાં ફુગ્ગા જેવો સોજો આવે છે. આ સોજો ઉભા રહેવાથી, ઉધરસ ખાવાથી, ચાલવાથી, વજનદાર સામાન ઊંચકવાથી અથવા પેશાબ દરમિયાન જોર કરવાથી મોટો થઈ જાય છે. સોજાવાળા વિસ્તારમાં સતત હળવો દુખાવો પણ થાય છે.\nઆ સોજો ઊંઘવાથી અથવા હાથથી દબાવવામાં આવે ત્યારે તે ગોળ-ગોળ અવાજ સાથે અંદર જતો રહે છે અથવા નાનો થઈ જાય છે.\nતીવ્ર દુખાવો, ઊલટી થવી, પેટ ફૂલવું અથવા ટોઇલેટ ન થવી એ પણ આ વાતનો સંકેત હોય છે કે હર્નિયા ફસાઈ ગયું અથવા અટકી ગયું છે. આ જીવલેણ પણ સાબિત થઈ શકે છે. આવા દર્દીએ તરત જ ડોક્ટરનો સંપર્ક કરવો જોઇએ.\nસારવાર કેમ જરૂરી છે?\nહર્નિયા સામાન્ય દિનચર્યામાં અસ્વસ્થતા અથવા પીડા પેદા કરી શકે છે. વજન ઉતારવામાં અથવા ભારે કામ કરવામાં પણ મુશ્કેલી આવે છે. એટલે સુધી કે જાતીય જીવનને પણ અસર થાય છે. સમય જતા હર્નિયામાં સુધારો તો નથી આવતો પણ તે જતો પણ નથી. પરંતુ તે સમય જતા વધતો જાય છે અને ગંભીર સ્વરૂપ લઈ લે છે. આવું ઘણા રોગોમાં થાય છે. હર્નિયામાં આંતરડું ફસાઈ જાય કે અટકી પડે તો જીવનું જોખમ થઈ શકે છે. તેથી, તેની તાત્કાલિક સારવાર થવી જોઈએ.\nસારવાર શું છે?\nઓપરેશન જ આ રોગનું એકમાત્ર સમાધાન છે. કોઈપણ દવા, ઔષધિઓ, યોગ હર્નિયાને દૂર કરી શકતા નથી. બેલ્ટ બાંધવો એ પણ યોગ્ય સારવાર નથી અને કેટલીકવાર નુકસાન પહોંચાડી શકે છે. ઓપરેશનમાં વિલંબ થતા તેની ગૂંચવણ જીવલેણ સાબિત થઈ શકે છે. તેથી આ રોગ વિશે જાણ થતાંની સાથે જ શક્ય તેટલું જલ્દી યોગ્ય સર્જનને બતાવીને ઓપરેશન કરવું જોઈએ. આ ઓપરેશન નવજાતથી લઈને 100 વર્ષ સુધીની કોઈપણ ઉંમરે કરી શકાય છે. ઓપરેશન ઘણી રીતે કરવામાં આવે છે, જે દર્દીની ઉંમર અને અન્ય પરિબળો પર આધારિત હોય છે. તપાસ પછી જ સર્જન ઓપરેશનની યોગ્ય પદ્ધતિ જાણી શકે છે.\nહર્નિયા થવા પર શું સાવચેતી રાખવી?\nવધુ પડતો ભારે સામાન ન ઉઠાવવો.\nશૌચ અથવા યુરિન દરમિયાન કોઈપણ પ્રકારનું જોર ન કરો.\nજો તમને ઉધરસ હોય તો તાત્કાલિક સારવાર લેવી જોઈએ કારણ કે, તેનાથી હર્નિયા પર વધારે દબાણ આવે છે.\nહર્નિયા પર દબાણ પડતી કસરત ન કરો.\nલાંબા સમય સુધી ઊભા ન રહો.\nધૂમ્રપાન કરવાનું તરત જ બંધ કરી દો.\nવહેલી તકે નિષ્ણાત અને યોગ્ય સર્જનની સલાહ લઇને ઓપરેશન કરાવો.\nટીબી, અસ્થમા વગેરેને કારણે સતત આવતી ઉધરસ.\nકબજિયાત અથવા સ્થૂળતા.\nપ્રોસ્ટેટમાં ગાંઠ અથવા પેશાબની નળીમાં અવરોધ.\nવારસાગત અથવા જન્મજાત.\nલિવરનો ગંભીર રોગ.\nપ્રોટીનની ઊણપ, કુપોષણ.\nભારે વજન ઉપાડવું.\nવૃદ્ધાવસ્થા અથવા લકવો.


ફિટનેસ માટે બિરયાનીનો ભોગ આપવો પડ્યો છે : સિરાઝ - Gujarat Today\nફિટનેસ માટે બિરયાનીનો ભોગ આપવો પડ્યો છે : સિરાઝ\nઓસ્ટ્રેલિયા ટેસ્ટ સીરીઝમાં શાનદાર પ્રદર્સન કરનાર મોહમ્મદ સિરાજે પોતાની ફિટનેસનું રહણ્ય જણાવ્યું છે. પોતાની ફિટનેસને ટકાવી રાખવા માટે તેને પોતાની પ્રિય વાનગી બિરયાનીનો ભોગ આપવો પડ્યો છે. ફિટનેસન કાર્યક્રમનું પાલન કરતો હોવાને લીધે પહેલા જેટલી બિરયાની ખાઈ શકતો નથી. સિરાજે ઓસ્ટ્રેલિયા સામેની છેલ્લી ટેસ્ટ મેચમાં પોતાના કેરિયનું શાનદાર પ્રદર્શન કરતાં ૭૩ રન આપીને ૫ વિકેટ ઝડપી હતી. સાથે જ આ સીરીઝમાં સિરાજને કુલ ૧૩ વિકેટ ઝડપી છે. સિરાજને કહ્યું તે સતત શાનદાર બોલિંગ કરી શકે છે તેના માટે તે પોતાના ટ્રેનર સોહમ દેસાઈનો આભાર માને છે. સોહમ દેસાઈએ સિરાજ માટે ફિટનેસ પ્રોગ્રામ બનાવ્યો છે અને તેના પર પ્રોટિન આહાર પર કેટલાક પ્રતિબંધ લગાવ્યા છે. સોહમે સિરાજની બિરાયાનીમાં કાપ મૂક્યો છે. સિરાજે કહ્યું કે, લોકડાઉન દરમિયાન સોહમે બનાવેલા ફિટનેસ પ્રોગ્રાને જ મે ફોલો કર્યો છે. સિરાજે ભારતીય ટીમમાં શાનદાર પ્રદર્શન અંગે કહ્યું કે, હું ક્યારેય મને ટીમનો સિનિયર બોલર માનતો નથી. સિરીઝમાં તક આપવા બદલ અને યુવા ખેલાડીઓને સતત પ્રોત્સાહન આપવા બદલ સિરાજે કેપ્ટન રહાણેનો આભાર માન્યો હતો. સિરાજે કહ્યું કે, સ્મિથની અને લબુશેનની વિકેટ મારી સૌથી શ્રેષ્ઠ વિકેટ છે. આજનો દિવસ મારી ટેસ્ટ કારકિર્દીનો અત્યાર સુધીનો સૌથી શ્રેષ્ઠ દિવસ છે. આ બંને વિકેટ ઝડપવાના લીધે મારા આત્મવિશ્વાસમાં નોંધપાત્ર વધારો થયો. આ સિવાય કેપ્ટન રહાણેએ અમને સતત પ્રોત્સાહિત કર્યા.\nPreviousવર્લ્ડ ટેસ્ટ ચેમ્પિયનશીપ : ગાબામાં ઐતિહાસિક વિજય બાદ ભારત નંબર વન, ઓસ્ટ્રેલિયા ત્રીજા સ્થાને\nNextટીમ ઈન્ડિયાની સફળતાથી ઉત્સાહિત, ગાબામાં ઐતિહાસિક જીત બાદ પીએમ મોદીએ ટ્‌વીટ કર્યું\nયુવરાજ વન-ડે ટીમમાંથી બહાર ધોનીએ સ્થાન જાળવી રાખ્યું\nદાલમિયાએ સાથ ના આપ્યો હોત તો શોએબ અખ્તરની કારકિર્દી ખૂબ જ જલ્દી સમાપ્ત થઈ જાત : પૂર્વ પીસીબી ચીફ\nજો ટ્‌વેન્ટી-ર૦ પણ જીતશે તો ટીમ ઈન્ડિયા ઈતિહાસ સર્જશે\n૪ સિક્સર, ૩ વિકેટ : ડી.વાય. પાટિલ ટી-ર૦ કપમાં હાર્દિક પંડ્યાનું ધમાકેદાર પુનરાગમન


પાકિસ્તાન ના કેન્દ્રીય મંત્રી ફવાદ ચૌધરી એ કહ્યું કે તેમણે ગયા વર્ષે ફેબ્રુઆરી મહિનામાં ભારત ની તરફથી થયેલી એરસ્ટ્રાઇક બાદ પાકિસ્તાનના મજબૂત રિસ્પોન્સના સંબંધમાં આ વાત કહી હતી – 365 Day News\nપાકિસ્તાન ના કેન્દ્રીય મંત્રી ફવાદ ચૌધરી એ કહ્યું કે તેમણે ગયા વર્ષે ફેબ્રુઆરી મહિનામાં ભારત ની તરફથી થયેલી એરસ્ટ્રાઇક બાદ પાકિસ્તાનના મજબૂત રિસ્પોન્સના સંબંધમાં આ વાત કહી હતી\nઆદતથી મજબૂર પાકિસ્તાન (Pakistan)ના કેન્દ્રીય મંત્રી ફવાદ ચૌધરી (Fawad Chaudhry) એ કહ્યું કે તેમણે ગયા વર્ષે ફેબ્રુઆરી મહિનામાં ભારત (India)ની તરફથી થયેલી એરસ્ટ્રાઇક (Airstrike) બાદ પાકિસ્તાનના મજબૂત રિસ્પોન્સના સંબંધમાં આ વાત કહી હતી. તેને ખોટી સમજી લેવામાં આવી.\n26 ફેબ્રુઆરીના સંબંધમાં આપ્યું હતું નિવેદન: ફવાદ ચૌધરી\nએક ન્યૂઝ ચેનલ સાથે વાતચીત કરતાં ફવાદ ચૌધરીએ કહ્યું કે પુલવામામાં ગયા વર્ષે બે ઘટના બની હતી. એક 14 ફેબ્રુઆરીના રોજ અને બીજી 26 ફેબ્રુઆરીના રોજ બની હતી. ફવાદે દાવો કર્યો કે તેમણે સંસદમાં જે ઘટનાનો ઉલ્લેખ કર્યો હતો તે 26 ફેબ્રુઆરીની હતી. જ્યારે હિન્દુસ્તાન પાકિસ્તાનની સરહદમાં ઘૂસ્યું હતું અને ત્યારબાદ તેમના દેશે જડબાતોડ જવાબ આપ્યો હતો.\n’14 ફેબ્રુઆરીની ઘટના પર ભારતે પુરાવા આપ્યા નહીં’\nફવાદ એ કહ્યું કે 14 ફેબ્રુઆરીના રોજ પુલવામામાં જે થયું તે ચોક્કસપણે ગભરાટભર્યું હતું. તેના પર આપણા પ્રાઇમ મિનિસ્ટરે પણ વાત કરીને ઓફર કરી હતી કે તમે પુરાવાઓ આપો. આપણે સાથે મળી તપાસ કરીએ. પરંતુ તમે તો એ પણ ના કર્યું. ફવાદે એવો પણ દાવો કર્યો કે તેઓ ગભરાટને પસંદ કરતા નથી. પરંતુ દેશના સ્વાભિમાનની રક્ષાથી પાછળ પણ રહેશે નહીં.\nપુલવામા હુમલામાં કર્યું હતું કબૂલનામું\nઆપને જણાવી દઇએ કે ફવાદ ચૌધરીએ આની પહેલાં પાકિસ્તાનની સંસદમાં નિવેદન આપતા માન્યું હતું કે પુલવામામાં CRPFના કાફલા પર હુમલામાં પાકિસ્તાનનો હાથ હતો. તેમણે કહ્યું કે પુલવામા હુમલો પાકિસ્તાનની કામયાબી છે. ફવાદ ચૌધરીએ પુલવામા હુમલાનો શ્રેય ઇમરાન ખાન અને તેમની પાર્ટી PTIને આપ્યો. તેમણે કહ્યું કે પુલવામા હુમલો ઇમરાન ખાન માટે એક ઉપલબ્ધિ છે. પરંતુ તેમના આ નિવેદનનો પાકિસ્તાની સેનાને નુકસાન થતું જોઇ હવે તેઓ પોતાના આ નિવેદનથી પલટતા દેખાય છે.\n‘મોદી સરકારને કંઇક વધું જ જંગ પસંદ’\nફવાદ એ કહ્યું કે જ્યારથી હિન્દુસ્તાનમાં મોદી સરકાર આવી છે ત્યારથી જંગની વાત કંઇ વધુ જ થઇ રહી છે. દરેક વાત પર કહે છે કે ચીન સાથે જંગ લડી લઇએ, પાકિસ્તાન સાથે જંગ લઇ લઇએ, બાંગ્લાદેશ સાથે જંગ લડી લઇએ, નેપાળ સાથે જંગ લડી લઇએ. સમજાતું નથી કે હિન્દુસ્તાન જંગમાં આટલું કેમ જવા માંગે છે. તેમણે કહ્યું કે પાકિસ્તાન આર્મી ચીફ કમર જાવેદ બાજવાને ખબર છે કે તેમને કયારે શું કરવાનું છે, તેઓ પગ કાંપનાર બંદા નથી.\nTagged 365day, airstrike, Fawad Chaudhry, India, Pakistan's, Union Minister\n1,819 Total Views અમેરિકાનાં સાઉથ કેરોલીનામાં બે દર્દીઓમાં સાઉથ આફ્રિકન વાઈરસનો પહેલો કેસ મળી આવતા તંત્ર સાબદું થઈ ગયું છે. છેલ્લા ૧૧ મહિનામાં અમેરિકામાં કોરોનાની મહામારીને કારણે ૪,૩૦,૦૦૦થી વધુ લોકોનાં મોત થયા છે ત્યારે નવા મળી આવેલા આ વાઈરસે ડોકટરો અને મેડિકલ તજજ્ઞાો સામે પડકાર સર્જ્યો છે. અમેરિકામાં સત્તાવાળાઓ દ્વારા મોટાપાયે કોરોના વેક્સિનેશનની કામગીરી હાથ ધરાઈ […]\n1,564 Total Views કોરિડોર જેવા સાંકડા માર્ગ પર કોરોના સંક્રમિત વ્યક્તિના ફેસમાસ્ક વગરના ખુલ્લા મુખમાંથી બહાર પડતા કોરોના વાઇરસના કણો અનેક સેકંડ સુધી તેની પાછળ પૂંછડીની જેમ ભમે છે તેમ એક અભ્યાસ ચેતવણી ઉચ્ચારે છે. કોમ્પ્યૂટર સિમ્યુલેશનમાંથી આ માહિતી બહાર આવી છે જે દર્શાવે છે કે આગળ ચાલતાં વ્ચક્તિ મારફત ઉધરસ દ્વારા હવામાં ફેંકવામાં આવતા વાઇરસના […]\n524 Total Views US ગુપ્તચર વિભાગ પ્રમાણે ગલવાન ઘાટીમાં ભારત-ચીનના સૈનિકોની હિંસામાં 35 ચીની સૈનિકો માર્યા ગયા હતા ભારતના 20 સૈનિક શહીદ થયા હતા, જોકે ચીન પોતાના પક્ષે જાનહાનીનો ઈન્કાર કરતું રહ્યું છે પ્રકારે માહિતી મળી રહી છે તેને જોતા એવું લાગે છે કે ચીન ગલવાન ઘાટીમાં માર્યા ગયેલા તેના સૈનિકોને ઓળખવા માટે પણ તૈયાર નથી. […]


અમેરિકા અને ઈરાન વચ્ચેના તણાવથી ભારતને ભારે નુક્સાન પણ મલાઈ ખાઈ રહ્યું છે પાકિસ્તાન - GSTV\nLast Updated on November 14, 2020 by Karan\nઅમેરિકા અને ઈરાન વચ્ચે ચાલી રહેલા તણાવની અસર હવે ભારતના કારોબાર પર પણ થવા લાગી છે. બંને દેશો વચ્ચે તણાવને કારણે ભારતીય ચોખા ઉદ્યોગ અને ડાંગરની ખેતી તેના માઠા પરિણામો ભોગવી રહી છે. ઈરાન સાથે ચોખાની નિકાસમાં બ્રેક લાગ્યા બાદ બાસમતી ચોખા ઉગાડનારા ભારતના ખેડુતો અને નિકાસકારો ખરાબ રીતે પ્રભાવિત થયા છે. ચોખાના એક નિકાસકારના જણાવ્યા મુજબ, બંને દેશોના તણાવને કારણે ઈરાનમાં 1800 કરોડ રૂપિયાનું પેમેન્ટ હજી સુધી અટકેલુ છે. બીજી તરફ નિકાસ પરના ગ્રહણને કારણે ખેડુતોને બજારમાં ચોખાના યોગ્ય ભાવ નથી મળી રહ્યા. ઉલ્લેખનીય છે કે ઈરાન ભારતમાં ચોખાનો સૌથી મોટો વપરાશકાર છે. દેશમાં ઉત્પાદિત બાસમતી ચોખાના આશરે 35 ટકા ચોખા ફક્ત ઈરાનમાં જ નિકાસ થાય છે.\nગત વર્ષે ઇરાનને 14 લાખ મેટ્રિક ટન ચોખાની નિકાસ કરી\nગયા વર્ષની વાત કરીએ તો ભારતીય નિકાસકારો અને ખેડૂતોએ ઇરાનને 14 લાખ મેટ્રિક ટન ચોખાની નિકાસ કરી હતી. અખિલ ભારતીય ચોખાના નિકાસકાર મંડળના મહામંત્રી પંકજ ગોયલે જણાવ્યું હતું કે ઈરાનને વેપારમાં પડતી મુશ્કેલીઓને કારણે ચોખા ઉદ્યોગ સૌથી વધુ મુશ્કેલીમાં મુકાઈ રહ્યો છે. હાલમાં ચોખાની નિકાસમાં બે તૃતીયાંશ ઘટાડો થયો છે. સામાન્ય સંજોગોમાં ઈરાન અને ભારત ઓઈલના બદલામાં ચોખાના સોદા કરતા હતા. અત્યારે ભારતે ઈરાનથી ઓઈલની આયાત કરવાનું બંધ કરી દીધું છે જેના કારણે ચોખાની નિકાસ પર પણ ગ્રહણ લાગી ગયું છે.\nબાસમતી ચોખાના ભાવોમાં ઘટાડો જોવા મળી રહ્યો\nનિકાસ અટકી જતાં બાસમતી ચોખાના ભાવોમાં ઘટાડો જોવા મળી રહ્યો છે. પૂસા 1121 ડાંગર જેમાંથી બાસમતી ચોખા બનાવવામાં આવે છે તે આ વર્ષે 2700 રૂપિયા પ્રતિ ક્વિન્ટલના ભાવે વેચાય છે, જે ગયા વર્ષે 3300 રૂપિયા ક્વિન્ટલ પર વેચાઇ હતી. ખૂબ ઓછી નિકાસને લીધે ભાવ પ્રતિ ક્વિન્ટલ 600 રૂપિયા નીચે આવી ગયા છે. એવા અહેવાલો પણ મળી રહ્યા છે કે ઈરાન હવે ભારતને બદલે પાકિસ્તાનથી બાસમતી અને અન્ય ચોખાની આયાત કરવાનું નક્કી કરી શકે છે. જો આવું થાય, તો ભારતીય ઉદ્યોગપતિઓ અને ખેડુતોને ચોક્કસ નુકસાન વેઠવું પડશે. આની અસર સરકારના વિદેશી વિનિમય ભંડાર પર પણ પડી રહી છે.\nઅમદાવાદનાં જગન્નાથ મંદિરમાં ચોપડા પૂજન કરાયુ, આગામી વર્ષ આર્થિક દ્રષ્ટિએ સારું જાય એવી કામના કરી


લોકતંત્ર અને બંધારણની હત્યા થઇ રહી છે: રાહુલ ગાંધીનું છત્તીસગઢમાં સંબોધન | rahul gandhi chhattisgarh railly - Sambhaav News\nકોંગ્રેસના રાષ્ટ્રીય અધ્યક્ષ રાહુલ ગાંધી બે દિવસના છત્તીસગઢના પ્રવાસે રાજધાની રાયપુર પહોંચ્યા છે. રાહુલ ગાંધીએ અહીં એક સભાને સંબોધન કર્યું. રાહુલ ગાંધીએ સભાને સંબોધન કરતા પીએમ મોદી અને અમિત શાહ પર આકરા પ્રહાર કર્યા. રાહુલ ગાંધીએ કહ્યું દેશમાં એક ડરનો માહોલ બનાવી દેવામાં આવ્યો છે.\nઅમને ડરાવવામાં આવી રહ્યા છે. યેદિયુરપ્પાના શપથગ્રહણ પર રાહુલ ગાંધીએ આકરા પ્રહાર કર્યા હતા. જેમાં રાહુલ ગાંધીએ કહ્યું કે લોકતંત્રમાં આવું પ્રથમવાર બન્યું છે. સુપ્રીમ કોર્ટના જ્જોને ડરાવવામાં આવી રહ્યાં છે. જેડીએસના ધારાસભ્યોને 100 કરોડની ઓફર કરવામાં આવી છે.\nરાહુલ ગાંધીએ જનસભામાં કહ્યું કે લોકતંત્ર અને બંધારણ બંનેની હત્યા કરાઇ છે. વડાપ્રધાન નરેન્દ્ર મોદી સામે સાંસદો કંઇ બોલી શકતા નથી. તમામ સંસ્થાઓમાં આરએસએસના લોકોને બેસાડવામાં આવ્યાં છે. એક શક્તિ ડરનો ફાયદો ઉઠાવી રહી છે. આવુ પાકિસ્તાન અથવા તાનાશાહીમાં થાય છે.\nરાહુલ ગાંધીએ કહ્યું કે આજકાલ સંવિધાન પર પણ હુમલો કરવામાં આવી રહ્યો છે. કર્ણાટકમાં એક તરફ ધારાસભ્યો છે અને બીજી તરફ રાજ્યપાલછે. જેડીએસએ કહ્યું કે તેમના ધારાસભ્યોને 100 કરોડની ઓફર કરવામાં આવી રહી છે. રાહુલ ગાંધીએ કહ્યું કે ભાજપના રાજ્યમાં મહિલાઓ અને ગરીબોને દબાવવામાં આવી રહ્યાં છે.\nવન ડે સિરીઝ જીતી, હવે ટી-૨૦ જીતવા કોહલીની ટીમ તૈયાર\nજ્વેલરી કંપનીના શેરમાં ચમકારોઃ ત્રણ મહિનામાં ૪૦ ટકા સુધીનો ઉછાળો


સન ઓફ પટેલ: બે ઘોડા પર સવારી કરે છે યુવાન, કચ્છમાં જોવા મળે દ્રશ્યો\nHome / જાણવા જેવું / સન ઓફ પટેલ: બે ઘોડા પર સવારી કરે છે યુવાન, કચ્છમાં જોવા મળે છે દ્રશ્યો\nથોડા સમય પૂર્વે આવેલી હિન્દી ફિલ્મ “સન ઓફ સરદાર’માં અજય દેવગન બે ઘોડા પર સવાર થયાના સીને લોકો પર અમીટ છાપ છોડી હતી. આવો જ ‘સન ઓફ પટેલ’ માંડવીમાં પણ છે જે એક સાથે બે ઘોડા પર સવારી કરે છે. એટલું જ નહીં, તેના પર અજબ-ગજબ કરતબ કરીને લોકોના મન પણ મોહી લે છે. આ કુટુંબ છેલ્લા દોઢ સૈકાથી અશ્વોનું લાલન-પાલન કરે છે. એટલું નહીં, આ ઘોડાઓ તેના જીવનનો એક ભાગ બની ગયા છે.\n– બંદરીય માંડવીમાં બે ઘોડા પર સવારી કરતો “સન ઓફ પટેલ’\n– પરંપરા :હિન્દી ફિલ્મના દૃશ્યો કચ્છમાં જોવા મળી રહ્યા છે\n– પટેલ પરિવાર 150 વર્ષથી સાચવી બેઠો છે અશ્વકળા\n– લાખેણા ઘોડાને વિવિધ કરતબની તાલીમ ખૂદ પાલક આપે છે\nઅહીં વાત કરવી છે બંદરીય નગરી માંડવીમાં રહેતા કલ્પેશભાઇ પટેલની કે જેનો પરિવાર 150 વર્ષથી ઘોડાઓ સાથે ઘરોબો ધરાવે છે. તેના બાપ-દાદાઓએ પણ ઉંચી નસલના ઘોડાઓની માવજત કરી છે, તો હવે ભાવિ પેઢી પણ આ દિશામાં અગ્રેસર થઇ છે. ખાસ કરીને કલ્પેશભાઇ તો ઘોડાની ભાષા ખૂબ સમજદારીપૂર્વક જાણી શકે છે અને ગમે તેવી સ્થિતિમાં તેને મિત્ર બનાવી લે છે. તેઓ એક સાથે બે ઘોડી પર સવારી કરે છે અને તે પણ જાણી એકદમ સાહજિક લાગે તે રીતે સૌ જૂએ છે. હાલમાં તેમની પાસે કુલ 15 ઘોડા છે.\nસ્વામિનારાયણ સંપ્રદાયમાં ફેવરીટ\nઆ પટેલ પરિવારના ઘોડાઓ સ્વામિનારાયણ સંપ્રદાયમાં ફેવરીટ છે. ધાર્મિક મહોત્સવ કે ગમે ત્યાં પ્રસંગ હોય ઘોડીઓ ગજબની કળા બતાવે છે. લોકોને નતમસ્તક પ્રણામ કરીને તેને સન્માન કરવાનું ચૂકતી નથી, તે સાથે વરઘોડાઓમાં પણ લોકો થંભી જાય તેવી સવારી કરાવે છે. લોકોને પુષ્પમાળા પણ પહેરાવે છે.\nઘોડીઓ છે લાખેણી\nઆ પરિવાર પાસે જે ઘોડી છે, તેમાં રાનીની કિંમત 8 લાખ, વીજળીની3અને સોનુની કિંમત સાડા ત્રણ લાખ બોલાઇ છે.\nતાજમહેલ મૂળ ન્યૂઝીલેન્ડના એક ફોટોગ્રાફરે એક ખાસ ફોટો સિરીઝ જાહેર...


ફેસબુક, ઇન્સ્ટાગ્રામ અને વોટ્સએપમાં ભૂકંપ આવ્યો હતો – શું તમને એ ખબર છે? આખી દુનિયા હચમચી ગઈ હતી.. | ફક્તગુજરાતી\nફેસબુક, ઇન્સ્ટાગ્રામ અને વોટ્સએપમાં ભૂકંપ આવ્યો હતો – શું તમને એ ખબર છે? આખી દુનિયા હચમચી ગઈ હતી..\nજેમ માણસની તબિયત ક્યારેક ખરાબ થઇ જાય અને થોડો આરામ કરવો પડે અથવા દવાઓનો સહારો લેવો પડે. એવી રીતે સોશિયલ મીડિયાને પણ કંઈક તકલીફ પડી ગઈ હતી. કદાચ તમને જાણ નહીં હોય, પણ આવું હકીકતમાં બન્યું હતું જેની અસર હજુ થોડી જોવા મળે છે.\nગયા અઠવાડિયાના બુધવારે સોશિયલ મીડિયા પ્લેટફોર્મ ફેસબુક, ઇન્સ્ટાગ્રામ અને વોટ્સએપ યુઝ કરવાવાળા માટે તકલીફ થઈ ગઈ હતી. ચાલો, એ રાતે શું થયું હતું અને તેની અસર કેવી રીતે જોવા મળી?\nઘણા લોકોને ફેસબુક એપ્લીકેશનને યુઝ કરવામાં તકલીફ આવતી હતી. સામે ફેસબુકે પણ ટવીટ કરી હતી જેમાં લખ્યું હતું કે, શરમિંદા છીએ કે, ફેસબુકથી જોડાયેલા લોકોને અત્યારે વપરાશમાં તકલીફ આવી રહી છે. અમે શક્ય તેટલી વધુ સમસ્યાનું નિરાકરણ કરવાની કોશિશ કરીએ છીએ. તમને વધુ જણાવી દઈએ કે ઇન્સ્ટાગ્રામ અને વોટ્સએપમાં ફોટો અને વિડીયો શેરીંગ થાય છે, જે ફેસબુકનું એક ડીવીઝન છે.\nશું તકલીફ આવી હતી?\nસાવ એવું પણ નથી કે ફેસબુકનો ઉપયોગ થઇ જ નથી શકતો પણ અમુક ફંક્શન બરાબર રીતે ચાલી રહ્યા ન હતા. અમુક લોકોને લોગ ઇનમાં તકલીફ પડે છે. અમુકની ન્યુઝ ફીડ ખાલી હતી તો અમુક પ્રોફાઈલ અને પેઇઝને એક્સેસ નથી કરી શક્યા. આ તકલીફ માત્ર એન્ડ્રોઇડ યુઝર્સને નહીં પણ ડેસ્કટોપ સાઈટમાં પણ જોવા મળી હતી.\nઆ મામલે ફેસબુકનું કહેવું છે કે, આ તકલીફને DDos એટેકને કારણે નથી થઇ પરંતુ હેકર જયારે કોઈ વેબસાઈટથી નકલી ટ્રાફિક સર્વર પર મોકલે ત્યારે સર્વર સ્લો કે ઠપ થઇ જાય એવું બને છે.\nજયારે ફેસબુક સ્લો અથવા બંધ જેવી થઇ ત્યારે યુઝર્સે ટવીટરની મદદથી સ્કીનશોટ શેયર કર્યા હતા. જેના જણાવ્યું હતું કે કેવી તકલીફ આવી રહી છે. ફેસબુક બંધ થઇ જાય એટલે અત્યારના માણસોનો જીવ અડધો થઇ ગયો હોય એવું મહેસૂસ થાય કારણ કે સોશિયલ મીડિયાનું એડીકશન બધાને થઇ ગયું છે અને જેમાંથી સાવ બહાર આવવું એ એક કઠીન કામ છે.\nઆ વાત એટલી ગંભીર છે કે અમુક જગ્યાએ સોશિયલ મીડિયા અને મોબાઈલથી છુટકારો મેળવવા માટે એડીકશન સેન્ટર પણ ખુલી ગયા છે. જ્યાં લોકો જાય છે અને ધીમે-ધીમે આ ટેવમાંથી કેવી રીતે બહાર આવવું એ શીખે છે. વધુમાં ઈન્ટરનેટથી દુનિયા કાલ્પનિક થઇ ગઈ છે, જેમાં કોઈ પાસે બેસીને વાત કરવાનો સમય રહ્યો નથી. જો કે, આ એક અલગ વિષય છે પરંતુ અત્યારના વિષયની અગત્યની વાત એ કે ફેસબુક, ઇન્સ્ટાગ્રામ અને વોટ્સએપ બંધ થવાને કારણે ઘણા યુઝર્સને તકલીફ પડી હતી,. જયારે અમુક લોકોના અગત્યના કામ પણ અટકી ગયા હતા.


ATM Machine girl Dance Video viral gh ap– News18 Gujarati\nViral Video: ATM મશીનની સામે આવતા જ યુવતી કરવા લાગી ડાન્સ\nUpdated: October 4, 2021, 7:50 PM IST\ngirl dance viral video: સોશિયલ મીડિયા (social media) પર આ વીડિયો (video) ખૂબ જ ધમાલ મચાવી રહ્યો છે. વીડિયોમાં જોવા મળે છે કે, યુવતી પૈસા (girl money) લેવા માટે ઊભી છે અને અચાનક ડાન્સ (girl dance) કરવાનું શરૂ કરે છે.\nLast Updated: October 4, 2021, 7:50 PM IST\nસમગ્ર વિશ્વમાં દરેક વ્યક્તિ અલગ અલગ પ્રકારે પોતાની ખુશી વ્યક્ત કરે છે. સોશિયલ મીડિયા (social media) પર આવો જ એક મજેદાર વીડિયો વાયરલ (viral video) થયો છે. હાથમાં પૈસા આવતા દરેક વ્યક્તિ ખુશ થઈ જાય છે. તાજેતરમાં આવો વીડિયો વાયરલ થયો છે. સોશિયલ મીડિયા (girl dance viral video on social media) પર વાયરલ થયેલ વીડિયોમાં એક યુવતી ATM મશીનમાંથી પૈસા કાઢતી વખતે ખૂબ જ ખુશ જોવા મળી રહી છે. પૈસા કાઢતી વખતે તે ડાન્સ કરતી જોવા મળે છે. આ વીડિયોને ઈન્સ્ટાગ્રામ (Instagram video) પર 12 લાખથી અધિક લોકોએ જોયો છે. ઘંટા નામના એક યૂઝરે આ વીડિયો શેર કર્યો છે અને લખ્યું છે કે, પગાર આવવાની ખુશી જુઓ!\nસોશિયલ મીડિયા પર આ વીડિયો ખૂબ જ ધમાલ મચાવી રહ્યો છે. વીડિયોમાં જોવા મળે છે કે, યુવતી પૈસા લેવા માટે ઊભી છે અને અચાનક ડાન્સ કરવાનું શરૂ કરે છે. યુવતીના આ પ્રકારની હરકત જોઈને સ્પષ્ટ જણાઈ રહ્યું છે કે તે પોતાની મહેનતની કમાણીની ખૂબ જ આતુરતાથી રાહ જોઈ રહી છે.\nયુવતી શા માટે ડાન્સ કરી રહી છે, તેની કોઈ જાણકારી પ્રાપ્ત થઈ નથી. સોશિયલ મીડિયા યૂઝર્સ જણાવે છે કે, ATMમાંથી પૈસા લેવાના સમય જે ખુશી મળે તેની વાત જ અલગ હોય છે, તેથી તેના હાથમાં પૈસા આવતા જ તે ડાન્સ કરવા લાગી. વીડિયોમાં બ્લેક ટોપ અને બ્લેક માસ્ક પહેરેલ યુવતી ખૂબ જ એનર્જી સાથે ડાન્સ કરવા લાગે છે.\nATM મશીનમાંથી પૈસા લઈને યુવતી પોતાનું ATM કાર્ડ અને પૈસા લે છે. ત્યાર બાદ ATM મશીન સામે હાથ જોડીને જતી રહે છે. સોશિયલ મીડિયા યૂઝર્સને આ વીડિયો ખૂબ જ પસંદ આવી રહ્યો છે. આ વીડિયો પર સોશિયલ મીડિયા યૂઝર્સ રિએક્શન શેર કરી રહ્યા છે અને કમેન્ટ પણ કરી રહ્યા છે.\nઉલ્લેખનીય છે કે એટીએમ મશીનમાં ચોરી થવાના વીડિયો વાયરલ થતા હોય છે. આખે આખા એટીએમ મશીન પણ ચોરી થવાની અનેક ઘટનાઓ પ્રકાશમાં આવતી હોય છે અને વીડિયો વાયરલ થતા હોય છે. પરંતુ એટીએમ મશીનમાં યુવતીનો ડાન્સનો વીડિયો વાયરલ થતાં ધૂમ મચાવી રહ્યો છે.\nFirst published: October 4, 2021, 7:42 PM IST


કપિલ શર્માથી લઈને સુનિલ ગ્રોવર સુધી, જાણો પ્રખ્યાત કોમેડિયનના જીવનસાથી વિશે જુવો તસ્વીરો\nHomeકપિલ શર્માથી લઈને સુનિલ ગ્રોવર સુધી, જાણો પ્રખ્યાત કોમેડિયનના જીવનસાથી વિશે જુવો તસ્વીરો\nકપિલ શર્માએ હિન્દી ફિલ્મ ઉદ્યોગમાં કોમેડીની નવી વ્યાખ્યા બનાવી છે. કપિલ તેની કોમેડી સાથે મિત્રતા નિભાવવા માટે પણ જાણીતો છે. આ જ કારણ છે કે કપિલની પ્રારંભિક ટીમ હજી પણ તેની સાથે છે. જ્યારે ઘણા કલાકારો તેમના અંગત જીવનના લીધે અલગ થઈ ગયા છે. આજે કપિલના મિત્રોના જીવન સાથી પર ચર્ચા કરીએ છીએ.\nકપિલ શર્માએ તેની મિત્ર ગિન્ની સાથે લગ્ન કર્યા. રિપોર્ટ્સ અનુસાર કપિલના મુશ્કેલ સમયમાં ગિન્નીએ ઘણો સપોર્ટ આપ્યો હતો આ દરમિયાન બંને નજીક આવી ગયા હતા.\nકપિલ શર્માના બેસ્ટ ફ્રેન્ડ્સની યાદીમાં સુનીલ ગ્રોવરનું નામ પણ શામેલ છે. હાલમાં બંને વચ્ચે ઝગડો થયાના સમાચાર હતા પરંતુ કપિલે સમય જતાં બધુ સુધારી દીધું હતું અને આજે બંને ફરી સારા મિત્રો છે. સુનિલે ઈન્ટિરિયર ડિઝાઇનર આરતી સાથે લગ્ન કર્યા છે.\nકોમેડિયન કૃષ્ણા અભિષેક તેના ડાન્સ અને કોમેડી સમય માટે પ્રખ્યાત છે. કૃષ્ણાએ મોડલ અને એક્ટર કશ્મીરા શાહ સાથે લગ્ન કર્યા છે. બંનેને રાયન અને ક્રિશાંગ નામના બે બાળકો છે.\nભારતી સિંહ અને કપિલ શર્મા બંને અમૃતસરથી આવે છે. બંનેની મિત્રતા પણ કોઈથી છુપાયેલી નથી. કપિલના શોમાં ભારતી સિંહને 'કમ્મો બુઆ' ના પાત્રમાં જોવા મળી છે. ભારતીસિંહે લેખક અને કોમેડિયન હર્ષ સાથે લગ્ન કર્યા છે.\nકપિલ શર્માના બાળપણના મિત્ર ચંદન પ્રભાકરે નંદિની ખન્ના સાથે લગ્ન કર્યા છે. બંનેને એક પુત્રી છે. ચંદનની પત્ની નંદિની લાઈમલાઈટથી દૂર રહેવાનું પસંદ છે.\nધ કપિલ શર્મા શોમાં પલકની ભૂમિકા નિભાવનાર કિકુ શારદાના લગ્ન પ્રિયંકા શારદા સાથે થયા છે. બંનેએ નચ બલિયે સિઝન6માં ભાગ લીધો હતો. કિકુ અને પ્રિયંકાને બે બાળકો છે.\nકોમેડિયન અલી અજગરે સિદ્દિકા સાથે લગ્ન કર્યા છે. અલીની પત્ની મીડિયાથી દૂર રહે છે. જ્યારે અલી પોતાની એક્ટિંગથી ખુબ પ્રખ્યાત બન્યા છે.


Bollywood Roundup : ગે ફિલ્મમાં ચમકશે દીપિકા-ઇમરાન | Bollywood Roundup Ekta Kapoor Produce Film Gay Relationship Deepika Padukone Imran Khan - Gujarati Oneindia\n| Published: Saturday, February 8, 2014, 17:47 [IST]\nચાલો આજના બૉલીવુડ રાઉંડઅપની શરુઆત કરીએ એક એવા સમાચાર સાથે કે જે સાંભળીને સૌને આશ્ચર્ય થશે. જી હા, દીપિકા પાદુકોણે હવે એક ગે ફિલ્મમાં ઇમરાન ખાન સાથે નજરે પડવાનાં છે. આ ફિલ્મ રોમિયો-જૂલિયેટની દાસ્તાન પર આધારિત હશે. જોકે ફિલ્મ એક પ્રણય-કથા હશે, પણ તેમાં ગે રિલેશનશિપ દર્શાવવામાં આવશે. ફિલ્મનું દિગ્દર્શન દાનિશ અસલમ કરનાર છે કે જેમણે વર્ષ 2010માં ઇમરાન-દીપિકાને લઈ બ્રેક કે બાદ બનાવી હતી કે જે ફ્લૉપ રહી હતી.\nદાનિશ અસલમ ફરી વાર આ જોડીને લઈને ફિલ્મ બનાવવાનો સાહસ કરી રહ્યાં છે. ફિલ્મના નિર્માતા એકતા કપૂર હશે. એમ પણ ગત વર્ષે ગોરી તેરે પ્યાર મેં જેવી ફ્લૉપ ફિલ્મ આપનાર ઇમરાનને એક હિટ ફિલ્મની દરકાર છે. ફિલ્મની અધિકૃત જાહેરાત એકતા કપૂર જ કરશે. તે બાબતમાં કોઈ શંકા નથી કે આજકાલ બૉલીવુડમાં દીપિકાનો સિક્કો પુરજોશમાં ચાલી રહ્યો છે. શક્ય છે કે દીપિકાના સથવારે ઇમરાન ખાન અને દાનિશ અસલમ બંનેના મુકદ્દર બદલાઈ જાય.\nખેર, ચાલો તસવીરો સાથે નિકળીએ બૉલીવુડ રાઉંડઅપની સફરે :\nપહેલો પ્રયત્ન ફોક\nઇમરાન ખાન અને દીપિકા પાદુકોણેની જોડી બ્રેક કે બાદ ફિલ્મમાં ચમકી હતી કે જે ફ્લૉપ રહી હતી.\nજામે છે કેમેસ્ટ્રી\nજોકે ફિલ્મ ફ્લૉપ ગયા બાદ તાજેતરમાં ઇમરાન-દીપિકાની જોડી લક્સની જાહેર ખબરમાં દેખાઈ રહી છે. આ જાહેર ખબરમાં બંને વચ્ચેની કેમેસ્ટ્રી ખૂબ જ જામી રહી છે.\nઇમરાનની છેલ્લી ત્રણ ફિલ્મો મટરૂ કી બિજલી કા મંડોલા, વન્સ અપૉન ઍ ટાઇમ ઇન મુંબઈ દોબારા તથા ગોરી તેરે પ્યાર મેં ફ્લૉપ રહી છે.\nબીજી બાજુ દીપિકાની સતત ચાર ફિલ્મો રેસ 2, યે જવાની હૈ દીવાની, ચેન્નઈ એક્સપ્રેસ અને રામલીલા હિટ રહી છે. (ચાલો નજર નાંખીએ બીજા સમાચારો પર)\nકલર્સના લોકપ્રિય શો બાલિકા વધુએ 1500 એપિસોડ પૂર્ણ કરી લીધા છે. તેમાં સિદ્ધાર્થ શુક્લા, તોરલ રાસપુત્રા અને શશાંક વ્યાસ મુખ્ય ભૂમિકામાં છે. આ સીરિયલ જુલાઈ-2008માં શરૂ થઈ હતી અને ગત ગુરુવારે તેના 1500 એપિસોડ પૂર્ણ થયા છે.\nસુનીલ ગ્રોવર ઉર્ફે ગુત્થી અને હવે ઉર્ફે છુટકીના નવા શરૂ થનાર શોમાં સચિન તેંડુલકર તથા બાબા રામદેવ આવવાનાં છે.\nરહમાન થયાં ગદ્ગગદ્\nએ આર રહમાન પોતાના પુત્રનો પ્રેમ જોઈ ગદ્ગગદ્ થઈ ગયાં. રહમાને ટ્વીટ કર્યું - હું પોતાના નવા આલબમ રોનક માટે ધુનો બનાવતો હતો. અચાનક એક છોકરો આવે છે અને મારા સાઉંડ એંજીનિયરને તમામ કામો બંધ કરવા કહે છે. તેણે કહ્યું કે મારે ઓછામાં ઓછા સાત કલાક ઉંઘવું અને વ્યવસ્થિત આરામ કરવો પડશે. તેથી તમામ પ્લગ બહાર કાઢી લીધા અને તમામ કૉમ્પ્યૂટર બંધ કરી નાંખ્યાં. હું આશ્ચર્યચકિત હતો. તે આમીન હતો. તેને ત્યાંથી જવા અને સૂવા માટે મનાવવામાં મને 10 મિનિટ લાગ્યાં. મેં તેને વાયદો કર્યો કે હું સાચે જ સુઈ જઇશ અને મેં એવું જ કર્યું. વિશ્વાસ નથી થતો કે હવે તે બાળક નથી રહ્યો.\nચિત્રા-પદ્માનું સન્માન થશે.\nપાર્શ્વ ગાયિકા કે એસ ચિત્રા તથા નૃત્યાંગના પદ્મા સુ્રહ્મણ્યમને ચેન્નઈ ખાતે 8મી માર્ચે મહિલા દિવસ પ્રસંગે રેનડ્રૉપ્સ દ્વારા વુમન ઍચીવર પુરસ્કાર વડે સન્માનિત કરાશે. રેનડ્રૉપ્સ એક યુવા આધારિત સામાજિક સંગઠન છે.\nબૅકગ્રાઉન્ડ ડાન્સરથી ઇમ્પ્રેસ\nસોનાક્ષી સિન્હા બૅકગ્રાઉન્ડ ડાન્સર્સથી ખૂબ જ પ્રભાવિત છે. તેઓ કહે છે કે જ્યારે તેમણે દબંગ ફિલ્મ સાથે કૅરિયર શરૂ કર્યું, ત્યારે બૅકગ્રાઉન્ડ ડાન્સર્સના કારણે તેમને ખૂબ જ પ્રોત્સાહન મળ્યું.\nબાલ ગણેશ ટૉક શોમાં\nબાળ કલાકાર સાધિલ કપૂર કે જે બાલ ગણેશ તરીકે જાણીતો છે, તે ડિઝની ચૅનલ પર પ્રસારિત થનાર ટૉક શોમાં કૅપ્ટન તિયાઓ તરીકે જોવા મળશે.\nbollywood roundup deepika padukone imran khan ekta kapoor bollywood photo feature બૉલીવુડ રાઉંડઅપ દીપિકા પાદુકોણે ઇમરાન ખાન એકતા કપૂર બૉલીવુડ ફોટો ફીચર\nBollywood Roundup : Ekta Kapoor to produce love story based on gay relationship. Deepika Padukone and Imraan Khan are playing lead roles in this film.\nStory first published: Saturday, February 8, 2014, 17:47 [IST]


ઉર્મીલા માતોડકર ભારે જનમેદની વચ્ચે શાહી અંદાજમાં ઉમેદવારી નોંધાવા પહોચ્યાં - GSTV\nHome » News » ઉર્મીલા માતોડકર ભારે જનમેદની વચ્ચે શાહી અંદાજમાં ઉમેદવારી નોંધાવા પહોચ્યાં\nએક સમયની ખ્યાતનામ અભિનેત્રી અને બાદમાં કોંગ્રેસ તરફથી રાજકારણમાં જંપ લાવનારી ઉર્મિલા માતોડકર આ વખતે લોકસભા ચૂંટણી લડી રહી છે. તેઓ નોર્થ મુંબઈમાં કોંગ્રેસ તરફથી લડી રહ્યા છે. ત્યારે અભિનેત્રી ઉર્મીલા માતોડકરે સોમવારે બાંદ્રા કલેક્ટર ઓફિસે જઈને પોતાની ઉમેદવારી નોધાવી હતી.\nઉમેદવારી નોંધાવતી વખતે તેમનો અંદાજ કંઈક અલગ હતો.તેમણે સફેદ રંગનો ડ્રેસ અને માથા પર નારંગી રંગનો સાફો બાંધ્યો હતો. Instagram પર એક ફોટો શેર કરતી વખતે ઉર્મિલાએ બધા સમર્થકો અને મીડિયાનો આભાર માન્યો હતો. કોંગ્રેસના ઉમેદવાર ઉર્મિલા માતોડકર એ નોમિનેશન દરમિયાન 68.28 કરોડની સંપત્તિ જાહેર કરી છે. તેમની વિરુદ્ધ કોઈ ફોજદારી કેસ નથી.\nઉર્મિલાના ચૂંટણી પંચ દ્વારા દાખલ કરેલા સોગંદનામા અનુસાર 2013-14માં માતોડકરની આવક રૂ. 1.27 કરોડ હતી. જ્યારે 2017-18 માં બમણા કરતા વધુ રૂ. 2.85 કરોડની થઈ હતી. તેમની સ્થાવર મિલકત 40,93,46,474 છે અને રિયલ એસ્ટેટ મિલકત 27,34,81,000 છે.\nઉલ્લેખનીય છે કે ઉર્મિલા માતોડકર એ એમ.એ. મીર સાથે લગ્ન કર્યા છે, જે કાશ્મીરમાં રહે છે. તેમની સ્થાવર મિલકત 32,35,752.53 રૂપિયા છે અને રીઅલ એસ્ટેટ મિલકત 30,00,000 છે, આમ તેમની કુલ મિલકત રૂ. 62.35 લાખ છે.\nજ્યારે મીર વ્યવસાયે એક મોડેલ અને ઉદ્યોગપતિ છે. આ ઉપરાંત, માતોડકરે 32 લાખ રૂપિયાની લોન લીધી છે. તેમની સંપત્તિમાં થાપણ, રોકડ, વાહનો અને જમીનમાં મિલકત અને અન્ય મિલકતનો સમાવેશ થાય છે. ત્યારે મુંબઈની છ લોકસભાની બેઠકોની ચૂંટણી એ ચોથા તબક્કામાં 29 એપ્રિલના રોજ યોજાશે. જણાવી દઈએ ક મુંબઈ નોર્થની સીટ હંમેશાથી બોલિવુડના સ્ટાર્સ માટે જીતની ઉમ્મીદ લઈને આવે છે. આ પહેલા આ સીટ પરથી ગોવિંદાએ ચૂંટણી લડી હતી જે ચૂંટણી જીત્યો હતો. ત્યારે આ વખતે ફરી એક વાર કોંગ્રેસે બોલિવુડ પત્તુ રમ્યુ છે.\nbreaking news gujaraticongressGujarat samachargujarati newsgujarati news liveLatest News in Gujaratilive gujarati newsLoksabha Election 2019news in gujarationline news gujarati liveUrmila Matondkar\nજમ્મુ-કાશ્મીર: હોસ્પિટલમાં આતંકી હુમલો, RSS નેતા ગંભીર રીતે ઘાયલ


નાઇજિરિયા: મસ્જિદમાં ફિદાયીન હુમલો, 22નાં મોત | Blast kills at least 21 at mosque in Northeast Nigeria Maiduguri - Sambhaav News\nનાઇજિરિયા: મસ્જિદમાં ફિદાયીન હુમલો, 22નાં મોત\nમૈદુગીરી: નાઇજિરિયાના મૌદુગુરીની એક મસ્જિદ પર થયેલા બે ફિદાયીન હુમલામાં 22 લોકોના મોત નિપજ્યાં છે. હુમલામાં 18 લોકોને ગંભીર ઇજા પહોંચી છે. હુમલા પાછળ આતંકવાદી સંગઠન બોકો હરામનું નામ આવી રહી છે. બંને હુમલાવર મહિલા હતી, જે પુરૂષના વેશમાં આવી હતી.\nમળતી માહિતી અનુસાર મૈદુગુરીના ઉમરારી ગામની મસ્જિદમાં જ્યારે સવારની નમાજ અદા કરવામાં આવી રહી હતી, ત્યારે ફિદાયીન હુમલો થયો હતો. એક આતંકવાદી મસ્જિદની અંદર ઘુસવામાં રહ્યો હતો, જ્યારે બીજાએ મસ્જિદ બહાર પોતાને ઉડાવી દીધો હતો.\nમસ્જિદની અંદર ઘુસેલા ફિદાયીન હુમલાવરે પહેલા પોતાને ઉડાવ્યો. ત્યારબાદ લોકો જીવ બચાવીને મસ્જિદમાંથી બહાર ભાગ્યા તો બહાર બીજા ફિદાયીને પોતાને ઉડાવી દીધો હતો. જેથી 22 લોકોના મોત નિપજ્યા હતા. ધમાકા બાદ મસ્જિદમાં અફરા-તફરી મચી ગઇ હતી.\nજે જગ્યાએ હુમલો થયો. અહીં નાઇજિરિયાઇ આર્મીના કમાંડ સેંટર છે. અને અહીંથી બોકો હરામ વિરૂદ્ધ અભિયાન ચલાવવામાં આવી રહ્યું છે. આ વર્ષે જાન્યુઆરી મહિનામાં પણ આ વિસ્તારમાં બોકો હરામના હુમલામાં 65 લોકોના જીવ ગયા હતા.\nસાપુતારામાં મોન્સૂન ફેસ્ટિવલનો પ્રારંભ, સહેલાણીઓમાં આનંદનો ઉમળકો\nકટરામાં આવતી કાલથી ‘દંગલ: દેશ-વિદેશના પહેલવાન ભાગ લેશે\nસરખેજ ફાયરિંગ કેસઃ કાર ચોરીની હોવાની આશંકા


કેન્દ્રીય મંત્રી અશ્વિની ચૌબે પર સ્યાહી ફેંકવામાં આવી | Ink thrown at Union Minister Ashwini Choubey - Gujarati Oneindia\n| Updated: Tuesday, October 15, 2019, 14:41 [IST]\nકેન્દ્રીય મંત્રી અશ્વિની ચૌબેને જ્યારે પટના મેડિકલ કોલેજ અને હોસ્પિટલમાં ડેન્ગ્યુ કેકના દર્દીઓની સ્થિતિ જાણવા ગયા ત્યારે તેમને શરમનો સામનો કરવો પડ્યો હતો. તે સમયે અશ્વિની ચૌબે હોસ્પિટલની બહાર હતા અને કારની અંદર બેઠા હતા ત્યારે કોઈએ તેની ઉપર સ્યાહી ફેંકી હતી. ઘટનાને અંજામ આપ્યા બાદ આરોપી સ્યાહી ફેંકનાર સ્થળ પરથી ભાગી છૂટવામાં સફળ રહ્યો હતો. આ ઘટના બાદ અશ્વિની ચૌબેએ કહ્યું કે આ સ્યાહી લોકો પર ફેંકી દેવામાં આવી છે. સ્યાહી દેશની લોકશાહી અને લોકશાહીના સ્તંભ પર ફેંકી દેવામાં આવી છે.\nખરેખર અશ્વિની ચૌબે દર્દીઓની હાલત જાણવા અહીં પહોંચ્યા હતા, તે દરમિયાન કોઈ અજાણ્યા શખ્સે તેમના ઉપર સ્યાહી ફેંકી હતી. જોકે આરોપીને સુરક્ષા જવાનોને પકડવાનો પ્રયાસ કર્યો હતો, પરંતુ તેઓ તેને પકડી શક્યા ન હતા. આપને જણાવી દઈએ કે પટનામાં ભારે પાણી ભરાતા લોકો વચ્ચે રોગ સતત ફેલાય છે. મળતી માહિતી મુજબ રવિવાર સુધીમાં ડેન્ગ્યુના કુલ 177 દર્દીઓની ઓળખ થઈ હતી. તે જ સમયે, ચિકનગુનિયાના 17 કેસ નોંધાયા છે. આ સિઝનમાં ડેન્ગ્યુના કુલ દર્દીઓની વાત કરીએ તો અત્યાર સુધીમાં કુલ 1273 ડેન્ગ્યુના દર્દીઓ નોંધાયા છે. તે જ સમયે, ચિકનગુનિયાના દર્દીઓની સંખ્યા 139 પર પહોંચી ગઈ છે.\nપટનામાં પાણી ભરાઇ જવાથી શહેરમાં રોગચાળો ફેલાઇ રહ્યો છે. પરિસ્થિતિને ધ્યાનમાં રાખીને નગર નિગમ અને જિલ્લા વહીવટી તંત્ર તમામ પગલા લઈ રહ્યા છે. મચ્છરોનો સફાયો કરવા માટે ફોગિંગ કરવામાં આવી રહ્યું છે. પરંતુ પાણી ભરાવાના કારણે વિવિધ સ્થળોએ મચ્છરો ઉત્પન્ન થઈ રહ્યા છે.\nbihar patna hospital અશ્વિની ચૌબે ડેન્ગ્યુ પટના


ગેમ્સ રમવાના ચક્કરમાં કમાવાનું કરી દીધું બંધ, તો બાળક ઊંઘમાં પાડે છે રાડો | Stop playing games and stop earning, then the child falls asleep - Divya Bhaskar\nStop Playing Games And Stop Earning, Then The Child Falls Asleep\nઓનલાઇન ગેમિંગનો ચસ્કો:ગેમ્સ રમવાના ચક્કરમાં કમાવાનું કરી દીધું બંધ, તો બાળક ઊંઘમાં પાડે છે રાડો\nઉત્તરપ્રદેશના લખનૌમાં એક સગીર બાળકે પબજીને કારણે તેની માતાની ગોળી મારીને હત્યા કરી દેતા આખા દેશમાં ચર્ચાનો વિષય છે. લોકો કહી રહ્યા છે કે, ઓનલાઇન ગેમિંગે તો બાળકોના જીવનમાં અનેક ફેરફાર કર્યા છે. દિવ્ય ભાસ્કરની ટીમે દેશની અલગ-અલગ જગ્યાએથી જાણ્યું હતું કે, જયારે કોઈ પણ વ્યક્તિ ગેમના ચક્કરમાં પડે છે ત્યારે શું થાય છે?\nકેસ નંબર 1: મને બચાવી લો, મને મારી નાખશે\nદિલ્હીની રહેવાસી પ્રીતિ તેના પાંચ વર્ષના બાળકથી હેરાન હતી, તેનું બાળક અડધી રાતે ઊંઘમાં 'મને બચાવો, તે મને મારી નાખશે, મને ગાડીમાં બેસાડો, મને ખજાનો જોઈએ' જેવી વાતો બોલતો હતો. હદ તો ત્યારે થઇ જતી હતી જયારે બાળક ઊંઘમાં જોર-જોરથી હસતો હતો, આ પાછળનું કારણ એ હતું કે, તેને લાગતું હતું કે, તે ગેમ્સમાં જીતી ગયો છે. પરંતુ હવે આ બાળકે પબજી તો છોડી દીધી પરંતુ બાળક ફ્રી ફાયર રમવા લાગ્યો છે.\nપ્રીતિ કહે છે કે, લોકડાઉનમાં બધા જ લોકો ઘરે હતા. તે સમયે બાળકને તેના પિતાનો ફોન મળી ગયો અને આખો દિવસ ફોનમાં ગેમ્સ રમતો હતો. જ્યારે બાળકને ગેમ્સ રમવાની મનાઇ કરતા હતા ત્યારે જમતો પણ ન હતો. બાળકના પિતાના ફોનમાં 50થી 60 ગેમ્સ ફક્ત તેના પુત્રને કારણે જ હતી, પરંતુ જ્યારથી સ્કૂલે જવાનું ચાલુ કર્યું છે ત્યારે બાળકને જુડો-કરાટે, આઉટડોર ગેમ્સ અને ટ્યુશનમાં જવા લાગ્યો છે તો વ્યસ્ત રહે છે અને હવે મોબાઈલમાં ઓછી ગેમ રમે છે.\nકેસ નંબર :2ગેમનાં કારણે બોયફ્રેન્ડ સાથે કર્યું બ્રેકઅપ\nમધ્યપ્રદેશમાં રહેતી નીકીતા નામની યુવતીને ગુરુગ્રામમાં રહેતા એક યુવક સાથે પ્રેમ થઈ ગયો હતો, પરંતુ બંને વચ્ચે ફક્ત3વર્ષ સુધી જ સંબંધ રહ્યો હતો. બાદમાં બંને અલગ થઇ ગયા હતા. બ્રેકઅપ પાછળનું કારણ PUBG હતી. યુવક અડધી રાતે પણ PUBG રમતો હતો. નિકિતાએ યુવકને સમજાવવાની ઘણી કોશિશ કરી હતી પરંતુ કોઈ સુધારો થયો ન હતો. એક સમય પછી લાગ્યું કે, 30 વર્ષની ઉંમર હોવા છતાં બાળકની જેમ સમજાવવું પડે છે, આખો દિવસ નોકરી કરે છે અને તે દરમિયાન પણ જો સમય મળે છે તો ગેમ રમી લે છે. અમારી વચ્ચે વાતચીત પણ થતી ન હતી, આ જ કારણે મેં અલગ થવાનો નિણર્ય કર્યો હતો.\nકેસ નંબર-3 : એક વર્ષ સુધી એટલી બધી ગેમ રમી ઘર ચલાવવામાં પડી મુશ્કેલી\n23 વર્ષની વર્ષા દિલ્હીમાં રહે છે. બહુ ભણેલી ન હોય પરંતુ ઘર ચલાવવા માટે ઘરકામ કરે છે. વર્ષા કહે છે કે 2018 થી 2019 સુધી તે PUBG રમતી હતી. એટલે કે એકથી દોઢ વર્ષ સુધી તેણે એટલી PUBG રમી કે તેના ઘરની આર્થિક સ્થિતિ કથળવા લાગી હતી.\nવર્ષા જણાવે છે કે, તે ઘરમાં એકલી કમાનાર હતી, પરંતુ જ્યારે તેને ગેમની લત લાગી ગઈ તો તેણે કમાવાનું પણ બંધ કરી દીધું. આખો દિવસ ગેમ્સ રમતી હતી જેના લીધે તે જમવાનું પણ સમયસર જમતી ન હતી કે કોઈના ઘરે પણ જતી ન હતી. પરંતુ જ્યારે તેના ભાઈઓએ તેને ગેમ્સના આ વ્યસન વિશે જણાવ્યું ત્યારે તેને પસ્તાવો થયો હતો અને ગેમ્સ રમવાનું બંધ કરી દીધું હતું.\nઆપણે ઓપ્ટિકલ ફાઈબર કેબલની મદદથી ઈન્ટરનેટની દુનિયામાં એકબીજા સાથે જોડાયેલા રહીએ છીએ. આ નોડ્સ પર ઇનકમિંગ અને આઉટગોઇંગ ટ્રાફિક પર નજર રાખી શકાય છે, પરંતુ તે સરકાર માટે પડકારરૂપ છે.\nપ્રતિબંધિત ગેમ્સ ધડાધડ ડાઉનલોડ કરે છે\nભારતમાં સપ્ટેમ્બર 2020માં કેન્દ્ર સરકારે PUBG પર પ્રતિબંધ મૂકી દીધો હતો. સવાલ એ છે કે જ્યારે કોઈ ગેમ પર પ્રતિબંધ છે, તો લોકો તેનો ફરીથી ઉપયોગ કેવી રીતે કરે છે? પોલીસ અને ડિફેન્સ એડવાઈઝર સાયબર એક્સપર્ટ ઉમેદ મીલ જણાવે છે કે, પેરેન્ટ્સ તેમના બાળકો પર નજર રાખી શકે છે કે તેઓ કેવી રીતે પ્રતિબંધ ગેમ ડાઉનલોડ કરે છે.\nવર્ચ્યુઅલ પ્રાઇવેટ નેટવર્ક (VPN)\nપોલીસ પણ VPNની ઘણી માહિતીનો ડેટા વાંચી શકતી નથી. લોકો IP એડ્રેસને બીજા દેશના IP એડ્રેસ સાથે બદલી નાખે છે કે જેમાં PUBG પર પ્રતિબંધ નથી. આ ગેમ ડાઉનલોડ કરે છે. કેટલીક એપ્લીકેશન્સ એવી પણ છે, જેમાં બીજા દેશનું આઈપી એડ્રેસ પસંદ કરીને લોકો પ્લેસ્ટોર પરથી ગેમ ડાઉનલોડ કરે છે. સરકાર પણ આ નેટવર્કને ઝડપથી પકડી શકી નથી.\nરેપ્લિકા સર્વર/ સેટઅપ\nજે ગેમ્સની એપ્લિકેશન પર પ્રતિબંધ મુકવામાં આવે છે, તે ગેમ્સની કંપની છેતરપિંડી કરીને નવા IP એડ્રેસ સાથે તેમના ગેમ સેટઅપ અથવા સર્વર સેટઅપની રેપ્લિકા બનાવે છે. સોશિયલ મીડિયામાં એવા ઘણા ગ્રુપ છે, જેમાં PUBG પ્લેયર્સ હોય છે. અહીં એક લિંક આવે છે, જ્યાં VPN કનેક્ટેડ હોય અથવા VPN કનેક્ટનો વિકલ્પ હોય. લોકો અહીંથી ગેમ ડાઉનલોડ કરીને રમી શકે છે.\nઅન્ય બ્રાઉઝર પણ મદદ કરે છે\nજો એક બ્રાઉઝર પરથી કોઈ એક ગેમ પર પ્રતિબંધ હોય તો યુઝર્સ બીજા બ્રાઉઝરની મદદથી ગેમ ડાઉનલોડ કરી શકે છે.\nસાયબર એક્સપર્ટ ઉમેદ માઈલ્સનું જણાવે છે કે, ઈન્ટરનેટની દુનિયા એવી છે જેના પર નિયંત્રણ કરવું મુશ્કેલ છે. પરંતુ સરકાર કેટલીક ટેકનિક અપનાવીને ઓનલાઈન ગેમિંગને નિયંત્રણમાં લાવી શકે છે.\nવાઇરલ વીડિયો: યુવકે બકરી સાથે લગ્ન કરતા દહેજમાં મળ્યા 117 રૂપિયા, બબાલ થતા માફી માંગી\nહેલ્થ ટિપ્સ: મહિલાઓની5બીમારીનો ઈલાજ આયુર્વેદથી કરો, સ્થૂળતા, પિરિયડ્સ અને વ્હાઇટ ડિસ્ચાર્જની સમસ્યા દૂર થશે\nઈન્ટરનેટ પર મચાવી ધમાલ: આ કૂતરો તેના માલિક સાથે યોગ માટેના લક્ષ્યો નક્કી કરી રહ્યો છે, જુઓ આ વીડિયો


Readgujarati.com: કાવ્યવૈભવ – નાથાલાલ દવે\nકાવ્યવૈભવ – નાથાલાલ દવે\nOctober 5th, 2007 | પ્રકાર : કાવ્યો અને પદ્ય | 14 પ્રતિભાવો »\n[ ગુજરાતી સાહિત્યના ઉમાશંકર જોષીના કાળના સુપ્રસિદ્ધ કવિઓ પૈકીના એક કવિ હતા શ્રી નાથાલાલભાઈ દવે. તેમણે તેમના જીવનકાળ દરમિયાન વિપુલ સાહિત્યનું સર્જન કરીને ગુજરાતી ભાષાનું ગૌરવ વધાર્યું છે. તેમની આ સાહિત્યસેવા માટે તેમને અનેક સુવર્ણચંદ્રકો અને પારિતોષિકોથી સન્માનવામાં આવ્યા છે. તેમની અનેક કૃતિઓને ‘શ્રેષ્ઠ વાર્તાસંગ્રહ’, ‘શ્રેષ્ઠ નવલિકાસંગ્રહ’, ‘શ્રેષ્ઠ કાવ્યસંગ્રહ’ તરીકે ગુજરાત સરકાર દ્વારા નવાજવામાં આવી છે. માત્ર આટલું જ નહિ, તેમની અનેક કૃતિઓનો પાઠ્યપુસ્તકોમાં સમાવેશ પણ કરવામાં આવ્યો છે. હાલમાં તેમના ઘણા પુસ્તકો અપ્રાપ્ય છે, પરંતુ તેમના પૌત્રી શ્રીમતી કવિતાબેને (ભાવનગર) આ દુર્લભ પ્રતો રીડગુજરાતીને લોકવાંચન માટે મોકલી આપી છે જે માટે તેમનો ખૂબ ખૂબ આભાર.]\n ખોલો દ્વાર (ભક્તિગીત)\nશાંત એકાંતે મારાં વરસોનાં વરસો વીત્યાં,\nખોલી નાખો આ ઘરનાં દ્વાર જી.\nસામે આ જીવન કેરા રાજમારગ રૂપાળા,\nમન મારા, નીકળો હવે બહાર જી.\nકૈંક રે અજાણ્યાં સંગે હળવા મળવાનું થાશે,\nનવલા પામીશું હવે સંગ જી.\nઆખી અવનીની સાથે ઓતપ્રોત થાશું ને\nઅંતરમાં ધારીશું ઉમંગ જી.\nભવ કેરી ભીડ વચ્ચે મનના માલિકને મળશું,\nભાવેથી ભર બજાર જી.\nઆશા ને તૃષ્ણા કેરા કેવા રે તાણાવાણા ?\nસુખદુ:ખથી છલકાતો સંસાર જી.\nમાનવીની આકાંક્ષાઓ એની ઝંખનાઓ જાણી,\nઅંતરથી થાશું એકાકાર જી.\nમારો આ પ્રાણ હવે સાંભળશે હૈયે હૈયે,\nપ્રિયતમની પ્રીતના ધબકાર જી.\nને લાખો કંઠ કેરા કલ્લોલે ગુંજી રહેશે,\nએની વીણાના ઝંકાર જી.\n લોક ઉમેદવાર (ચુંટણીલક્ષી) (વૈષ્ણવજન તો…. એ ઢાળ)\nલોક નેતા તો તેને રે કહીએ, જે પીડ જનતાની જાણે રે,\nજીત મળે કે ગાદી મળે તો યે મન અભિમાન ન આણે રે.\nસકલ લોકથી સંપર્ક રાખે, કરે ન ઉપેક્ષા કેની રે,\nપ્રપંચ પક્ષ તણા પલટા પર નજર ન હોયે જેની રે.\nબહુજનહિત કાજે ઝૂઝવાની તનમનમાં તાકાત રે,\nલોભરહિત વ્યવહારે નિર્મલ, પરધન નવ ઝાલે હાથ રે.\nરાષ્ટ્રતણા કલ્યાણને કાજે દઢ વિચાર જેના મનમાં રે,\nશુદ્ધ વિચારે, શુદ્ધ આચારે, નિષ્ઠા નવસર્જનમાં રે.\nસદા પ્રમાણિક પંથે ચાલે, સાચા જેનાં અરમાન રે,\nઆદેશ લોકતણા ન ઉથાપે, સાચવી જાણે ઈમાન રે.\nઉમેદવાર ન આવે ઉપરથી, જનવચ્ચેથી જાગે રે,\nલોકશાહીમાં એવો નાયક જાગૃત જનતા માગે રે.\n(1) શું વળે ?\nનાદાનની મિજલસ મળે ત્યાં સુરાવટથી શું વળે ?\nસાહિત્યક્ષેત્રે જૂથ કેરી જમાવટથી શું વળે ?\nભાવ ભીતરમાં નહીં તો બનાવટથી શું વળે ?\nકસ નહિ જો કવિતામાં, સજાવટથી શું વળે ?\nમજાક નથી, આ ઘણી ગંભીર વાત છે,\nચાહવું એ જિંદગીની જરૂરિયાત છે.\nપ્રીતિ મળે તો જીવન લીલુંછમ બની રહે,\nના મળે તો રેતી કેરું રણ બની રહે.\n(3) કવિની વાત\nકવિ લખે, ‘હે પ્રિયતમે ! કરું હૃદયની વાત,\nતારે ખાતર સુંદરી ! સિંધુ તરું હું સાત.\nઓળંગું અદ્રિ અને વીંધું હું આસમાન,\nપણ સ્કૂટરમાં પેટ્રોલ વિના અટકી રહ્યું પ્રસથાન’\n(4) તમામ કવિતા\nતમામ કવિતાનો કવિશ્રી ! ગ્રંથ તો દળદાર છે,\nહજારો છે પૃષ્ઠ, સહેજે ત્રણ કીલોનો ભાર છે.\nછપાવી નાખી ભલે રચના કરી છે જેટલી,\nજુઓ તો જરા, એમાં ખરેખર કવિતા છે કેટલી ?\nસમજો જરા આ વાત રે મિયાં અબુલફઝલ !\nબાકી તમારે કાપવાની લાંબી છે મજલ.\nદિલમાં જોઈએ દર્દ, જોઈએ આંખડી સજલ,\nકાફિયા મળી ગયાથી થાય ના ગઝલ.\n(6) શિક્ષણની સ્થિતિ\nવિદ્યાર્થીઓ પત્થર ઉછાળી કાચ ફોડે છે,\nઅધ્યાપકો જોયા કરે છે, હાથ જોડે છે.\nસડક પર વિદ્યા તણી વીણા પડી છે,\nઠેબે ચડાવી લોકો એના તાર તોડે છે.\nસમાજવાદી સોણલું ખરું વિત્તમંત્રીને ફાવ્યું,\nગર્દભની આંખો આગળ લીલું ગાજર લટકાવ્યું.\nમાનીને નજદિક મુરખ મોમાં લાવે પાણી,\nમારગ કાપે કરવેરાનો કપરો બોજો તાણી.\n અંગ્રેજી (કિતના બદલ ગયા ઈન્સાન… એ ઢાળ)\nપંડિતજીના રાજ્યમાં આ મલક બધો બદલાય,\nએક આ અંગ્રેજી નો જાય…\nપ્રજા તણી જ્યાં સમજણ ખૂટે, મનની જંજીરો કેમ તૂટે ?\nબાળકને જ્યાં વાચા ફૂટે, એકડો અંગ્રેજીમાં ઘૂંટે,\nઅવિચારી વાલીનાં ભોળાં ભૂલકાંઓ રહેંસાય…. એક આ….\nસંસ્કૃત જાતાં સંસ્કૃતિ કેરી સરવાણી સૂકાય…. એક આ….\nઅંગ્રેજી ભણતરની માયા, ડાહ્યા પણ એમાં ભરમાયા,\nદેશ વિસારે, વેશ વિસારે, ભણીભણીતે થાય પરાયા.\nમાધ્યમ કેરી વાત કરો તો તરત ચડાવે બાંય… એક આ….\nડિગ્રી સાથે વણી નોકરી કેમ એ ગાંઠ કપાય… એક આ…\nલડે સદસ્યો સીના તાણી, ગાજે અંગરેજીમાં વાણી,\nસરજી રહે વસ્તીની ઘાણી વહીવટ કેરી રસમ પુરાણી.\nમંત્રીઓની હજાર હાકલ અંગ્રેજીમાં થાય… એક આ….\nઅંગરેજીમાં કાયદો ને અંગરેજીમાં ન્યાય…. એક આ…\nપ્રચારનાં માધ્યમ સરકારી, અંગરેજીની ત્યાં બલિહારી,\nનેતા કેરાં વખાણ ભારી અંગરેજીમાં રહે લલકારી.\nરાત પડે ત્યાં રેડિયો અંગરેજી ગાણાં ગાય… એક આ….\nજનતાની કલ્યાણકથા ના જનતાને સમજાય…. એક આ…\nઉતરે સરસ્વતીનાં શિરથી પરદેશી ભાષાના ભાર,\nઅંતરમાં જાગે અજવાળાં, વિદ્યાના પ્રગટે અંબાર.\nસ્વરાજની ગંગા અંગરેજી જટામહીં અટવાય… એક આ….\nઆવો કોઈ ભગીરથ ! આનો કરવા કાં’ક ઉપાય…. એક આ…\nહવે પાછી સંભાળી લિયો ચાવી,\nમારે આ ઘર ખાલી કરવાની વેળ આવી.\nરૂડાં વસાવ્યાં કાંઈ રાચરચીલાં ને,\nદીધું સામાનથી સજાવી,\nચીજો અકબંધ બધી એમનેમ સોંપું,\nસાથે ના એક લઈ જાવી…. મારે….\nહળીમળીને અમે રહ્યાં અહીં હેતે,\nમિત્રોએ મહેફિલ જમાવી,\nકોઈનો દોષ મને દિલમાં વસ્યો ના,\nહેલી આનંદની મચાવી… મારે….\nહસતે મુખે સહુને હાથ જોડું,\nભેટી લઉં છાતીએ લગાવી,\nતમારી આંખોમાં છલકે જે પ્રીતિ,\nઅમૃત શી અંતરને ભાવી…. મારે….\nવેગીલાં નીર પરે નાવ મારી ડોલે,\nવાયુ રહ્યો સઢને ફુલાવી,\nસામા કિનારાના સાદ સંભળાયે,\nકોણ રહ્યું બંસરી બજાવી ?…..મારે…..\n« Previous અવિસ્મરણીય ‘ડાકુબાબા’ – જયશ્રી\nસિંહાવલોકન – અશોક મશરૂ Next »\n14 પ્રતિભાવો : કાવ્યવૈભવ – નાથાલાલ દવે\nખુબ ખુબ સરસ રચનાઓ .. મને ગમેલી અને વીચારવા પ્રેરે તેવી પંક્તીઓ …\nઅહી કવિએ આપણા સહુ ના જીવન અંગે કેટલી સુંદર વાત કરી છે!! એમા આપણા વ્યક્તિગત ભાવો થી લઈ સમાજ જે આંધળુ અનુકરણ કરે છે અને એને કારણે આપણે બાળકો નુ બાળપણ કઈ રીતે છિનવી લઈએ છીએ એ તમામ બાબતો જિવન તરફના આપણા અભીગમ તરફ ફરી એક વખત વિચાર કરવા પ્રેરે છે.\nગુજરાતી સાહિત્ય એ એક વિશાળ સમુદ્ર જેવુ છે.. એમાં સાત પાતાળ નીચે આવા અનેક સાચા મોતીઓ પડેલા છે. .. એ મોતી સમ કવિ , લેખકો સાથે અમારો પરિચય કરાવવા બદલ આપનો ખુબ ખુબ આભાર.\nbhavya lakhaan ……….chavi to haiya na badha dwar kholi gayi…….hats off to author and Mrugeshbhai..\nકામ કરે ઇ જીતે રે માલમ !કામ કરે ઇ જીતે અને સોના વરણી સીમ બની ,મેહુલિયે કીધી મ્હેર રે\nભાઇ !રચનાઓથી આપણને જીતી લેનાર કવિ\nનાથાલાલ દવેની કવિતાઓ -કાલિંદી, જાહ્નવી, અનુરાગ, પિયા બિન, ઉપદ્રવ, મહેનતનાં ગીત, ભૂદાનયજ્ઞ, સોના વરણી સીમ, હાલો ભેરૂ ગામડે, મુખવાસ અને વાર્તાઓ – ઊડતો માનવી, મીઠી છે જિંદગી તેમજ સંવાદ પ્રધાન રચનાઓ અને અનુવાદો ઘણા જાણીતા છે.\nત્યાં કવિતાબેને તેમની અપ્રાપ્ય રચનાઓનો મોકલી સૌને પસન્ન કર્યાં.તેમના જ શબ્દોમાં કહીએ તો…\nતેમની કસદાર કવિતાઓની પ્રીન્ટ કાઢી નીરાંતે ફરી ફરી માણશુ.\nઅનેરો મનભાવન કાવ્યવૈભવ


સબ્જી મંડીમાં ફ્રૂટ્સ લેવા જાય તો ય ફોટો વાયરલ થઇ જાય છે મલાઈકા અરોરાના - આવા કપડાં પહેરીને પહોંચી ફળ લેવા - Gujarati News & Stories\nસબ્જી મંડીમાં ફ્રૂટ્સ લેવા જાય તો ય ફોટો વાયરલ થઇ જાય છે મલાઈકા અરોરાના – આવા કપડાં પહેરીને પહોંચી ફળ લેવા\nફક્ત બોલિવૂડ જ નહીં પરંતુ દેશભરની મોટાભાગની ચીજો તેમની જૂની રૂટીનમાં પરત ફરી છે. કોરોના વાયરસને લીધે, આપણે બધાએ લોકડાઉન જેવા દિવસો જોયા. વાયરસ લાખો લોકોને પકડ્યો. ઘણા લોકો આમાંથી પાછા ફર્યા છે. બોલીવુડના ઘણા કલાકારો પણ આ વાયરસનો શિકાર બન્યા હતા અને સ્વસ્થ થઈને તેમની રોજિંદા દિનચર્યામાં પરત ફર્યા હતા. થોડા સમય પહેલા અભિનેતા અમિતાભ બચ્ચનને પણ કોરોના વાયરસ થયો હતો, પરંતુ તેણે તેની સાથે યુદ્ધ જીતી લીધું હતું. થોડા સમય પહેલા બોલીવુડ અભિનેત્રી મલાઈકા અરોરા પણ કોરોનાથી પીડિત હતી, પરંતુ હવે તે સાવ ઠીક છે અને બહાર આવવા માંડી છે. તાજેતરમાં તે બહાર પણ જોવા મળ્યો હતો.\nખરેખર બોલીવુડ અભિનેત્રી મલાઈકા અરોરાને તાજેતરમાં જ મુંબઈમાં ફળ ખરીદતી જોવા મળી હતી. આ દરમિયાન મલાઈકાની કેટલીક તસવીરો સામે આવી છે. તમને જણાવી દઈએ કે આ સમય દરમિયાન મલાઇકા કોરોનાથી પોતાને બચાવવા માટે માસ્ક પહેરેલી દેખાઈ હતી. કોરોનામાંથી સ્વસ્થ થયા પછી, મલાઇકા વધુ સાવચેતીપૂર્વક કાળજી લઈ રહી છે.\nવાયરલ ફોટામાં તમે સ્પષ્ટપણે જોઈ શકો છો કે મલાઇકા આ દરમિયાન તેના કૂતરાને ફરવા લાવી હતી. જોકે, આ સમયગાળા દરમિયાન મલાઇકા કેઝ્યુઅલ લુકમાં જોવા મળી હતી. પરંતુ તે છતાં મલાઈકા એકદમ સુંદર દેખાઈ રહી હતી. અને કોઈપણ રીતે, મલાઈકા તેના ફિટનેટ અને સ્ટાઇલ સ્ટેટમેન્ટ અંગેના સમાચારોમાં ખૂબ જ છે. ચાહકો તેમની ફિટનેસને લઈને દિવાના છે અને લોકો હંમેશા તેમની ફિટનેસને અનુસરે છે.\nઆની સાથે આપને જણાવી દઈએ કે મલાઈકાની લવ લાઇફ પણ તેને ચર્ચામાં રાખે છે. મલાઇકા હાલમાં અરબાઝ ખાનથી છૂટાછેડા પછી અર્જુન કપૂરને ડેટ કરી રહી છે. અર્જુન કપૂરને પણ તેની સાથે કોરોનામાં ચેપ લાગ્યો હતો. મલાઇકા અરબાઝના છૂટાછેડાનું મુખ્ય કારણ કોઈને ખબર પડી નથી.\nપરંતુ ઘણા મીડિયા રિપોર્ટ્સ અનુસાર અરબાઝ અને મલાઇકાના છૂટાછેડાના મુખ્ય સલમાન ખાનને કહેવામાં આવ્યું છે. એવું કહેવામાં આવે છે કે સલમાન ખાનને મલાઈકાની જીવનશૈલી અને રીત ગમતી નહોતી, જેના કારણે સલમાન ખાન મલાઇકાને અટકાવતો હતો. આ સિવાય કેટલાક અહેવાલો સૂચવે છે કે અર્જુઝ ખાન અને મલાઈકાના સંબંધ અર્જુન કપૂરની નિકટતાને કારણે તૂટી ગયા હતા અને બંનેએ છૂટાછેડા લેવાનું વિચાર્યું હતું.


અપકમિંગ : યામાહા મોટર ઇન્ડિયાએ Fascino 125 Fi હાઇબ્રિડ સ્કૂટર લોન્ચ કરવાની જાહેરાત | CN24NEWS\nHome ઑટોમોબાઈલ અપકમિંગ : યામાહા મોટર ઇન્ડિયાએ Fascino 125 Fi હાઇબ્રિડ સ્કૂટર લોન્ચ કરવાની...\nયામાહા મોટર ઇન્ડિયાએ Fascino 125 Fi હાઇબ્રિડ સ્કૂટર લોન્ચ કરવાની જાહેરાત કરી છે. કંપનીએ ડ્રમ અને ડિસ્ક બ્રેક વેરિઅન્ટમાં Fascino 125 Fi સ્કૂટરનું નવું મોડેલ રજૂ કરવાની જાહેરાત કરી છે. આ સ્કૂટરમાં કરન્ટ મોડેલના BS6 કમ્પ્લાયન્ટ 125cc એન્જિનનો ઉપયોગ કરવામાં આવ્યો છે, જે 6,500rpm પર 8.2PS પાવર અને 5,000rpm પર 10.3Nm ટોર્ક જનરેટ કરે છે. કંપનીએ હજી સુધી સ્કૂટરની કિંમત જાહેર કરી નથી. કંપનીએ કહ્યું કે, ફાસિનો લોન્ચ થયા પછી યામાહા Ray ZR સિરીઝ દ્વારા વેચાતા અન્ય 125cc સ્કૂટર્સમાં પણ આ જ ટેક્નિકની અપેક્ષા રાખવામાં આવી શકે છે.\nFascino125 Fiમાં ક્વાઇટ એન્જિન સ્ટાર્ટ સિસ્ટમ અને ઓટોમેટિક સ્ટોપ એન્ડ સ્ટાર્ટ સિસ્ટમ મળશે\nકંપનીએ આ સ્કૂટરમાં સ્પેશિયલ સ્માર્ટ મોટર જનરેટર (SMG)નો ઉપયોગ કર્યો છે. આ સ્માર્ટ મોટર જનરેટર ઇલેક્ટ્રિક મોટરની જેમ કાર્ય કરે છે, જે ચાલતી અને ચડતી વખતે સ્કૂટરને પાવર આપવામાં મદદ કરે છે. જ્યારે નક્કી કરેલા RPM પહોંચી જાય ત્યારે પાવર આસિસ્ટ આપમેળે જ બંધ થઈ જાય છે. Fascino125 Fiમાં ક્વાઇટ એન્જિન સ્ટાર્ટ સિસ્ટમ અને ઓટોમેટિક સ્ટોપ એન્ડ સ્ટાર્ટ સિસ્ટમ આપવામાં આવી છે. આ સ્કૂટરમાં સાઇડ સ્ટેન્ડ કટ ઓફ એન્જિન પણ આપવામાં આવ્યું છે. આ ફીચર ભારતમાં લોન્ચ કરાયેલા તમામ ટૂ વ્હીલર્સમાં સ્ટાન્ડર્ડ તરીકે સામેલ છે.\nસ્કૂટરના ડિસ્ક બ્રેક મોડેલમાં હેડલાઇટ અને હેડલાઇટના સેન્ટરમાં LED લાઇટ્સ, ડિજિટલ ઇન્સ્ટ્રુમેન્ટ ક્લસ્ટર, 190mm ફ્રંટ ડિસ્ક બ્રેક, યામાહા X એપ બ્લૂટૂથ કનેક્ટિવિટી સાથે આપવામાં આવી છે. યામાહાની કનેક્ટ X એપ દ્વારા યુઝરને આન્સર બેક, લોક માય વ્હીકલ, રાઇડિંગ હિસ્ટ્રી, પાર્કિંગ રેકોર્ડ અને હેઝાર્ડ જેવાં ફીચર્સ મળશે.\nસ્કૂટર ફોલ્ડેબલ હૂક, મેન્ટેનન્સ ફ્રી બેટરી, ઓપ્શનલ USB ચાર્જર જેવાં અનેક ફીચર્સથી સજ્જ હશે\nસ્કૂટરના ડ્રમ બ્રેક મોડેલમાં સાઇડ સ્ટેન્ડ કટ ઓફ એન્જિન, મલ્ટિ-ફંક્શન કી, 21 લિટરનું મોટું સ્ટોરેજ, ફોલ્ડેબલ હૂક, મેન્ટેનન્સ ફ્રી બેટરી, ઓપ્શનલ USB ચાર્જર, 90/90-12 ફ્રંટ ટાયર અને 110/90-10 રિઅર ટાયર આપવામાં આવ્યાં છે. આ સ્કૂટરના બંને મોડેલમાં કંપનીએ ગ્રાહકો માટે ઘણા કલર ઓપ્શન રજૂ કર્યા છે, જેમાં ડિસ્ક બ્રેક વેરિઅન્ટ વિવિડ રેડ સ્પેશિયલ, મેટ બ્લેક સ્પેશિયલ, કૂલ બ્લુ મેટાલિક, ડાર્ક મેટ બ્લુ, સુયવે કોપર, યલો કોકટેલ, સ્યાન બ્લુ કલર ઓપ્શન હશે, જ્યારે ડ્રમ બ્રેક વેરિઅન્ટ વિવિડ રેડ, કૂલ બ્લુ મેટાલિક, ડાર્ક મેટ બ્લુ, યલો કોકટેલ, સુયવે કોપર, સ્યાન બ્લુ અને મેટાલિક બ્લેક કલર ઓપ્શન મળશે.\nPrevious articleસરકારી નોકરી : SECLએ ડમ્પર ઓપરેટર સહિત વિવિધ 428 પદો પર ભરતી જાહેર\nNext articleફીચર આર્ટિકલ : આરોગ્ય નિષ્ણાતો તમામ બાળકો માટે ઇન્ફ્લુએન્ઝા રસીની ભલામણ કરી


આ મહિલાએ ઉત્તરાખંડમાં ઉભી કરી કરોડોની આ કંપની, હજારો મહિલાઓને આપે છે રોજગાર, દર વર્ષે આટલું..વાંચીને આપશો સાબ્બાશી.. - Mera Akhbar\nખેડૂતોને હલાવવાની બાબતમાં લોકોના મનમાં, અત્યાર સુધી માત્ર મહિલા મજૂરોની ફોટોગ્રાફની જ ચિંતા છે, પરંતુ કેટલીક સ્ત્રીઓ સફળ ખેડૂત તરીકે આ ભ્રમ ભંગ કરી રહી છે. ઉત્તરાખંડના દિવ્યા રાવત મશરૂમની ખેતી કરીને દર વર્ષે એક કરોડથી વધુની કમાણી કરે છે, તેમના કારણે પહાડોમાં રહેતી હજારો સ્ત્રીઓને પણ રોજગારી મળી છે.\nભાંગેલા લોકોને રોકવા માટે દિલ્લીથી પહોંચી ઉત્તરાખંડ:\nઉત્તરાખંડ રાજ્યના ચમોલી (ગઢવાલ) જિલ્લાથી 25 કિલોમીટર દૂર કોટ કંદરા ગામમાં રહેતી દિવ્યા રાવતે દિલ્હીમાં અભ્યાસ કર્યો હતો, પરંતુ પર્વતોમાં સ્થળાંતર કરવું તેમને મુશ્કેલીમાં પડ્યું હતું, તેથી તે વર્ષ 2013 માં ઉત્તરાખંડ પાછા ફર્યો અને મશરૂમનું ઉત્પાદન શરૂ કર્યું. દિવ્યા ફોન પર ગામ કનેક્શનને કહે છે, “મેં ઉત્તરાખંડમાં મોટા ભાગના ઘરોમાં તારા લગાયેલા જોયા છે. ચારથી પાંચ હજાર રૂપિયા ના કારણે લોકો ત્યાંથી ઘર ખાલી કરીને ભાગી રહ્યા હતા તેનું મુખ્ય કારણ રોજગારી ન હતી. તેથી મેં નક્કી કર્યું હતું કે હું કેટલાક પ્રયત્નો કરીશ જેથી લોકોને પર્વતોમાં રહીને રોજગાર મેળવી શકે.\nકરોડો નું ટર્નઓવર કરે છે દિવ્યાની કંપની:\nદિવ્યા રાવતે જણાવ્યું હતું કે 2013 માં ત્રણ લાખનો નફો રહ્યો છે, જે વર્ષમાં ઘણી વખત વધ્યો છે. કોઈપણ સામાન્ય કુટુંબ વ્યક્તિ આ વ્યવસાય શરૂ કરી શકે છે. અત્યાર સુધીમાં 50 થી વધુ એકમો સ્થાપિત કરવામાં આવ્યા છે, જેમાં મહિલાઓ અને યુવાનો આ વ્યવસાય કરતા લોકો કરતા વધારે છે. મશરૂમના વેચાણ અને લોકોને તાલીમ આપવા માટે દિવ્યએ મશરૂમ કંપની ‘સૌમ્ય ફૂડ પ્રાઇવેટ લિમિટેડ કંપની’ ની પણ સ્થાપના કરી છે. આ વર્ષના અંત સુધીમાં તેનું ટર્નઓવર આશરે એક કરોડ રૂપિયાનું રહેશે. દિવ્યા પોતે તો આગળ વધી પણ તેણે હજારો અનેક લોકોને મશરૂમની ખેતી કરવા પ્રેરણા આપી. તેમણે મશરૂમ માટે બજાર પણ ખોલ્યું.\nપર્વતો પર મશરૂમ 150 થી 200 રૂપિયા વેચે છે. તે લોકો હવે શિયાળાની ઋતુમાં માખણ, મધ્ય સીઝનમાં ઓઇસ્ટર અને ઉનાળામાં મિલ્કી મશરૂમનું ઉત્પાદન કરે છે. બટન મશરૂમ એક મહિનામાં ઓઈસ્ટર 15 દિવસમાં અને મિલ્કી મશરૂમ 45 દિવસમાં તૈયાર થાય છે.\nજે ઘરોમાં તાળા મરેલા હતા તે એરિયામાં હવે ઉગે છે મશરૂમ:\nસ્થાનિક લોકો 4000 થી 5000 રૂપિયાની નોકરીઓ માટે દિલ્હી જેવા શહેરોમાં જતા હતા. દિવ્યની વાતોમાં વિશ્વાસ પણ હતો. રોજગારી માટે પહાડોમાં આવેલ ઘરો માંથી ભાગી રહેલા લોકોની સંખ્યામાં ઝડપથી વધી રહી હતી. અહેવાલ અનુસાર, છેલ્લા 17 વર્ષોમાં આશરે 20 લાખ લોકો ઉત્તરાખંડ છોડીને મોટા શહેરોમાં રોજી રોટીની તલાશમાં હતા. દિવ્યના કારણે, હવે આ હજારો ઘરો 10-15 હજાર રૂપિયા કમાય છે. મશરૂમ એક એવો પાક છે જેનો ખર્ચ ઓછો હોય છે. ઉત્પાદન 20 દિવસની અંદર શરૂ થાય છે અને ખર્ચ લગભગ 45 દિવસમાં આવે છે. દિવ્યાએ મશરૂમની ખેતીને એટલી સરળ બનાવી છે કે દરેક તે ખેતી કરી શકે છે. પહાડોમાં વસેલી હજારો સ્ત્રીઓ આજ પણ કરે છે મશરૂમની ખેતી.\nઉત્તરાખંડ સરકારે મશરૂમનું બ્રાન્ડ એમ્બેસેડર બનાવ્યું:\nઉત્તરાખંડ સરકારે દિવ્યાની આ બહાદુર પ્રયત્નો માટે ‘મશરૂમનું બ્રાંડ એમ્બેસેડર’ જાહેર કર્યું હતું. ઉત્તરાખંડના 10 જિલ્લાઓમાં દિવ્યા અને તેની કંપનીએ અત્યાર સુધી મશરૂમ ઉત્પાદનના 53 એકમો સ્થાપિત કર્યા છે. એક સ્ટેન્ડર યુનિટની શરૂઆત 30 હજાર રૂપિયાથી શરૂ થાય છે, જે ઇન્ફ્રાસ્ટ્રક્ચરમાં 15 હજાર રૂપિયા ખર્ચ કરે છે, જે દસ વર્ષ સુધી ચાલે છે, 15 હજાર તેની ઉત્પાદન ખર્ચ હોઈ છે, દિવ્યા કહે છે કે, અમે લોકોને નોકરી આપતા નથી, પરંતુ અમે ગામે ગામ જઈને લોકોને તાલીમ આપી શકીએ છીએ. હવે આ યુનિતન સંખ્યા 500 નજીક પહોંચશે.\nરસ્તાઓ પર જાતે જ વેચે છે મશરૂમ:\nબ્રાંડ એમ્બેસેડર હોવા છતાં, તે રસ્તા પર પોતે જ ઊભા રહે છે અને મશરૂમ વેચે છે, આમ ત્યાં મહિલાઓની અચકાઈને દૂર કરે છે અને તે પોતાના પર ભરોસો અપાવે છે કે જાતે જ મશરૂમ વેચી શકે દરેક સ્ત્રીઓ.\nMay 13, 2019 February 7, 2020 Admin\nJanuary 9, 2019 February 10, 2020 Admin


Tips to block advt while playing offline game on Android smartphone – News18 Gujarati\nAndroid Phoneમાં ઑફલાઇન ગેમમાં આવતી Advertisementને આવી રીતે કરો Block\nઑફલાઈન ગેમમાં આવતી જાહેર ખબર (પ્રતિકાત્મક તસવીર)\nMobile game: જે ગેમ ઇન્ટરનેટ વગર પણ રમી શકાય તેને ઑફલાઇન ગેમ્સ કહેવામાં આવે છે. આવી ગેમ રમવા માટે વાઇફાઇ કે મોબાઈલ ડેટા કનેક્શન (internet connectivity)ની જરૂર રહેતી નથી.\nLast Updated : November 09, 2021, 14:41 IST\nમુંબઈ: સ્માર્ટફોનમાં ગેમ (Games in Smartphone) રમતી વખતે વચ્ચે વચ્ચે આવતી જાહેરાતો (Advertisement)ના કારણે ગેમ રમવાની મજા બગડી જાય છે. આવી જાહેરાતોથી બચવા માટે યૂઝર્સ પેઈડ વર્જન ખરીદી લે છે. જોકે, અહીં યાદ રાખવું કે, વર્તમાન સમયે આવતા એન્ડ્રોઇડ સ્માર્ટફોન (android phone)માં ઑફલાઇન ગેમ્સ કે એપ્સમાં જાહેરાતો બંધ કરવાનો વિકલ્પ આપવમાં આવે છે.\nઉલ્લેખનીય છે કે, જે ગેમ ઇન્ટરનેટ વગર પણ રમી શકાય તેને ઑફલાઇન ગેમ્સ કહેવામાં આવે છે. આવી ગેમ રમવા માટે વાઇફાઇ કે મોબાઈલ ડેટા કનેક્શન (internet connectivity)ની જરૂર રહેતી નથી. આ ગેમનો ડેટા ઓફલાઇન રહે છે.\nપહેલા જાહેરાતો તમારા ડીવાઈસમાં ડાઉનલોડ કરવામાં આવે છે અને સમયાંતરે બતાવવામાં આવે છે. કોઈ ચોક્કસ ગેમ અથવા એપ્લિકેશનમાં ડેટા અને વાઇફાઇ એક્સેસને બ્લોક કરીને આનો લાભ કેવી રીતે લેવો તે અંગે અહીં જાણકારી આપવામાં આવી છે.\nએપને અનઇન્સ્ટોલ કરો અને ફરી ઇન્સ્ટોલ કરો, પણ તેને ઓપન કરશો નહીં. તમે એપ્સ કે ગેમ્સના સ્ટોરેજ ડેટા અને કેશેને પણ સાફ કરી શકો છો. રીઇન્સ્ટોલ કર્યા બાદ કે તેનો ડેટા હટાવ્યા બાદ ગેમ કે એપ ખોલશો નહીં.\nઆ પણ વાંચો: શું તમે Refurbished સ્માર્ટફોન ખરીદવાનું વિચારી રહ્યા છો? આ5વાતોનું રાખો ધ્યાન, નહીં તો આવશે પસ્તાવાનો વારો\nહવે જે એપ કે ગેમમાં જાહેરાતો બંધ કરવાની છે તેના ઇન્ફોમાં જવાનું રહેશે. તમે તે વિકલ્પમાં સેટિંગના માધ્યમથી જઈ શકો છો. તમે એપ્લિકેશનના રિસેન્ટ એપ્સ કાર્ડ પર લાંબા સમય સુધી પ્રેસ કરીને પણ એપ ઇન્ફોને પસંદ કરી શકો છો.\nએપ્લિકેશન ઇન્ફો પેજની અંદર, તમે નેટવર્ક, મોબાઇલ ડેટા અને વાઇફાઇ અથવા અન્ય સબ સેક્શન જોઈ શકો છો. હવે વાઇફાઇ અથવા મોબાઇલ ડેટા સાથે કનેક્ટ હોય ત્યારે તમારે તે એપ્લિકેશનના ઇન્ટરનેટ એક્સેસને નિષ્ક્રિય કરવાનો વિકલ્પ શોધવો પડશે. કેટલાક એન્ડ્રોઇડ ફોનમાં બંનેથી કનેક્ટિવિટી એક સાથે પૂરી કરવા માટે માસ્ટર ટોગલ મળે છે.\nઆ પણ વાંચો: ફક્ત સાત હજાર રૂપિયામાં ઘરે લાવો સ્માર્ટ ટીવી- જાણો ઑફર વિશે\nહવે ત્યાં આપેલ સ્વીચ બંધ કરો જેથી તમારી એપ્લિકેશન/ગેમ ઇન્ટરનેટ સાથે કનેક્ટ થશે નહીં. હવે તમે તમારી એપ્લિકેશન/ગેમ ખોલી શકો છો. તમને હવે કોઈ જાહેરાત જોવા મળશે નહીં. આ સરળ પદ્ધતિથી તમે ગેમ કે એપ્લિકેશનમાં અવારનવાર ખલેલ પહોંચાડતી એપને બંધ કરી શકો છો. જોકે, ગેમ કે એપ્લિકેશન ઓફલાઇન હોવી જરૂરી છે.\nFirst published: November 09, 2021, 14:41 IST


Ekta Kapoor Guneet Monga Tahira Kashyap short film Bittu in Top 10 for Oscars 2021 – News18 Gujarati\nજ્યારે મલયાલમ ફિલ્મ જલિકટ્ટુ 93મા ઓસ્કાર એવોર્ડ-2021ની રેસમાંથી બહાર થઈ ગઈ છે.\nLast Updated : February 10, 2021, 12:56 IST\nઆ વર્ષની જાન્યુઆરીમાં શરૂઆતમાં, ફિલ્મ નિર્માતા એકતા કપૂર (Ekta Kapoor) , ગુનીત મોંગા (Guneet Monga), તાહિરા કશ્યપ ખુરાના (Tahira Kashyap Khurana) અને રૂચિકા કપૂરે તેમના સિનેમા કલેક્ટીવ 'indian Women Rising.' શરૂઆત કરી હતી. જે બાદ તેમણે પ્રથમ પ્રોજેક્ટની ઘોષણા કરી હતી શોર્ટ ફિલ્મ બિટ્ટ (Bittu). કરિશ્મા દેવ દૂબેના (Karishma Dev Dube) ડાયરેક્શનમાં બનેલી શોર્ટ ફિલ્મ બિટ્ટૂને ઓસ્કારમાં (Oscar) એન્ટ્રી મળી છે. લાઈવ એક્શન શોર્ટ ફિલ્મ (Short Film) કેટેગરીમાં તેની પસંદગી કરવામાં આવી છે. આ શોર્ટ ફિલ્મનો મુકાબલો9ફિલ્મો સાથે થવાનો છે. આ ફિલ્મ દુનિયાભરના 18 ફિલ્મ ફેસ્ટિવલમાં દેખાડવામાં આવી ચૂકી છે.\nજ્યારે મલયાલમ ફિલ્મ જલિકટ્ટુ 93મા ઓસ્કાર એવોર્ડ-2021ની રેસમાંથી બહાર થઈ ગઈ છે. ફિલ્મને સર્વશ્રેષ્ઠ આંતરરાષ્ટ્રીય ફીચર ફિલ્મની કેટેગરીમાં સામેલ કરવામાં આવી હતી. 93 દેશોની ફિલ્મો આ લીસ્ટમાં સામેલ હતી.\nજે ઓસ્કરના ઈતિહાસમાં અત્યાર સુધી સૌથી વધારે છે. આ ફિલ્મને ભારત તરફથી રજુ કરવામાં આવી હતી. 2019માં જોયા અખ્તરની ગલી બોયને 2020 માટે થયેલા 92માં એકેડમી એવોર્ડ્ઝ માટે સત્તાવારરીતે પસંદ કરવામાં આવી હતી.\nબિટ્ટની વાર્તા શું છે?\nકરિશ્મા દેવ દેબુના ડિરેક્શનમાં બનેલી 'બિટ્ટુ'માં મિત્રોની વાત કહેવામાં આવી છે. આ શોર્ટ ફિલ્મમાં બે સ્કૂલે જતાં બાળકોની મિત્રતા બતાવવામાં આવી છે. આ ફિલ્મ વિશ્વભરના 18 ફિલ્મ ફેસ્ટિવલમાં બતાવવામાં આવી છે.\n'ગલીબોય' 2020 માટે 92મા ઓસ્કર અવોર્ડની સત્તાવાર એન્ટ્રી હતી\nમહત્વનું છે કે, વર્ષ 2019માં ઝોયા અખ્તરની ફિલ્મ 'ગલીબોય' 2020 માટે 92મા ઓસ્કર અવોર્ડની સત્તાવાર એન્ટ્રી હતી. આ પહેલાં રીમા દાસની 'વિલેજ રોકસ્ટાર્સ', અમિત મસુરકરની 'ન્યૂટન,' વેટ્રી મારનની 'વિસારાનઈ' તથા 'ચૈતન્ય તામ્હણે'ની 'કોર્ટ' પણ ફોરેન લેંગ્વેજ કેટેગરીમાં મોકલવામાં આવી છે. જોકે, આ ફિલ્મોએ એવોર્ડ જીત્યા નથી.\nTags: Ekta Kapoor, Tahira kashyap, બોલીવુડ


શાસ્ત્રો વિવાદ કે હરાવા માટે છે? ના, એ તો આત્મ ચિંતન માટે છે.\nનવગુજરાત સમય | Publish Date: May 31 2018 11:07AM\nમાત્ર ભવિષ્યની ચિંતા ખાતર વર્તમાનની પ્રસન્નતાને મિટાવવાની કે શાંતિની આહુતિ આપવાની કોઈ જરૂર નથી\nએક પ્રસંગ છે, વૃંદાવનના સંત જીવ ગોસાઈજી અને સનાતન ગોસાઈજીના જીવનનો. આ પ્રસંગ ક્યારેક મેં કથાઓમાં કહ્યો હશે. સનાતન ગોસાઈજી અને જીવ ગોસાઈજી વૃંદાવનમાં રહે. ભગવાનની ભક્તિમાં સનાતન ગોસાઈજી મગ્ન રહેતા. એક વાર એવું બન્યું કે એક પંડિતજી વૃંદાવનમાં આવ્યા. ઘણાં શાસ્ત્રોના અભ્યાસી અને બહુ મોટા વિદ્વાન. એમણે સનાતન ગોસાઈજીની વિદ્વતા વિશે સાંભળ્યું હતું. પંડિતજી તો એમની પાસે ગયા. પોતાના શાસ્ત્રોના અભ્યાસ વિશે અને પોતાની સિદ્ધિઓ વિશે સનાતન ગોસાઈજીને વાત કરી.\nપંડિતજીએ સનાતન ગોસાઈજી પાસે પ્રસ્તાવ રાખ્યો કે મારે તમારી સાથે શાસ્ત્રાર્થ કરવો છે. આ શાસ્ત્રાર્થમાં જો હું જીતી જાઉં તો તમારે મને પ્રમાણપત્ર આપવું પડશે કે તમે હાર્યા છો અને હું, પંડિત જીતી ગયો છું! બોલો, કબૂલ છે? મેં સાંભળ્યું છે કે વૃંદાવનમાં શાસ્ત્રોની બાબતમાં તમે શ્રેષ્ઠ પંડિત છો, જાણકાર છો. બોલો મારી સાથે શાસ્ત્રાર્થ કરશો ને?\nઆ તો સનાતન ગોસાઈજી, ભગવાનની ભક્તિ બરાબર પચાવી હતી. એથી શાસ્ત્રાર્થ કર્યા પહેલાં જ એમણે તો પંડિતજીને પ્રમાણપત્ર લખી આપ્યું –‘હું હાર્યો ને તમે જીત્યા બાપજી’. પંડિતજી કહે એમ તે ચાલે? મારી સાથે શાસ્ત્રાર્થ તો કરો પહેલાં. પછી હું તમને હરાવું અને તમે મને પ્રમાણપત્ર આપો. ગોસાઈજી કહે ના બાપજી, તમે મારા ઘરે મહેમાન છો, તમે તો વૃંદાવનના અતિથિ છો, મારાથી તમને ન હરાવાય. મારે જ હારી જવું જોઈએ! પંડિતજીએ મનોમન વિચાર્યું કે મને ક્યાં કોઈ હરાવી શકે એમ છે? ગોસાઈજી મારા જ્ઞાનથી ડરી ગયા લાગે છે અને એટલે આવી વાત કરે છે. એમ વિચારી પંડિતજીએ સનાતન ગોસાઈજીને કહ્યું કે એવી વાત હોય તો લખી આપો. પ્રમાણપત્ર લખી આપ્યું. હું હાર્યો બાપજી. પંડિત તો ખુશખુશાલ થઇ ગયા કે જેમનું આવડું મોટું નામ છે તેને મેં હરાવ્યા! છાતીએ પ્રમાણપત્ર લટકાવ્યું કે આટલા મોટા વૃંદાવનના સંત, એમણે હાર કબૂલ કરી! પંડિત ફુલાતા-ફુલાતા જતા હતા. આમ ગર્વમાં ને ગર્વમાં યમુનાજી પાસે પહોચ્યા એટલે થયું કે લાવ સ્નાન કરી લઉં.\nબન્યું એવું કે આ બાજુથી પંડિતજી સ્નાન કરીને નીકળ્યા અને બીજી તરફ જીવ ગોસાઈજી સ્નાન કરીને બહાર નીકળ્યા. પંડિતજીએ જીવ ગોસાઈજીને કહ્યું કે સનાતન ગોસાઈજીને હરાવીને આવ્યો છું. જુઓ આ પ્રમાણપત્ર. અરે, મારા ગુરુને, મારા બાપને હરાવ્યા તમે? એ પંડિત, મારી સાથે શાસ્ત્રાર્થ કર. કહે છે કે બંને વચ્ચે જોરદાર શાસ્ત્રાર્થ થયો. અંતમાં, પેલા પંડિત હારી ગયા. એટલે જીવ ગોસાઈજીએ એમની પાસે રહેલું પેલું હાર કબૂલતું પ્રમાણપત્ર લઈ લીધું. જીવ ગોસાઈજી જાય છે ગુરુ પાસે, બાપજી આ રહ્યું પ્રમાણપત્ર.\nફરી એકવાર ક્હું છું 'હારવુ એ જગત ની મોટા માં મોટી જિત છે.'\nસનાતન ગોસાઈજી તો સંત હતા. અરે જીવ...આ તે શું કર્યું? તને અધિકાર શું છે બીજાને હરાવવાનો? હું હારી ગયો તો તું હારતાં નહીં શીખે? જા, એક વર્ષ સુધી તું મને મોઢું ન બતાવતો. દંડ આપ્યો છે ગુરુએ. એના આત્માને, એ પંડિતને કેટલું દુઃખ થયું હશે? એ બિચારો કેટલે દૂરથી આવેલો. અને જીવ, શાસ્ત્રો વિવાદ માટે છે? શાસ્ત્રો તો આત્મચિંતન માટે છે, બીજાને હરાવવા માટે થોડા છે? એક વર્ષ સુધીનો દંડ આપ્યો છે કે મને મોઢું નહીં બતાવતો. હું તારું મોઢું ન જોઈ શકું એવો દંડ આપ્યો.\nમારા યુવાન ભાઈ-બહેનો, જીવનમાં કોઈને હરાવવાની વૃત્તિ ન રાખવી. ભક્ત એ છે જે હંમેશા હારવાનું શીખ્યા છે. આપણે જીતીને શું કામ છે? હાર્યા છીએ એટલે તો ભક્તિ મળી છે. જીતવું હોત તો બીજું કંઈ ન કરતે? ફરી એકવાર કહું કે હારવું એ જગતની મોટામાં મોટી જીત છે. સો વરહના આ ખેલમાં વળી આ બધા નાટક શું? એથી શ્રેષ્ઠ જીત છે, હારતાં શીખો. સંકલ્પિત થઈ જવું જોઈએ, જગતમાં કે અમે જીતીશું, જીતીને જ રહીશું.\nઋષિઓના સંતાન છીએ, રામાયણ અને ગીતાનું અમૃત પીને બેઠા છીએ. અમે કેમ હારીએ? જીતીશું, પણ કેવી રીતે? હારીને જીતીશું, બીજાને પરાજિત કરીને નહીં. હારીને જીતવું બહુ અદ્‌ભુત છે. પહેલી વાત, બહુ કઠિન છે, હારીને જીતવાનું. કોઈને હાર સારી નથી લાગતી. આમ જીતવામાં પુરુષાર્થ જોઈએ. પણ મારી વ્યાસગાદીને પૂછો તો આ રીતે હારીને જીતવામાં પુરુષાર્થ નહીં, પરાક્રમ જોઈએ. એક સાહસ જોઈએ વિના પરાક્રમ, જીત ન થઈ શકે. અમે જીતીશું એ રીતે, જો બાળપણ ટકાવી રાખવું હોય તો અમે હારીને જીતીશું. અધ્યાત્મ માર્ગમાં તો આ જ એક ઉપાય છે, હારીને જીતો. શું બગડી જાય છે? પત્નીની સાથે એવું થઈ ગયું, થોડા હારી જાઓ ને. મિત્ર સાથે થોડા હારી જાઓ ને, વાત ખતમ, ઝંઝટ પૂરી. ભવિષ્યની ચિંતામાં વર્તમાનની શાંતિની આહુતિ કેમ આપી રહ્યા છો? વર્તમાનની પ્રસન્નતા નાસમજી અને નાદાનિયતથી કેમ મિટાવી રહ્યાં છો? કંઈ નથી દેખાતું. એ તો મૂઢતા છે. મુઠ્ઠીમાં છે, એને બચાવી લો.


જો તમારા આંગણામાં આ છોડ હશે તો તમે બીમાર ક્યારેય નહીં પડો… – Gujarat Live\nJune 1, 2021 adminLeaveaComment on જો તમારા આંગણામાં આ છોડ હશે તો તમે બીમાર ક્યારેય નહીં પડો…\nકોરોનાથી રક્ષણ મેળવવા લોકો અવનવા નુસ્કા અપવાની રહ્યા છે. જેમાં ખાસ કરીને ઈમ્યુનિટી વધરાવા ઔષધી ગણાતા વૃક્ષોનો ઉપયોગ વધ્યો છે. કોરોનાના કહેરથી લોકોને ઈમ્યુનિટી અને વૃક્ષોનો અર્થ સમજાયો છે. જેથી ઈમ્યુનિટી વધરાતા વૃક્ષોને લોકો પતાના ઘર આંગણે લગાવી રહ્યા છે. આ ઔષધી વૃક્ષોના ઉપયોગથી ઈમ્યુનિટી વધારવામાં ફાયદો થાય છે. જેથી લોકો ઘરે આવા વૃક્ષોને ઉછેરવાનું શરૂ કર્યું છે. જેથી ભવિષ્યમાં તેનો ઉપયોગ કરી પોતાનું સ્વાસ્થ્ય સારુ રાખી શકે.\nકોરોનાના કહેર વચ્ચે ઈમ્યુનિટી વધારતા વૃક્ષોની માગ સતત વધી રહી છે. જેથી નર્સરીમાં આ ઈમ્યુનિટી વધારતા રોપાની અછત સર્જાઈ રહી છે. કેટલાક સ્થળે તો આ ઈમ્યુનિટી વૃક્ષોની 40 ટકા સુધીની અછત જોવા મળી રહી છે. ત્યારે આવો જણાવીએ કે ક્યાં વૃક્ષોની માગ વધી છે અને તેના શું ફાયદા છે. જોકે, કોઈપણ પ્રકારનો પ્રયોગ કરતા પહેલાં તમારે નિષ્ણાતની સલાહ અવશ્ય લેવી જોઈએ.\nગિલોય, તુલસી, આદુ, કુંવારપાઠું, અશ્વગંધા, પુદીનાની માગ ખુબ વધી છે. આ તમામનો ઉપયોગ ઈમ્યુનિટી વધારવા માટે કરવામાં આવે છે. જેથી કોરોના કાળમાં ગિલોય, તુલસી, આદુ, કુંવારપાઠું, અશ્વગંધા, પુદીનાના પ્લાન્ટની ડિમાન્ડ ખુબ વધી છે. લોકો પોતાના ઘરમાં ઈમ્યુનિટી વધારતા વૃક્ષોના પ્લાન્ટ લગાવી રહ્યા છે.\nગિલોય:- આયુર્વેદના મત મુજબ ગિલોય એવી જડીબુટી છે જે ઈમ્યુનિટી વધારે છે. ગિલોયના પાન કેલ્શિયમ, પ્રોટીન, ફોસ્ફરસથી ભરપુર હોય છે. જે આપણને અસંખ્ય બિમારીથી બચાવે છે. ગિલોયના ઉપયોગથી એનિમિયાની બિમારી દૂર થાય છેસાથે લોહીને શુદ્ધ કરી એલર્જી દૂર કરે છે. સાથે પાચનતંત્રને પણ સારુ રાખે છે.\nતુલસી:- તુલસીના દરેક ભાગને આયુર્વેદમાં ફાયદાકારક ગણાવવામાં આવી છે. તુલસીના છોડીના મુળિયા, ડાળિયો, પાંદડા અને બીજના વિવિધ ફાયદા હોય છે. સર્દી અને તાવ હોય તો સુગર કેન્ડી, મરી અને તુલસીના પાંદડાને પાણીમાં ઉકાળી કાળો પીવાથી ફાયદો થાય છે.\nઆદુ:- આદુમાં એન્ટીઓક્સીડેન્ટ અને એન્ટી ઈંફ્લોમેટરીના ગુણો હોવાથી ઈમ્યુનિટી વધારવામાં ફાયદો કરે છે. સર્દી અને ફ્લૂમાં પણ આદુ ગુણકારી હોય છે. સાથે કોલેસ્ટ્રોલના સ્તરને નિયંત્રણમાં લાવવામાં આદુનો ઉપયોગ થાય છે.\nઅશ્વગંધા:- અશ્વગંધાનો ઉપયોગ ખુબ પહેલાથી લોકો કરતા આવ્યા છે. અશ્વગંધાના મુળિયા અને પાંદડાનો ઉપયોગ સ્વાસ્થ્ય સાથે જોડાયેલી અનેક સમસ્યાને દૂર કરે છે. ચિંતા, આળસ અને ઈંફ્લામેશનને ઘટાડી ઈમ્યુનિટી વધારવામાં અશ્વગંધા ફાયદાકારક હોય છે.\nકુંવારપાઠું:- મુખ્યત્વ કુંવારપાઠુંનો જેલ અને જ્યુસ ચામડી, બાલ અને સુંદરતાની સાથે પેટના રોગોથી બચાવે છે. જો કે કુંવારપાઠુંમાં રહેલ અમીનો એસીડ અને કેટલાક પ્રકારના વિટામીન આપણી ઈમ્યુનિટીને બુસ્ટ કરવામાં મદદરૂપ થાય છે.\nપુદીના:- પુદીના શરીરની ઈમ્યુનિટી વધારવા ખુબ જ ઉપયોગી છે. પુદીનામાં એન્ટીઓક્સીડેટ્સ અને મેન્થોલ ભરપુર માત્રામાં હોય છે. જે શરીર માટે ખુબ જ ઉપયોગી હોય છે.


તૌકતે વાવાઝોડાએ રાજ્યમાં તબાહી મચાવી, આટલા લોકોના થયા મોત – Samacharwala\nતૌકતે વાવાઝોડાએ રાજ્યમાં તબાહી મચાવી, આટલા લોકોના થયા મોતબાર્જ P305 જહાજમાંથી અત્યાર સુધીમાં 184 લોકોને બચાવાયા, રેસ્કયૂ ઓપરેશન હજુ ચાલુPM મોદી પહોંચ્યા ભાવનગર, વાવાઝોડાથી થયેલા નુકસાનનું હવાઇ નિરિક્ષણ કરશેરાજ્યના 227 તાલુકામાં ભારે પવન સાથે વરસાદ વરસ્યો, સૌથી વધુ વરસાદ નડિયાદમાં નોંધાયોકોરોના વેક્સિનની અછત પર નીતિન ગડકરીએ કહ્યું – વધુ 10 કંપનીઓને વેક્સિનનું ઉત્પાદન કરવાની મંજૂરી આપવી જોઈએ\nMay 19, 2021 1:05 pm May 19, 2021 1:05 pm\nતૌકતે વાવાઝોડાએ રાજ્યમાં તબાહી સર્જી છે, ત્યારે તૌકતે વાવાઝોડું ગુજરાતમાંથી પસાર થઈને હવે રાજસ્થાન પહોંચી ગયું છે. ગુજરાતના દરિયા કાંઠેથી પ્રવેશેલા આ વાવાઝોડાએ રાજ્યમાં ઠેર ઠેર તબાહી મચાવી દીધી છે. ખેતરથી લઈને રોડ-રસ્તા સુધી વાવાઝોડાએ નુકસાનીના નિશાન છોડ્યા છે. અનેક જગ્યાએ વીજપોલ પડી જવાથી હજુ પણ ઘણી જગ્યાએ અંધારપટ છવાયેલો છે. હજારો વૃક્ષો પણ જડમૂળથી ઉખડી ગયા છે. વાવાઝોડાના કારણે રાજ્યભરમાં કુલ 45 લોકોના મોત થયાનું સામે આવ્યું છે. અનેક જગ્યાએ મકાનો, વૃક્ષો, વીજપોલ ધરાશાયી થઈ ગયા છે. અનેક પશુઓના પણ મોત થયા છે.\nતૌકતે વાવાઝોડું ગઈકાલે અમદાવાદમાં આફત બનીને ત્રાટક્યું હતું. અમદાવાદ શહેર સહિત સમગ્ર જિલ્લામાં વાવાઝોડાની અસર જોવા મળી હતી. વાવાઝોડાના કારણે અમદાવાદ જિલ્લામાં3લોકોના મોત નિપજ્યા છે. જેમાં સાણંદમાં2અને ધોળકામાં 1 વ્યક્તિનું મોત થયું છે. અમદાવાદ જિલ્લામાં 166 વીજપોલને નુકસાન થયું છે. ધોલેરાના5રસ્તાઓને વાવાઝોડાના કારણે નુકસાન થયું છે.\nઅમદાવાદ જિલ્લામાં ભારે પવનના કારણે2હજારથી વધુ વૃક્ષો ધરાશાયી થઈ ગયા છે. જિલ્લાભરમાં વાવાઝોડાના કારણે 15 રસ્તાઓ બંધ થયા હતા. જિલ્લાના 264 ગામમાં વીજળી ડુલ થઈ ગઈ હતી. હજુ પણ 123 જેટલા ગામોમાં વીજ પુરવઠો કાર્યરત થયો નથી. જિલ્લામાં 26 ખાનગી ઇમારતોને નુકસાન થયું છે. ધોલેરાના 132, ધોળકાના 272 અને બાવળાના 11 કાચા અને પાકા મકાનોને નુકસાન થયું છે.\nભારે પવનના કારણે ધોલેરાની4અને ધોળકાની6સરકારી ઇમારતોને નુકસાન થયું છે. તૌકતે વાવાઝોડાથી શહેરમાં ભારે નુકસાન થયું છે. સમરસ કોવિડ હોસ્પિટલમાં વૃક્ષ ધરાશાયી થતાં કોવિડ કેર સેન્ટરનો રસ્તો બ્લોક થયો હતો. જ્યારે વડોદરામાં પણ તૌકતે વાવાઝોડાની અસર જોવા મળી હતી. વડોદરામાં ગઈકાલે 84 પ્રતિ કલાકની ઝડપે પવન ફૂંકાયો હતો જેના કારણે વડોદરા શહેર અને જિલ્લાભરમાં 150થી વધુ વૃક્ષો પડી ગયા છે. એમએસ યુનિવર્સિટીમાં પણ અનેક જગ્યાએ વૃક્ષો ધરાશાયી થઈ ગયા છે. કોર્પોરેશન અને વહીવટી તંત્ર વૃક્ષો દૂર કરવાની કામગીરીમાં લાગી ગયું છે.\nભરૂચ જિલ્લામાં તૌકતે વાવઝોડાના કારણે 174 વીજપોલ પડી ગયાનું સામે આવ્યું છે. 445 વૃક્ષ ધરાશાયી થઈ ગયા છે. વાવાઝોડાના કારણે 305 વિસ્તારોમાં વીજ પુરવઠો ખોરવાયો હતો જેમાંથી 74 જેટલા વિસ્તારોમાં વીજ પુરવઠો ફરી શરૂ કરાયો છે. વાવાઝોડાથી ભરૂચની 51 ખાનગી અને6સરકારી મિલકતોને નુકસાન થયાનું જાણવા મળ્યું છે.\nભાવનગરમાં તૌકતે વાવાઝોડાથી ભારે નુકસાન થયું છે. જિલ્લાના 90 ટકા વિસ્તારોમાં વીજ પુરવઠો બંધ થયો છે. 36 કલાક થવા છતાં વીજ પુરવઠો શરૂ થયો નથી. વીજ પુરવઠો કાર્યરત કરવા ટીમો કામે લાગી છે.\nજૂનાગઢના ગીર જંગલ વિસ્તારમાં વાવાઝોડાને કારણે નુકસાન બાદ વનવિભાગ દ્વારા નુકસાનીનો સર્વે હાથ ધરાશે. જંગલના પ્રાણીઓને, વૃક્ષોને વ્યાપક અસર પહોંચી હોવાની સંભાવના બાદ વનવિભાગ આજથી સર્વે શરૂ કરશે.


Know Amreli constituency seat Lok Sabha Election 2019 – News18 Gujarati\nઅમરેલીઃ મતદારો કોની ‘કાછડી’ ઉતારશે? ધાનાણીની કે નારણભાઈની!\nઅમરેલી લોકસભા બેઠક\nલગભગ નહિવત ઉદ્યોગો અને કૃષિ આધારિત અર્થવ્યવસ્થા ધરાવતા અમરેલી જિલ્લામાં વર્ષોથી પાટીદાર મતો નિર્ણાયક બનતાં રહ્યા છે.\nLast Updated : April 23, 2019, 07:09 IST\nઆખરે અમરેલી બેઠક ઉપર કોંગ્રેસે વિરોધ પક્ષના નેતા પરેશ ધનાણીને જ મેદાનમાં ઉતારીને અમરેલીની બેઠકને 'સ્ટાર' બેઠક બનાવી દીધી છે. લોકોને યાદ હશે કે, ભાજપની લહેર વચ્ચે ભાજપના કદ્દાવર નેતા પુરુષોત્તમ રૂપાલાને 2002માં પરેશ ધાનાણીએ હરાવ્યા હતા. ત્યાર બાદ, આ બેઠક ઉપર ચૂંટણીજંગનો ઇતિહાસ અત્યંત રોમાંચક રહ્યો છે. હવે પુનઃ એક વખત ધાનાણીની આ બેઠક ઉપર હાજરીથી નવી સોગઠીઓ મંડાઈ શકે છે.\nલગભગ નહિવત ઉદ્યોગો અને કૃષિ આધારિત અર્થવ્યવસ્થા ધરાવતા અમરેલી જિલ્લામાં વર્ષોથી પાટીદાર મતો નિર્ણાયક બનતાં રહ્યા છે. 1977થી અહીં પાટીદાર ઉમેદવાર સાંસદ તરીકે પસંદ થતાં રહ્યાં છે. હા, નવિનચંદ્ર રવાણીની બે ટર્મને આપવાદ ગણી શકાય.\nઆ બેઠક હંમેશા કૈક નવા-જુના પરિણામો આપવા માટે જાણીતી છે. કોંગ્રેસનો સૂરજ સોળે કળાયે હતો ત્યારે અહીં જનતાદળના મનુભાઈ કોટડિયા જીતતાં હતાં. ભાજપના યુવા નેતા તરીકે દિલીપ સંઘાણી પણ સળંગ4ટર્મ અહીંનું પ્રતિનિધિત્વ કરી ચૂક્યા છે. કોંગ્રેસના યુવા અગ્રણી અને વિધાનસભામાં વિપક્ષના નેતા પરેશ ધાનાણી પણ અમરેલી જિલ્લાનું પ્રતિનિધિત્વ કરે છે.\nવર્ષ 2014માં એટલે કે છેલ્લી લોકસભામાં આ બેઠક ઉપરથી ભાજપના નારણભાઈ કાછડિયા સળંગ બીજી ટર્મ માટે 1,56,232 મતોથી વિજયી બન્યા હતા. જોકે, ગત વિધાનસભાની ચૂંટણીમાં એટલે કે વર્ષ 2017 માં જિલ્લાની તમામ5બેઠક પર કોંગ્રેસના ઉમેદવારો વિજયી બન્યા હતા.\nપાણીની અછત અમરેલીની કાયમી સમસ્યા રહી છે. પીવાલાયક અને ખેતી માટેના પાણીની સમસ્યાને લીધે આ વિસ્તારમાં મોટા પ્રમાણમાં માઈગ્રેશન થતું રહે છે અને ગામડાંઓ ધીમે ધીમે ઉજ્જડ થતાં જાય છે. વડી-ઠેબી સિંચાઈ યોજના, સૌની યોજના અને નર્મદા યોજના છતાં અમરેલીને નિયમિત રીતે પાણી આપવાનું એકેય સરકારના શાસનમાં શક્ય બન્યું નથી.\nઆ ઉપરાંત, રોજગારીની સમસ્યા પણ અહીં પ્રાણપ્રશ્ન ગણાય છે. મોટા ઉદ્યોગોની ગેરહાજરીને લીધે અમરેલી જિલ્લો આર્થિક દૃષ્ટિએ હંમેશા કટોકટીમાં રહ્યો છે. પીપાવાવ પોર્ટના વિકાસમાં અનેક અંતરાયો હજુ ય યથાવત છે.\nનારણભાઈ કાછડિયા શાસક પક્ષના હોવા છતાં તેઓ બહુ સક્રિય રહ્યા નથી. બીજી ટર્મમાં તેમની ઉદાસીનતા વધી હોવાની છાપ છે. છેલ્લી વિધાનસભાની ચૂંટણીમાં પણ પ્રચાર વેળા તેમની નિષ્ક્રિયતા ઉડીને આંખે વળગે તેવી હતી\nનારણ કાછડિયાની નિષ્ક્રિયતા વચ્ચે પણ ભાજપે જાતિગત સમીકરણોએ આધારે ફરી એક વખત તેમને ત્રીજી ટર્મ માટે રિપીટ કર્યા છે. સામે પક્ષે કોંગ્રેસ દ્વારા બહુ વિચારણાને અંતે કોંગ્રેસના પ્રદેશ પ્રમુખ પરેશ ધાનાણીની પસંદગી કરી છે. અહીં લેઉઆ પાટીદારના મતો મહત્વના બની રહેશે.\nછેલ્લી વિધાનસભાની ચૂંટણીના પરિણામોની સ્થિતિ અને પાટીદાર મતોના વિભાજનના પગલે કોળી મતદાતાઓ અહીંની બેઠકનું ભાવિ નિશ્ચિત કરશે. આ દૃષ્ટિએ આ બેઠકનું પરિણામ રોમાંચકારી રહેશે.\nAmreli S06p14gujarat vidhansabhaLok Sabha ElectionNaran Kachhadiyaparesh dhananiકોંગ્રેસભાજપ


પેટના ઓપરેશન માટે જમા કરેલા પૈસા ઉંદરો કતરી ગયા. ખેડૂત કતરેલી નોટો લઈને ગયો બેંક પછી થયું એવું કે….. – akhandnews\nJuly 19, 2021 adminLeaveaComment on પેટના ઓપરેશન માટે જમા કરેલા પૈસા ઉંદરો કતરી ગયા. ખેડૂત કતરેલી નોટો લઈને ગયો બેંક પછી થયું એવું કે…..\nતેલંગાણાના મહાબુબાબાદ જિલ્લાના એક ખેડૂતને તેની મહેનતથી મેળવેલા2લાખના ટુકડા કાપીને જોઈને આશ્ચર્ય થયું હતું, અને દુર્ઘટનામાં ઉંદરો સિવાય બીજું કોઈ નહોતું. વેમનુર ગામના ઇન્દિરાનગર થાંડાના શાકભાજી વિક્રેતા રેડ્યા નાયકે તેના ઘરની આલમારીમાં પૈસા રાખી પેટની શસ્ત્રક્રિયા માટે બચાવ્યા હતા. કુલ રકમમાંથી કેટલીક રકમ તેના સંબંધીઓ પાસેથી ઉધાર લેવામાં આવી હતી. બધી કટ કરેલી રોકડ રૂ. 500 ની નોટમાં હતી. ટાઇમ્સ સાથે વાત કરતાં નાયકે કહ્યું, “શાકભાજી વેચ્યા પછી મારી બધી બચત થઈ હતી. મેં કોટન બેગમાં રોકડ રાખ્યું હતું. જ્યારે મેં થેલી ખોલી ત્યારે મને જોઈને આઘાત લાગ્યો કે 500 રૂપિયાની બધી નોટો ઉંદરોએ કોરી ખાધી લીધી.\nનાઈક તેના ટુ-વ્હીલર પર શાકભાજી વેચીને તે આજીવિકા ચલાવે છે. આ ઘટના પછી, તેમણે નોટો બદલી લેવા સ્થાનિક બેંકનો સંપર્ક કર્યો, જોકે, અધિકારીઓએ ના પાડી. તેના બદલે, તેમને હૈદરાબાદમાં ભારતીય રિઝર્વ બેંક (આરબીઆઈ) નો સંપર્ક કરવા અને તેમની અગ્નિપરીક્ષા વર્ણવવાની સલાહ આપવામાં આવી હતી. અગાઉ આરબીઆઈએ બેંકોને એવી નોટો બદલીને નિર્દેશ આપ્યો હતો કે જે ખૂબ જ માટીવાળી, બરડ અથવા બળી ગયેલી હોય અને આરબીઆઈની ઇશ્યુ કરેલી હોય એવી જ નોટો બદલી આપવામાં આવશે. જો કે, ઉંદરો દ્વારા ગળી ગયેલી નોટો આ વર્ગમાં આવતી નથી. તેમણે ટાઇમ્સ ઓફ ઈન્ડિયાને કહ્યું કે, માત્ર એક બેંક જ નહીં, હું મહબૂબાબાદની ઘણી બેંકોમાં ગયો હતો, પરંતુ અધિકારીઓએ કહ્યું હતું કે તેઓ નાશ પામેલી નોટોને નવી બદલી કરી શકશે નહીં.\nપેટમાં તીવ્ર પીડા પછી, નાઈકના પેટમાં ગઠ્ઠો બન્યો હતો. પ્રારંભિક પરીક્ષણો પછી, ડોકટરોએ તેને શસ્ત્રક્રિયા માટે હૈદરાબાદ જવા સલાહ આપી, જેની કિંમત લગભગ4લાખ છે. મંત્રીએ શાકભાજીના ખેડુતનું દુ: ખદ નુકસાન વિશે જાણ્યા પછી તરત જ સહાયની ખાતરી આપી, તેલંગાણાના આદિજાતિ, મહિલા અને બાળ કલ્યાણ પ્રધાન સત્યવતી રાઠોડે જે પણ હોસ્પિટલમાં જે તે હોસ્પિટલમાંથી પસાર કરી, મદદ પૂરી પાડી અને તેમને આર્થિક સહાય પૂરી પાડી. વધુમાં, તેમણે ખેડૂતને વ્યક્તિગત રૂપે મળવા અને સાંત્વના આપવા માટે વિભાગીય મહેસૂલ અધિકારીની નિમણૂક કરી, ધ ટ્રિબ્યુન અહેવાલ આપે છે.\nઈલાયચીની ખેતી કરીને આ યુવક દર વર્ષે કરે છે લાખોની કમાણી,જાણો કેવી રીતે થાય છે ખેતી……….


મને ગર્વ છે મારી માતૃભાષા ગુજરાતી પર in Magazine by Rupen Patel books and stories PDF |મને ગર્વ છે મારી માતૃભાષા ગુજરાતી પર\nમને ગર્વ છે મારી માતૃભાષા ગુજરાતી પર\nવિશ્વ માતૃભાષા દિવસ પર મને મને ગર્વ છે મારી માતૃભાષા ગુજરાતી પર. વિશ્વમાં ૨૧ ફેબ્રુઆરીને વિશ્વ માતૃભાષા દિવસ તરીકે ઉજવવામાં આવે છે. આપણે સૌએ આ દિવસને માતૃભાષા ઋણ ચુકવણીના સ્વરુપે ઉજવવો જોઇએ. આપણી બોલચાલની ભાષાઓમાં "ઉત્તમ અંગ્રેજી પણ માધ્યમ ગુજરાતી" જ હોવું જોઇએ. માતૃભાષા એટલે મા ની ભાષા આપણી ભાષા. માતૃભાષા માટે દરેક ગુજરાતી ને ગૌરવ અને માન સન્માન હોવું જ જોઈએ. આપણને આપણી માતૃભાષા ગુજરાતી હોવાનો ગર્વ હોવો જ જોઈએ . જે ભાષા બાળક સૌથી પહેલા પોતાની માતા પાસેથી શીખે તે ભાષા માતૃભાષા.\nઆપણે ગુજરાતી ભાષા ને માતૃભાષા, હિંદી ને રાષ્ટ્ર ભાષા અને અંગ્રેજી ને વિદેશી ભાષા તરીકે સમજવી અને વપરાશ માં લેવી જોઇએ. આપણે માત્ર ૨૧ ફેબ્રુઆરીએ જ નહિં પણ રોજબરોજ માં આપણી માતૃભાષા ગુજરાતીના પ્રચાર અને પ્રસાર માટે પ્રયત્નશીલ બનવું જ પડશે. વિશ્ર્વમાં લગભગ ૭૦૦૦ ભાષાઓ બોલચાલમાં છે, જયારે ભારતમાં લગભગ ૪૦૦ થી પણ વધુ ભાષાઓ પ્રચલિત ને બોલચાલમાં નોંધાઈ છે. બાળકને કોઈપણ વિષયનું, જ્ઞાનનું ગ્રહણ, યોગ્ય સમજણ અને વિચાર માતૃભાષામાં જ આવે છે. વિદેશી ભાષા અંગ્રેજી આપણા બાળકોનો ખરેખર માનસિક, બૌદ્ધિક વિકાસ અવરોધે છે એવું મારું માનવું છે.\nઆપણા વૈજ્ઞાનિક અને રાષ્ટ્રપતિ શ્રી અબ્દુલ કલામ અને આપણા દેશના ઘણા મહાનુભાવો પોત પોતાની માતૃભાષામાં જ ભણ્યા હતા અને તેમને પોત પોતાની માતૃભાષા માટે ગૌરવ પણ હતો. એ જ રીતે આપણને પણ આપણી માતૃભાષા ગુજરાતી માટે ગૌરવ હોવો જ જોઈએ. આપણા રાષ્ટ્રપિતા મહાત્મા ગાંધીજી ને કેટલીક વિદેશી ભાષાઓ આવડતી હોવા છતાં તેમણે તેમની આત્મકથા સત્યના પ્રયોગ પોતાની માતૃભાષા ગુજરાતીમાં જ લખી હતી. આઈનસ્ટાઇન, એરીસ્ટોલ, પાયથાગોરસ, કાર્લ માર્ક્સ, રસેલે પણ તેમના પોતાના વિચારો, સિન્ધાંતો પોતપોતાની માતૃભાષામાં જ રજુ કર્યા હતાં. આજના સમયે માતૃભાષા ગુજરાતીના વાચકો, ભાવકો અને ચાહકો તો છે પણ સાચવનારા ઘટતા જાય છે. ભાર વિનાનું ભણતર બનાવવું હોય તો માત્ર ને માત્ર માતૃભાષા ગુજરાતીમાં જ શક્ય બનશે.\nસાડા પાંચ કરોડ થી પણ વધુ ગુજરાતીઓએ આપણી માતૃભાષાને સમૃદ્ધ અને વધુ ને વધુ પ્રસિદ્ધ બનાવા માટે સંકલ્પ કરવો જ પડશે. વિદેશી ભાષા અંગ્રેજીના મોહમાં આપણે આપણી માતૃભાષા ગુજરાતીની જે રીતે અવગણના કરીએ છીએ તે નૈતિક અપરાધ જ છે. માતૃભાષા એ મા અને માતૃભૂમિ વચ્ચેનું માધ્યમ કે સેતુ બને છે. આધુનિક માનસિકતા ધરાવનારા એવુ પણ માને છે કે, "અંગ્રેજી ભાષા શીખવાથી, બોલવાથી દિશા ફરી જશે" પણ થાય છે તેનાથી ઉલટું માતૃભાષા ને વિસરનારાઓની "દશા ફરી જાય છે.” અંગ્રેજી ભાષામાં ભણવાની ઘેલછા, લાલચ, મોહ જ્યાં સુધી આપણે ઓછો નહિ કરીએ ત્યાં સુધી આપણી માતૃભાષા સચવાશે નહિ. આપણને આપણી માતૃભાષા ગુજરાતી માટે માન અને સન્માન હોવું જ જોઇએ. આપણે જ આપણી માતૃભાષા ગુજરાતીને રોજબરોજની વપરાશમાં લાવીશું તો જ તેનું સંવર્ધન, પ્રચાર અને પ્રસાર થશે. કોઈપણ ભાષા કયારેય અવરોધ બનતી નથી .અંગ્રજી ભાષા આવડત, હોંશિયારી કે બુદ્ધિ માપવાનું માધ્યમ નથી તે આપણે સમજવું પડશે.\n૧૯ મી સદીના લોકો ને માતૃભાષા ગુજરાતી માટે પ્રેમ હોવો જોઇએ પણ આપણે ૨૧ મી સદીના લોકો ને માતૃભાષા ગુજરાતી માટે ઝનુન હોવુ જોઇએ. આજે પણ આટલા વર્ષે અંગ્રેજો ગયા છતા તેમની મુકીને ગયેલી ભાષા અંગ્રેજી અંગ્રેજો હજુ ભારતમાં હોવાની હાજરી પુરાવે છે. મહારાષ્ટ્ર, બંગાળ,દક્ષિણ ભારતના લોકોને પોતાની માતૃભાષા પ્રત્યે લગાવ અને પ્રેમ છે તેટલો જ ગુજરાતીઓ ને પોતાની માતૃભાષા ગુજરાતી પ્રત્યે સંકોચ અને શરમ છે, જે ચિંતાનો અને ચર્ચા નો વિષય છે. માતૃભાષા ગુજરાતી ને કોલેજ શિક્ષણ સુધી ફરજીયાત વિષય તરીકે બધા માધ્યમમાં ભણાવવી જોઇએ.\nઅંગ્રેજી ભાષા ગ્લોબલ લેંગવેજ હોવાથી ભાષા તરીકે જ તેને શીખવી જરુરી છે પણ તેના વગર ચાલે જ નહિં તેમ માનવું ખોટુ છે. અંગ્રેજી ભાષા જ્ઞાન, વિજ્ઞાન, ટેકનોલોજી અને જાણકારી માટે જરુરી છે પણ આ વિદેશી ભાષા આપણી માતૃભાષા ગુજરાતી ના ભોગે આપણા પર હાવી ન થવી જોઇએ. આપણે આપણી પોતાની માતૃભાષા ગુજરાતી પ્રત્યે ગંભીર બનવું પડશે. હવે તો ગુગલે પણ આપણી માતૃભાષા ગુજરાતી માટે કી બોર્ડ બનાવ્યું છે અને ગુજરાતી ભાષાને ભારતની અને વિદેશની ભાષાની જેમ તેમના પોર્ટલ પર સપોર્ટ કરે છે. આધુનિક યુગમાં આપણે ભલે શુદ્ધ ગુજરાતી ન બોલી કે લખી શકીએ પણ શુદ્ધ અંગ્રજી બોલવાનો ડહોર પણ ના જ કરવો જોઈએ.\nમાતૃભાષા મા પાસેથી સરળતાથી શીખવા મળતી હોવાથી તે મફતમાં મળે તેમ ગણી શકાય. આપણે ત્યાં મફતમાં મળેલનું માન નથી માટે પૈસા ખર્ચીને શીખેલ અંગ્રેજી ભાષા નું બહુમાન થાય છે. જેમ કોઇની પાસેથી ઉધાર, ઉછીનું, માંગેલુ , ઝુંટવેલુ , દયાથી કે ડરથી લીધેલું પારકું જ રહે છે અને પોતાનું એ પોતાનું જ રહે છે. આપણું સ્થાન માસીની આંગળીએ અને માના હ્રદયમાં હોય તે જ રીતે માતૃભાષા ગુજરાતી જ આપણા હૃદયનું સ્થાન પામી શકે. અંગ્રેજી ભાષા માત્ર ભણવા , લખવા , વાંચવા માટેનું જ સ્થાન લઇ શકે જયારે માતૃભાષા ગુજરાતી વિચારો વ્યક્ત કરવામાં અને બોલવામાં મદદરૂપ અને ઉપયોગી બને છે.\nઆપણે જેમ ગલીના નાકેના કેટલાંક મિત્રોને આંગણા કે ઘર સુધી નથી લાવતાં તેમ અંગ્રેજી ભાષા ને ગલીના નાકે જ રાખવી જોઈએ પણ આપણે તો અંગ્રેજી ભાષાને ગલીના નાકેથી આંગણે, આંગણે થી ઘર સુધી અને ઘરમાં બેઠકરૂમ સુધી લઇ આવ્યા છીએ, જયારે માતૃભાષા ગુજરાતી ને ઘરમાંથી ગલીના નાકે મૂકી આવ્યા છીએ. આજની ગુજરાતી પેઢી સંપુર્ણપણે ગુજરાતી છોડી નથી શકતી અને સંપૂર્ણપણે અંગ્રેજી અપનાવી નથી શકતી એટલે વચોવચ્ચ ગુજલીશ ભાષામાં લટકી રુંધાય છે.\nઆપણી માતૃભાષા ગુજરાતી વિસ્તૃત ભાષા છે, દરેક સંબધ માટે અલગ શબ્દ પ્રયોજાય છે જયારે અંગ્રેજી ભાષા વિસ્તૃત નથી. આપણી માતૃભાષા ગુજરાતીના કેટલાંક શબ્દોનું ભાષાંતર કરવામાં પણ કેટલીક વાર ગુગલ પણ ગોટાળે ચડી જાય છે.\nઆપણી માતૃભાષા ગુજરાતી માટે ગોંડલના રાજા શ્રી ભગવતસિંહજી મહારાજે ભગવદ્ગોમંડલ જ્ઞાનકોષ બનાવી યોગદાન આપ્યું છે જે સદાય આપણા માટે ઉપયોગી અને યાદગાર રહેશે. ભગવદ્ગોમંડલ નવ ગ્રંથોનાં કુલ ૯૦૦૦થી વધુ પૃષ્ઠોમાં લગભગ ૨,૮૧,૦૦૦ થી વધુ શબ્દો અને તેના ૮,૦૦,૦૦૦ થી વધુ અર્થો અને ૨૮,૦૦૦ થી વધાર રૂઢિપ્રયોગોનો સંગ્રહ નો સમાવેશ કરવામાં આવ્યો છે. આવું બીજી ભાષા માટે અદ્ભુત કાર્ય થયું નથી.\nઆપણી માતૃભાષા ગુજરાતી માટે શ્રી રતિલાલ ચંદરયા એ ગુજરાતીલેક્સિકન નામનો વિશ્વનો સૌથી મોટો ડિજીટલ કોશગુજરાતીઓ માટે બનાવી ભાષાની સેવા કરી છે. વિશાલ મોણપરા એ આપણી માતૃભાષા ગુજરાતી માટે પ્રમુખ ટાઈપ પેડ બનાવી આપણી ભાષા માટે સરસ કાર્ય કર્યું છે.\nઅંગ્રજો ભારત છોડીને તો ગયા પણ આપણા માટે તેમની ભાષા અંગ્રજી મુકતા ગયા તેનું શબ્દ ભંડોળ ઓક્સફોર્ડ ડીક્ષનરીમાં આશરે ૧,૭૧,૦૦૦ થી વધુ શબ્દોનું છે જયારે આપણી માતૃભાષા ગુજરાતીનો ગ્રંથ ભગવદ્ગોમંડલ ના નવ ગ્રંથોના ૯૦૦૦થી પૃષ્ઠોમાં આશરે ૨,૮૧,૦૦૦ થી વધુ શબ્દોનું છે. આપણી ગુજરાતી ભાષામાં સમાનાર્થી શબ્દો ઘણાબધા છે, જયારે અંગ્રેજીમાં આપણા જેટલાં સમાનાર્થી શબ્દો નથી. આપણે અહી કેટલાંક શબ્દોના અર્થ અંગ્રેજીમાં અને આપણી માતૃભાષા ગુજરાતીમાં જાણીએ અને આપણી માતૃભાષાનું વિશાળ શબ્દ ભંડોળ વિશે સમજ મેળવીએ.\nશરુઆત મા શબ્દ થી કરીએ મા ને અંગેજીમાં mother કહેવાય જયારે આપણી માતૃભાષા ગુજરાતીમાં મા નો સમાનાર્થી આઈ, જનેતા, બા, જનની, જી, માતા, જનયિત્રી, પ્રસૂ, માતુશ્રી, માઈ, માવડી થાય છે.\nઝગડો ને અંગેજીમાં quarrel, FIGHT કહેવાય.\nજયારે આપણી માતૃભાષા ગુજરાતીમાં ઝગડો નો સમાનાર્થી બબાલ, વિગ્રહ, લડાઈ, જંગ, ધમસાણ, અનિક, તકરાર, યુદ્ધ, ટંટો, તકરાર, કલહ, રકઝક,તોફાન, કજીયો, કંકાસ, હુલ્લડ, પંચાત, ઝંઝટ, બળવો, ધીંગાણું, બખેડો, ભંડન,ચકમક, મારામારી, લડાઈ, બોલાબોલ, વઢવાડ, હુજ્જત\nવાદળ ને અંગેજીમાં CLOUD કહેવાય.\nજયારે આપણી માતૃભાષા ગુજરાતીમાં વાદળ નો સમાનાર્થી આકાશ, ગગન, આસમાન, અંભોદ, નીરદ, મેઘલ\nશરીર ને અંગ્રજીમાં BODY કહેવાય.\nજયારે આપણી માતૃભાષા ગુજરાતીમાં શરીર નો સમાનાર્થી દેહ, કાયા, ,ખોળિયું, તન ,બદન, પંડ, પિંડ, બદન, જીસ્મ\nસાગર ને અંગ્રજીમાં ocean, SEA કહેવાય.\nજયારે આપણી માતૃભાષા ગુજરાતીમાં સાગરનો સમાનાર્થી દરિયો, અંભોધી, સમુદ્ર,અંબુનિધિ,રત્નાકર, જલનિધી, જલધિ, સિંધુ, મહેરામણ, મહાસાગર\nપાણી ને અંગ્રજીમાં WATER કહેવાય.\nજયારે આપણી માતૃભાષા ગુજરાતીમાં પાણીનો સમાનાર્થી જળ, નીર, સલિલ, અંબુ, તોય, પય, ક્ષીર, રસ, જલ, વિષ\nબુદ્ધિને અંગ્રજીમાં intelligence કહેવાય.\nજયારે આપણી માતૃભાષા ગુજરાતીમાં બુદ્ધિનો સમાનાર્થી મતિ. ચેતના, અક્કલ, મનીષા, ડહાપણ, પ્રજ્ઞા, તેજ\nવિદ્યાર્થીને અંગ્રજીમાં STUDENT કહેવાય.\nજયારે આપણી માતૃભાષા ગુજરાતીમાં વિદ્યાર્થીનો સમાનાર્થી શિષ્ય, અભ્યાસી, છાત્ર, શિક્ષાર્થી, અધ્યેતા\nઅનુભવને અંગ્રજીમાં experience કહેવાય.\nજયારે આપણી માતૃભાષા ગુજરાતીમાં અનુભવનો સમાનાર્થી પ્રયોગ, અખતરો, અજમાયશ,\nકૌશલ્ય ને અંગ્રજીમાં TALENT, SKILL કહેવાય.\nજયારે આપણી માતૃભાષા ગુજરાતીમાં કૌશલ્યનો સમાનાર્થી કુશળતા, કુનેહ, પ્રવીણતા, હુન્નર, જુગતિ, કરામત, લાઘવ, વિદ્યા, આંટ, કર્મણ્યતા\nનફાને અંગ્રજીમાં PROFIT કહેવાય.\nજયારે આપણી માતૃભાષા ગુજરાતીમાં નફાનો સમાનાર્થી લાભ, ફાયદો, બરકત, મળતર, ઉપજ, ફલશ્રુતિ, મળત\nઆવા તો કેટલાય શબ્દો, સમાનર્થી શબ્દો આપણી ભાષામાં છે જેને અંગ્રજીમાં શોધે જડે તેમ નથી.\nબાળકના મનમાં વિચારોનો ઉદ્ભવ ગુજરાતી માં જ થાય તો તેને સરળતાથી અંગ્રેજીમાં સમજીને પરિવર્તિત કરી શકાય . આપણે આપણી આવનારી પેઢીને ભાષાના ચક્રવ્યૂહમાં ફસાવી રહ્યા છીએ .કોઈ વ્યક્તિ અંગ્રેજી ભાષામાં ગમે તેટલો નિપુણ હશે પણ તેને તેના વિચાર , સ્વપ્નો , માતૃભાષામાં જ આવતા હશે. માતૃભાષા વિસરવા, લુપ્ત થવાની સાથે એક પેઢી, સંસ્કૃતિ, સમાજ, સંસ્કાર, ઐતિહાસિક વારસો પણ વિસરાઈ અને લુપ્ત થઇ જશે. આપણે આપણી માતૃભાષા ગુજરાતી ને જ નહીં પણ આપણી ઓળખાણ, આપણું આગવું સ્થાન વિસરાઈ જતા બચવાનું છે. આપણે આપણી માતૃભાષા ને ટકાવી રાખીશું, સિંચન અને ચિંતન કરીશું તો જ આપણું અસ્તિત્વ પણ ટકી રહેશે.\nઆધુનિક મોમ પોતાના બેબી ને વિદેશી ભાષા અંગ્રેજીમાં જ ભણાવાના મોહ માં હોવાથી અંગ્રેજી મોમ ની ભાષા અને માતૃભાષા મા ની ભાષા બની છે. આવનાર પેઢીને વારસામાં કંઈપણ આપો કે ના આપો પણ આપણી માતૃભાષા ગુજરાતી નો વારસો આપવાનું ના ચુકતા. વિદેશી ભાષાથી પ્રભાવિત થઈને આપણી માતૃભાષા ગુજરાતી થી વિમુખ થવાની સહેજ પણ જરૂર નથી .\n૧ આંકડાકીય માહિતી ગુગલ પરથી મેળવેલ છે.\n૨ અંગ્રજી અને ગુજરાતી શબ્દોના સમાનર્થી શબ્દો માટે ઓનલાઈન ગુગલ TRANSLETAR, www.shabdkosh.com http://www.bhagwadgomandal.com ભગવદ્ગોમંડલ ની મદદ લીધેલ છે.\nShreyansh Patel9months ago\nVanraj Odedra 1 year ago\nAshvin Paraliya 1 year ago\nMaulin 1 year ago\nGujarati Stories | Gujarati Novels | Magazine Books | Rupen Patel Books\nby Rupen Patel\nદિવાળી તો ગુજરાતીઓની જ


રાજ્યમાં છેલ્લા પાંચ વર્ષમાં પ્રવાસીઓની ૧૪ ટકા વૃદ્ધિ નોંધાઈ - Gujarat Today\nરાજ્યમાં છેલ્લા પાંચ વર્ષમાં પ્રવાસીઓની ૧૪ ટકા વૃદ્ધિ નોંધાઈ\nગુજરાતમાં પ્રવાસીઓનો ધસારો વધ્યો હાલ વિધાનસભા સત્ર દરમિયાન ગુજરાતમાં પ્રવાસીઓની છેલ્લા પાંચ વર્ષમાં ૧૪ ટકાની વૃદ્ધિ નોંધાઇ હોવાનો દાવો પ્રવાસન મંત્રી જવાહર ચાવડાએ ગૃહમાં કર્યો છે. પ્રવાસન વિભાગની માગણી પરની ચર્ચાનો જવાબ આપતા મંત્રી જવાહર ચાવડાએ જણાવ્યું કે, પ્રવાસન વિકાસને વેગવંતો બનાવવા માટે ૧૯-૨૦માં ૪૦૧ કરોડની જોગવાઈ અને નવી બાબતો હેઠળ ૭૧ કરોડ મળી કુલ ૪૭૨ કરોડની જોગવાઇ કરી છે. પ્રવાસન વિભાગ દ્વારા રણોત્સવ છેલ્લા પાંચ વર્ષમાં ૧૨ લાખ લોકોએ મુલાકાત લીધી અને ૨.૩૦ લાખ લોકોએ રાત્રિ રોકાણ કર્યું છે. રણોત્સવમાં છેલ્લા એક વર્ષમાં એક લાખ પ્રવાસીઓએ રાત્રિ રોકાણ કર્યું અને જેના કારણે ૧૫ લાખ માનવદિન રોજગારી ઊભી થઈ હોવાનો દાવો પણ સરકારે કર્યો છે. પ્રવાસન મંત્રી જવાહર ચાવડાએ દાવો કર્યો કે, રણોત્સવને કારણે ૮૧ કરોડની આવક થઈ છે. રાજ્યમાં નવરાત્રિ મહોત્સવ, આંતરરાષ્ટ્રીય પતંગ મહોત્સવ અને બીચ ફેસ્ટિવલ ગુજરાતની આવકમાં મોટો વધારો થયો હોવાનો દાવો સરકારે કર્યો છે. પ્રવાસન મંત્રી જવાહર ચાવડાના દાવા પ્રમાણે, આંતરરાષ્ટ્રીય પતંગ ઉત્સવથી સ્થાનિક પતંગ ઉદ્યોગને ૧૮૦૦ કરોડની આવક થવા પામી છે. પ્રવાસન વિભાગ દ્વારા નવરાત્રિ મહોત્સવમાં વિદેશી પ્રવાસીઓ એન.આર.આઈ. અને સ્થાનિક મળીને કુલ ૩૧ લાખ પ્રવાસીઓએ મુલાકાત લીધી હતી. આંતરરાષ્ટ્રીય પતંગ મહોત્સવમાં છેલ્લા ત્રણ વર્ષમાં ૩૮ સ્થળોએ આયોજન કરવામાં આવ્યું હતું, જેમાં દેશ-વિદેશના ૧૭૫૦ પતંગબાજોએ ભાગ લીધો અને ૧૨ લાખ લોકોએ આ પતંગોત્સવ માણ્યો હતો. મંત્રી જવાહર ચાવડાએ જણાવ્યું કે, ૨૦૧૮માં બીચ ફેસ્ટિવલ ત્રણ સ્થળોએ ઉજવવામાં આવ્યો હતો, જેમાં ૧.૭૧ લાખ પ્રવાસીઓએ મુલાકાત લીધી હતી. સીમા દર્શન કાર્યક્રમ અંતર્ગત ૫૦ કરોડના ખર્ચે નડાબેટ ખાતે આંતરરાષ્ટ્રીય સુવિધાઓની કામગીરી પ્રગતિમાં છે અને અત્યાર સુધીના ૨.૭૫ લાખથી વધારે લોકોએ મુલાકાત લીધી છે. રાજ્ય સરકારે દાવો કર્યો છે કે, રાજ્યમાં ૩૫૨ નોંધાયેલા પ્રવાસન એકમોમા સંભવિત ૧૨,૪૩૭ કરોડનું મૂડી રોકાણ થશે અને રાજ્યમાં ૨૦ હજારથી વધુ લોકોને રોજગારી ઊભી થનાર હોવાનો દાવો પણ કર્યો છે.\nPreviousઅમદાવાદ સહિત રાજ્યમાં વરસાદમાં બ્રેક : ચિંતા વધી\nNextપોલીસ કોન્સ્ટેબલ પંથે ગુજરાત હાઈકોર્ટમાં સુરક્ષા પુનઃ બહાલ કરવા કરી અરજી\nએસ.ટી વિભાગની આવક પર કોરોના ઈફેક્ટ ! હજુ પણ અનેક બસોનું સંચાલન બંધ રહેતા પ્રતિદિન ૪ કરોડથી વધુનું નુકસાન !\nવિશ્વની સૌથી ઊંચી પ્રતિમા સ્ટેચ્યુ ઓફ યુનિટીનું વડાપ્રધાન નરેન્દ્ર મોદી આજે રાષ્ટ્રાર્પણ કરશે\nઅમદાવાદના બાપુનગરમાં ટયુશન કલાસીસના શિક્ષકે વિદ્યાર્થીને ઢોરમાર મારતાં ચકચાર